
Pastorale  arhiereşti 


t  A  N  T  O  N  I  E 

DIN  MILA  LUI  DUMNEZEU,  ARHIEPISCOP  AL  SIBIULUI 
ŞI  MITROPOLIT  AL  ROMANILOR  ORTODOCŞI 
DIN  ARDEAL,  CRIŞANA  ŞI  MARAMUREŞ 

Cinului  monahal,  prea  cucernicilor  protopopi  şi  preoţi  şi  tuturor 
dreptcredincioşilor  creştini  ortodocşi  din  de  Dumnezeu  păzită  noastră 
Eparhie,  Har,  milă,  pace  şi  spor  întru  toate  de  la  Dumnezeu,  iar  de  la 
Noi  arhierească  binecuvântare! 

„Astăzi  s-a  născut 
Cel  făr*  de-nceput 
Cum  au  spus  proorocii*". 

Iubiţii  mei  fii  sufleteşti. 

Cu  ajutorul  bunului  Dumnezeu  am  ajuns  să  prăznuim,  „la  plinirea 
vremii**,  din  acest  an  binecuvântat  2001,  primul  an  al  noului  mileniu  creş¬ 
tin,  marele  eveniment  al  Naşterii  Domnului  sau  Crăciunul.  Această  „pZi- 
nire  a  vremii**  (Gal.  IV,  4),  hotărâtă  de  Dumnezeu  încă  din  veşnicie,  spre 
descoperirea  Fiului  Său  oamenilor.  Biserica  o  repetă  an  de  an,  ca  pe  lin 
praznic  sfânt  şi  ales,  spre  aducere  aminte  a  binefacerilor  primite  de  la 
Dumnezeu.  Spre  înnoirea  credinţei  noastre  în  Fiul  Cel  Unul  şi  întrupat,  în 
Tatăl  şi  în  Duhul  Sfânt,  Treimea  cea  Sfântă,  de  o  fiinţă  şi  nedespărţită. 

Astăzi,  creştinii  de  pretutindeni  se  imesc  într-im  cuget  şi  o  simţire 
duhovnicească,  întru  a-L  premnări  pe  Acela  care  s-^  întrupat  „pentru 
noi  şi  pentru  a  noastră  mântuire**  şi,  care  prin  întreaga  Sa  lucrare,  ne-a 
răscumpărat  din  robia  păcatului  şi  a  morţii  şi,  ne-a  făcut  din  nou  părtaşi 
ai  împărăţiei  Cerurilor. 

Astăzi  creştinii  de  pretutindeni  văd  cu  ochii  minţii  slava  Lui  Hris- 
tos,  slavă  ca  „a  Unuia  Născut  din  Tatăl  plin  de  har  şi  de  adevăr**  (loan  I, 
14),  slavă  cântată  de  corul  îngerilor  şi  omagiată  de  închinarea  magilor  de 
la  răsărit,  slavă  mărturisită  de  minunile  Lui,  în  toată  vremea  şi  în  tot 
locul. 

Praznicul  de  astăzi  al  Naşterii  Donmului,  înmiresmat  de  glasul  în¬ 
gerilor  şi  înfrumuseţat  de  străvechile  noastre  colinde,  ne  hărăzeşte  tuturor 
bucuria  negrăită  de  a  fi  şi  noi  în  chip  duhovnicesc,  lângă  ieslea  sărăcă¬ 
cioasă  a  Betleemului,  împreună  cu  Sfânta  Fecioară  Maria,  cu  îngerii,  cu 
păstorii  şi  cu  cei  trei  crai  de  la  Răsărit,  şi  de  a  ne  închina  şi  noi  pruncului 
dumnezeiesc.  _  , - 

Nu  sunt  graiuri,  nici  cuvinte,  care  să  poată  exprima  toată  bogăţia  şi 
frumuseţea  acestei  zile  sfinte  a  Crâciimului,  când  prin  Naşterea  lui  Hris- 
tos  a  venit  „mântuirea  la  toată  lumea“.  Când  cerurile  şi  pământul  tresaltă 
de  bucurie,  căci  Cel  necuprins  este  ţinut  în  braţele  preacurate  ale  Fecioa¬ 
rei,  iar  Cel  mai  înainte  de  veci  şi,  prin  care  toate  s-au  zidit,  vine  în  lume 
ca  să  o  sfinţească  şi  să  o  îndumnezeiască. 

în  aceste  zile  vedem  cu  toţii  cât  de  mare  şi  de  slăvită  este  „taina 
creştinăiăţii“ ,  care  este  împlinită  în  chip  desăvârşit  de  Mântuitorul  Hris- 
tos,  Cel  care  se  întrupează  în  chip  de  prunc  nevinovat,  şi  pe  care  atât  de 
frumos  ni-1  descrie  colindul  străbun: 

„Mititel,  înfăşeţel,  .  .1 

In  scutec  de  bumbăcel. 

Vântul  bate,  nu-l  răzbate,  . 

.  Neaua  ninge,  nu-l  atinge, 

...  ...  Lăudaţi  şi  cântaţi 

'  Şi  vă  bucuraţi",  . ,  .  . 

Iubiţi  credincioşi,  - 

Copleşiţi  de  măreţia  acestui  praznic  dumnezeiesc,  trebuie  să  ne  re¬ 
amintim  iară  şi  iară,  ce  înseamnă  pentru  noi  Naşterea  Domnului.  Să  ne 
reamintim  de  ce  credem  în  lisus  Hristos  ca  Fiu  al  lui  Dumnezeu,  ca  Domn 
şi  Mântuitor  al  nostru. 

în  multe  chipuri,  prin  multe  cuvinte  şi  cu  nenumărate  mărturii,  s-ar 
putea  vorbi  despre  însemnătatea  evenimentului  Naşterii  Domnului.  O  în¬ 
trebare  esenţială  în  legătură  cu  acest  lucru  ar  fi  aceea:  De  ce  L-a  trimis 
Tatăl  pe  Fiul  Său  în  lume? 

Răspunsul  îl  aflăm  explicit  în  troparul  Naşterii  unde  ni  se  spune 
că  prin  Naşterea  lui  Hristos  „râsărit-a  lumii  lumina  cunoştinţei*'.  Imno- 
graful  creştin,  cel  care  a  alcătuit  acest  imn,  a  căutat  şi  a  reuşit  să  prindă 
în  conţinutul  lui,  în  mod  sintetic,  răspunsul  la  întrebarea  pe  care  ne-o  pu¬ 
nem  fiecare  dintre  noi.  Venirea  Mântuitorului  Hristos  în  lume,  trimite¬ 
rea  lui  de  la  Tatăl  a  fost  ca  să  aducă  lumii  ,,lumina  cunoştinţei",  după 
care  înseta  atât  de  mult  întreaga  omenire.  Prin  Hristos  Domnul,  noi,  cei 
ce  credem  în  El,  aflăm  totul.  Aflăm  prin  El  şi  numai  prin  El  ceea  ce  tre¬ 
buie  să  ştim  despre  Dumnezeu,  „Tatăl  nostru  cel  din  ceruri",  despre  lume 
ca  şi  creaţie  a  mâinilor  Lui  şi  despre  om  ca  şi  coroană  a  creaturii. 

Mântuitorul  ne-a  învăţat  că  numai  credinţa  ne  lămureşte  şi  lumi¬ 
nează  totul,  căci  ea  este  cu  adevărat  „apa  cea  vie**  din  care  cel  care  bea 
nu  mai  însetează  (loan  IV,  14). 

învăţăturile  Mântuitorului  constituie  Descoperirea  Dumnezeiască  cu¬ 
prinsă  în  cele  două  izvoare  revelate:  Sf.  Scriptură  şi  Sf.  Tradiţie,  care  stau 
la  baza  credinţei  noastre  creştine. 

Mântuitorul  e  „Lumina  cunoştinţei",  căci  El  este  „Fiul  lui  Dumnezeu 
Celui  viu"  (Matei  XVI,  16)  şi  „Dumnezeu  adevărat  din  Dumnezeu  adevă¬ 
rat",  Unul  din  Sfânta  Treime.  El  este  Lumina,  Adevărul,  Calea  şi  Viaţa, 

adică  Cel  care  dă  sens  existenţei  noastre,  şi  aici  pe  pământ  şi  dincolo  în 
veşnicie.  El  a  întememt  prin  întruparea,  prin  învăţăturile,  prin  jertfa  şi 
prin  învierea  Sa  din  morţi.  Biserica  Sa  ca  organism  divino-imian,  de  mân¬ 
tuire  şi  de  îndumnezeire  a  tuturor  oamenilor.  Biserica  pe  care  El  a  înte- 
meiat-o  şi  în  care  ne  aflăm  şi  noi  astăzi,  e  cea  pe  care  „nici  porţile  iadului 
nu  o  vor  birui*'  (Matei  XVI,  18).  Şi  tot  El  este  Cel  care  ne-a  încredinţat 
că  „cerul  şi  pământul  vor  trece,  dar  cuvintele  Mele  nu  vor  trece**  (Matei 
XXIV,  35),  aşa  că  Biserica  Lui  va  dăinui  în  veac. 

El  ne-a  învăţat  că  trebuie  să  ducem  o  viaţă  morală,  şi  „să  ne  iubim 
unii  pe  alţii**,  în  aşa  fel  încât  şi  Dumnezeu  să-şi  reverse  iubirea  Sa  peste 
noi.  Căci  trebuie  să  fim  convinşi  de  faptul  că  Dumnezeu  ne  iubeşte  pe 
toţi,  pentru  că  „El  este  iubire**  (I  loan  IV,  8),  şi  din  iubire  faţă  de  oameni 
L-a  trimis  pe  Fiul  Său  în  lume,  ca  să  ne  lumineze,  şi  luând  asupra  Sa  pă¬ 
catele  noastre  şi  suferind  ocara  crucii,  ne-a  mântuit  din  veşnica  osândă, 
aşa  cum  glăsuieşte  colindul: 

„ca  să  facă  mântuire 
şi  din  veşnica  pieire 
lui  Adam  celui  căzut 
cu  tot  neamul  de  demult**. 

Iată  de  ce  s-a  întrupat  Fiul  lui  Dumnezeu,  a  cărui  Sfântă  Naştere  din 
Fecioara  Maria  o  prăznuim  astăzi. 

Iată  cum  trebuie  să-i  înţelegem  coborârea  printre  noi.  Ca  să  ne  des¬ 
copere  totul  despre  Dumnezeu,  despre  lumea  înconjurătoare,  despre  oa¬ 
meni  şi  despre  rostul  nostru  pe  acest  pământ,  despre  legea  morală,  şi  des¬ 
pre  Judecata  de  Apoi,  care  va  cântări  faptele  noastre  din  această  viaţă  şi 
ne  va  răsplăti  fiecăruia  cu  dreptate.  Să  luăm  aminte  aşadar  şi  să  căutăm 
să  împlinim  legea  lui  Dumnezeu  şi  dreptatea  Lui,  pentru  a  ne  bucura  cu 
adevărat  de  venirea  Lui  în  liune,  şi  de  a  ne  dobândi  mântuirea  sufletului. 

Iubiţi  credincioşi. 

Sărbătoarea  Crăciimului  e  sărbătoarea  bucuriei  creştine  prin  exce¬ 
lenţă.  E  ziua  în  care  primim  în  sufletele  noastre  pe  Marele  Oaspete,  venit 
din  cer,  pe  Mântuitorul  nostru  lisus  Hristos. 

In  miez  de  noapte  sfântă,  colindătorii  care  bat  la  poarta  inimilor 
noastre,  ni-1  fac  cunoscut  i>e  Mesia  Cel  din  veac  dorit,  pe  Caire: 

„Tatăl  L-a  trimis  în  lume 
Să  se  nască 
Şi  să  crească, 

Să  ne  mântuiască**, 

şi  ne  îndeamnă  să  cântăm  şi  noi  în  cor,  cu  moşii  şi  strămoşii  noştri,  „colin¬ 
dul  sfânt  şi  bun**. 

Crăciimul  ne  aduce  tuturor  aşa  cum  au  cântat  îngerii  în  Noaptea 
Sfântă,  pace  în  suflete  şi  bună  înţelegere  întru  oameni,  şi  între  oameni. 

Acestea  sunt  darurile  Crăciunului,  Să  le  primim  şi  să  ne  bucurăm 
de  ele.  Să  devenim  şi  noi  mai  buni.  Mai  milostivi  şi  mai  făcători  de  pace, 
mai  ales  în  aceste  vremuri  tulburi  pe  care  le  trăim.  Să  ne  amintim  de  cei 
în  nevoi,  de  cei  bolnavi,  de  copiii  din  orfelinate,  de  bătrânii  din  azile,  de 
cei  închişi,  de  toţi  cei  loviţi  de  nefericire.  Să  le  ducem  şi  lor  bucuria  şi 
vestea  Naşterii  Domnului  Hristos,  şi  să  căutăm  să  le  facem  un  dar  cât  de 
mic,  fiind  încredinţaţi  de  cuvintele  Mântuitorului  care  ne  spune:  Jntrucât 
aţi  făcut  acestea  unuia  dintre  aceşti  fraţi  ai  Mei,  Mie  Mimaţi  făcut"  {Matei 
XXV,  40).  Să  păstrăm  cu  străşnicie  tezaurul  sacru  al  credinţei  noastre 
ortodoxe,  primite  de  noi  direct  de  la  Sf.  Apostol  Andrei,  cel  dintâi  chemat, 
şi  să  ne  ferim  de  învăţătorii  mincinoşi,  care  caută  să  ne  abată  de  la  calea 
adevărului,  şi  să  ne  rupă  de  la  sânul  Bisericii  noastre  străbune.  Să  păs¬ 
trăm  în  acelaşi  timp  colindele  noastre,  care  vin  din  adânc  de  istorie,  şi  care 
au  mângâiat  şi  au  bucurat  veacuri  întregi  sufletul  românesc,  şi  l-au  aju¬ 
tat  să  străbată  prin  neguri  spre  limanul  cel  lin  al  credinţei  şi  ai  identităţii 
naţionale. 

Să  ne  deschidem  larg  porţile  sufletului,  şi  să-L  primim  pe  Hristos 
în  inima  şi  viaţa  noastră. 

Să  ne  întărim  în  credinţă,  în  nădejde  şi  în  dragoste,  căci  „astăzi  ni 
s-a  născut  nouă  Mântuitor,  care  este  Hristos  Domnul,  în  cetatea  lui  Da- 
vid"  (Luca  II,  11). 

Să  petrecem  sfintele  sărbători  cu  bucurie  şi  cu  rugăciune  sporită 
în  biserici,  şi  la  casele  noastre,  străduîndu-ne  să-L  primim  pe  Hristos 
în  sufletul  nostru,  sub  chipul  Sf.  împărtăşanii,  căci  numai  aşa  vom  cu¬ 
noaşte  taina  petrecută  acum  2000  de  ani  în  Betleemul  Iudeii. 

Cu  aceste  gânduri  şi  simţăminte,  rog  pe  Dumnezeu  să  Vă  învredni¬ 
cească  să  petreceţi  sfintele  sărbători  ale  Naşterii  Domnului,  ale  Anului 
Nou  şi  Bobotezei  cu  deplină  sănătate,  în  pace  şî  îndestulare,  împreună 
cu  toţi  cei  dragi  ai  Dumneavoastră,  şi  să  le  petreceţi  întru  mulţi  şi  feri¬ 
ciţi  ani. 

Să  fiţi  sănătoşi!  AMIN. 

Al  vostru  al  tuturor,  de  tot  binele  voitor 
şi  rugător  smerit  către  Domnul  cel  născut 

în  Betleem, 

■  '•  !  Ci', . '  '  m 

:  •  t  ANTONIE 

«  *>  •  *  ♦ 

Arhiepiscopul  Sibiului  şi  Mitropolitul 
Ardealului,  Crişanei  şi  Maramureşului 

tBARTOLOMEU 

PRIN  HAR UL  LUI  DUMNEZEU,  ARHIEPISCOP 
AL  VADULUI,  FELEACULUI  ŞI  CLUJULUI 

Iubitului  nostru  cler  şi  popor:  har,  pace,  ajutor  şi  milă  de  la  Dumnezeu! 

Iubiţii  mei  fii  sufleteşti, 

în  Ierusalimul  lui  Irod  cel  Mare  era  o  zi  obişnuită,  cu  uliţele  fremă- 
tând  de  trecători,  cu  oameni  care  se  duc  sau  se  întorc  de  la  lucru,  cu  piaţa 
pentru  vânzători  şi  cumpărători,  cu  ostaşi  care  stau  de  pază  sau  merg  în 
treburile  lor,  cu  copii  care  se  joacă  în  drum  sau  se  uită  pe  la  porţi,  cu 
străini  care  vin  din  toate  părţile  lumii,  negustori  cu  straie  ciudate,  pur- 
tându-şi  marfa  pe  catâri  lăudând-o  cât  îi  ţine  gura. 

Aşadar,  nimic  neobişnuit  ca  pe  străzile  oraşului  să  apară  încă  trei 
călători  străini.  Numai  că,  după  îmbrăcăminte,  cai  şi  cămile,  păreau  a  fi 
oameni  învăţaţi,  neam  măre,  şi  că  veneau  de  prin  părţile  Eufratului,  a- 
dică  de  acolo  unde,  cu  câteva  secole  înainte,  profeţii  lezechiel  şi  Daniel 
prevestiseră  în  exil  că  din  neamul  Iudeilor  se  va  naşte  Mesia,  Mântuitorul 
lumii.  Mai  mult,  cei  trei  magi  întrebau  unde  se  află  palatul  regelui  şi  se 
îndreptau  intr-acolo.  încă  şi  mai  mult,  în  tot  oraşul  se  răspândea  ves¬ 
tea  că  străinii  îşi  motivau  prima  întrebare  printr-o  alta:  „Unde  este  Cel 
ce  S-a  născut  rege  al  Iudeilor" 

Sfântul  Evanghelist  Matei  ne  spune  că,  „auzind  acestea,  regele  Irod 
s-a  tulburat,  şi  tot  IeruiSalimul  împreună  cu  el".^ 

De  ce  s-a  tulburat  Irod?  Omul  acesta  domnea  în  Ierusalim  de  peste 
37  de  ani,  ocupase  tronul  prin  uzurpare  şi  uneltiri  şi  se  menţinea  pe  e! 
prin  bani  şi  prin  slugărnicie  faţă  de  cezarul  de  la  Roma,  al  cărui  vasal 
era.  înstrăinat  de  neam  şi  urât  de  popor,  el  era  regele  Iudeii,  dar  nu  şi  al 
Iudeilor;  aceştia  se  răsculaseră  de  mai  multe  ori,  iar  el  îi  potolise  prin 
puterea  armelor.  Crud  şi  bănuitor,  cu  ochii  şi  inima  la  pândă  asupra  ori¬ 
cărui  posibil  rival,  el  nu  şovăise  să  condamne  la  moarte  şi  să  execute  pe 
propriii  săi  fii,  Alexandru  şi  Aristobul,  sub  învinuirea  că,  împreună  cu 
mama  lor,  ar  fi  uneltit  să-l  răstoarne  de  pe  tron.  Ceva  mai  târziu,  acelaşi 
tiran  nu  va  şovăi  să-i  treacă  prin  ascuţişul  săbiei  pe  toţi  pruncii  din  aria 

Betleemului,  bănuind  că  printre  ei  se  află  şi  Principele  de  care  întrebau 
magii. 


1  Matei  2,  2. 

2  Matei  2,  3. 

Pe  de  altă  parte,  aceeaşi  întrebare  pricinuise  tulburare  în  popor. 
Oamenii  de  rând  înţelegeau  că  e  vorba  de  tm  „os  domnesc“,  născut  de 
curând,  dar  acesta  nu  putea  fi  al  lui  Irod;  mai  întâi,  pentru  că  regele, 
la  cei  77  de  ani  ai  săi,  nu  avea  copii  mici;  în  al  doilea  rând,  monarhia 
ereditară  era  specifică  Iudeilor,  începută  cu  David  şi  stinsă  cu  Sedcchia, 
Nimeni  -  nici  regele,  nici  poporul  -  nu  bănuiau  că  spiţa  lui  David  supra¬ 
vieţuia  într-un  modest  orăşel  din  miazănoapte,  Nazaretul  Galileii,  prin 
Dreptul  losif  şi  Fecioara  Maria.  Cu  toate  acestea,  să  fi  fost  oare  întrebarea 
magilor  şi  începutul  unei  raze  de  speranţă?  E  posibil,  având  în  vedere  că 
venirea  lui  Mesia  era  centrul  orizontului  de  aşteptare  al  poporului  iudeu. 

Magii  însă  nu  căutau  să  afle  dacă  noul  Rege  S-a  născut  sau  ba; 
pentru  ei,  naşterea  Acestuia  era  o  certitudine;  o  căpătaseră  prin  ecoul 
profeţiilor  iudaice  şi  prin  steaua  care-i  călăuzise  până  la  Ierusalim.  Prin 
urmare,  ei  nu  întrebau  dacă  Acela  S-a  născut,  ci  unde.  Cărturari  de  viţă 
nobilă  -  poate  că  ei  înşişi  suverani  în  ţările  lor  ştiau  că  un  prinţ  moşte¬ 
nitor  se  naşte  într-un  palat,  că  vestea  se  răspândeşte  cu  iuţeala  fulgerului, 
că  tatăl  iese  în  foişor  cu  pruncul  pe  braţe  şi  că  poporul,  adunat  anume, 
aclamă  pruncul  şi  se  aşterne  pe  joc.  Nimic  din  toate  acestea  în  Ierusalim. 
Poporul  freamătă,  nedumerit,  iar  regele,  şi  mai  nedumerit,  se  întreabă 
dacă  nu  cumva  se  repetă  istoria  lui  David,  care  fusese  uns  rege,  în  taină, 
la  vremea  când  Saul  încă  domnea  pe  tron.  Aşa  se  face  că  Irod,  folosind 
acea  viclenie  care-i  devenise  a  doua  natură,  îi  îndeamnă  pe  magi  să  afle 
ei  locul  cu  pricina,  pentru  ca  prin  ei  să-l  afle  şi  el. 

Prin  vrerea  lui  Dumnezeu,  magilor  le-a  apărut  din  nou  steaua  mi¬ 
nunată,  care  i-a  călăuzit  până  la  casa  în  care  L-au  aflat  pe  lisus,  împreună 
cu  Maria,  mama  Sa;  acolo,  într-o  casă  modestă,  simplă,  I  s-au  închinat  şi 
I-au  adus  daruri  ca  unui  Stăpân,  după  care  s-au  întors  de-a  dreptul  în 
patriile  lor,  fără  să  ştie  că  ei,  păgânii,  în  numele  neamurilor  pământului, 
făcuseră  ceea  ce  fiii  lui  Avraam  nu  vor  face  nici  în  timpul  vieţii  lui  lisus, 
nici  după  învierea  Lui  din  morţi. 

Iubiţii  mei  fii  sufleteşti. 

Magii  L-au  aflat  pe  Domnul  într-o  casă,  dar  El  nu  acolo  Se  născuse. 
Din  Sfintele  Evanghelii  şi  din  Sfânta  Tradiţie  ştim  că  lisus  S-a  născut  în¬ 
tr-o  peşteră,  că  în  peşteră  se  afla  un  staul  şi  că  primul  Său  leagăn  a  fost 
o  iesle.  Dacă  peştera  e  rece  şi  întunecoasă,  dacă  staulul  e  umed  şi  răumiro- 
sitor,  ieslea,  în  schimb  e  tot  ce  poate  fi  mai  curat;  dacă  nu-i  curată,  vitele 
nu  mănâncă  din  ea.  Fecioara  Maria  şi  Dreptul  losif  ajunseseră  acolo,  la 
marginea  Betleemului,  pentru  că  la  han  nu  mai  aflaseră  loc  şi  pentru  că, 
fără  îndoială,  dintre  toate  porţile  la  care  bătuseră,  nici  una  nu  li  se  des¬ 
chisese;  inimile  oamenilor  se  împietriseră.  Sfântul  loan  Evanghelistul  va 
spune  mai  târziu  despre  Fiul  lui  Dumnezeu  că  „în  lume  era  şi  lumea  prlrt- 
ir^însuî  s~a  făcut,  dar  lumea  nu  L~ă  cunoscut.  Intru  ale  Sale  a  venit,  şi  ai 
Săi  nu  L-au  primiV\^  Pruncul  din  pântecele  Fecioarei  venise  în  cetatea 


3  loan  1,  10-11. 

strămoşilor  Săi,  dar  toate  porţile  i-au  rămas  închise;  şi  astfel  a  pătnuis  în 
simbol:  peştera  e  spaţiul  unei  omeniri  înstrăinate  de  Dumnezeu,  staulul 
e  văzduhul  răumirositor  al  păcatelor  omeneşti,  în  timp  ce  ieslea  e  sălaşul 
curat  al  celor  puţini  şi  buni,  despre  care  acelaşi  loan  Evanghelistul  ne 
spune:  „Dar  celor  câţi  L«au  primit . . ,  le~a  dat  putere  sâ  devină  fii  ai  lui 
Dumnezeu"".^  Culcat  în  floare  de  fân,  dumnezeiescul  Prunc  luminează  peş¬ 
tera  şi  alungă  miasmele;  peştera  devine  cer,  miasmele  devin  miresme; 
aceasta  e  transfigurarea  pe  care  o  vor  afla  păstorii. 

Iubiţii  mei,  Sfântul  Evanghelist  Luca  ne  spune  că  atunci,  în  noaptea 
aceea,  nişte  păstori  din  apropiere  îşi  vegheau  turmele  pe  câmp.  Vestiţi  şi 
îndemnaţi  de  un  înger,  ei  au  alergat  la  peştera  Betleemului  şi  L-au  aflat 
pe  lisus  Hristos,  Domnul,  culcat  în  iesle.^  împărtăşind  bucuria  îngerilor 
care  cântau  în  cer,  ei  I  s-au  închinat  Pruncului  şi  i-au  vestit,  la  rândul  lor, 
dumnezeirea,  devenind  astfel  primii  Săi  apostoli. 

Acum  e  timpul  să  vă  amintesc  că  David,  strămoşul  după  trup  al 
Domnului,  era  fiul  păstorului  lesei  din  Betleem  şi  că  el  însuşi,  în  frageda 
sa  tinereţe,  păscuse  oile  tatălui  său.  Dar  însuşi  lesei  se  trăgea  din  Avraam, 
ciobanul  care  plecase  cu  turmele  din  părţile  Eufratului  şi  se  aşezase,  pe 
totdeauna,  în  Canaan.  La  rândul  său,  Avraam  era  părintele  şi  strămoşul  a 
patru  generaţii  de  păstori;  chiar  şi  când  au  intrat  în  Egipt,  au  făcut-o  cu 
turme  cu  tot.  Iar  după  alte  multe  generaţii,  însuşi  marele  Moise  a  fost 
Ia  început  cioban  la  oi  şi  numai  după  aceea,  chemat  de  Dumnezeu,  a  deve¬ 
nit  păstorul  fiilor  lui  Israel.  Vedeţi  acum,  iubiţii  mei,  cum  se  leagă  lucru¬ 
rile?:  Dacă  Pruncul  lisus  nu  a  fost  primit  şi  preţuit  de  contemporani,  în 
schimb,  prin  păstorii  din  preajma  Betleemului  primea  omagiul  străbunilor 
Săi;  El,  Cel  ce  avea  să  fie,  în  acelaşi  timp.  Păstor  şi  Mieii 

Iubiţii  mei  fii  sufleteşti, 

Cu  şapte  sute  de  ani  înainte,  profetul  Miheia  prevestise  că  Mesia  Se 
va  naşte  în  Betleem  şi  că  El  va  fi  Păstorul  Care  va  paşte  turma  lui  Israel.* 
Aşadar,  trimiţându-L  în  liune,  Dumnezeu-Tatăl  rânduise  ca  Fiul  Său  să-Şi 
cheme  la  staul  oile  risipite  şi  să  le  îndrume  la  păşunea  cea  bună. 

La  rândul  lor,  Evangheliştii  se  grăbesc  să-i  defineaiscă  această  cali¬ 
tate,  spunând:  „Văzând  El  mulţimile,  i  S-a  făcut  milă  de  ele,  ca  erau  ne¬ 
căjite  şi  rătăcite  ca  nişte  oi  care  n-au  păstor** J  După  aceea  S-a  definit  El 
însuşi,  direct,  fără  echivoc,  într-un  capitol  de  mare  frumuseţe  al  Evanghe¬ 
liei  după  loan:  „Eu  sunt  Păstorul  cel  faun/"®  prin  aceasta  înţelegând  că  El 
e  Păstorul  cel  adevărat.  In  timp  ce  hoţul,  apropiindu-se  de  staul,  sare 
gardul  pe  undeva  prin  spate,  Păstorul  intră  pe  uşă  şi  numai  pe  uşă.  Mai 
mult,  El  însuşi  devine  uşa  prin  Care  oile  pot  să  intre,  să  iasă  la  păscut 


4  loan  1,  12. 

5  Cf.  Luca2,  8-17. 

6  Cf.  Matei  2,  6  (Miheia  5, 1), 

7  Matei  9,  36;  Marcu  6,  34. 

8  Vezi  loan  10,  1-16. 

şi  să  revină  acasă.  Când  le  duce  la  iarbă  sau  la  adăpost,  El  merge  înainte, 
iar  oile  îl  urmează;  El  le  vorbeşte,  iar  ele  11  ascultă,  ca  unele  care-i  cu¬ 
nosc  glasul  şi-L  recunosc  ca  Stăpân.  Dar  marea  calitate  a  adevăratului 
Păstor  -  şi  garanţia  autenticităţii  Lui  -  este  capacitatea  de  a  se  jertfi  de 
dragul  oilor  Sale;  spre  deosebire  de  păstorul  tocmit  cu  simbrie,  al  cărui 
gând  nu  e  la  turmă,  ci  doar  la  banii  şi  interesele  lui  care,  în  faţa  primej¬ 
diei,  îşi  părăseşte  oile  şi  fuge,  adevăratul  Păstor  este  oricând  gata  să-şi 
pună  sufletul  pentru  oile  Sale:  pe  de  o  parte,  El  pune  suflet  în  tot  ceea 
ce  face,  înţelegând  că  misiunea  Lui  nu  e  o  simplă  obligaţie  de  serviciu, 
ci  însăşi  raţiunea  Lui  de  a  fi;  pe  de  altă  parte,  înfruntând  primejdia,  El  îşi 
dă  viaţa  pentru  oile  Sale,  dar  nu  silit  de  cineva,  ci  din  propria  Sa  voinţă 
şi  dăruire,  oile  încetând  să  mai  fie  turmă,  ci  fiecare  în  parte,  prieteni; 
o  va  spune  Domnul  în  cuvântarea  prin  care  Se  despărţea  de  ucenicii  Lui: 
„Mai  mare  iubire  decât  aceasta  nimeni  nu  are:  sâ-şi  pună  cineva  viata 
pentru  prietenii 

Cu  toate  acestea,  de  vreme  ce  Păstorul  nu  fuge  din  faţa  primejdiei, 
el  poate  fi  prins.  De  cine  poate  fi  prins?  De  „lupul  cel  înţelegător“,  adică 
de  Diavolul.  Dacă  hoţul  -  care  vrea  să  fure  oi  -  sare  gardul  prin  spate. 
Diavolul  poate  veni  la  uşă  şi  atacă  direct,  pe  faţă.  lisus  ştia  acest  lucru  şi, 
chiar  în  pragul  patimilor  Sale,  Şi-a  prevenit  ucenicii.  Atunci,  la  Cina  cea 
de  Taină,  a  intrat  Satana  în  luda,**^  care  i-a  devenit  unealtă;  Iuda  avea 
să-i  călăuzească  pe  ostaşi  în  grădina  Ghetsimani,  unde  Domnul  va  fi  ares¬ 
tat;  recunoaşterea  persoanei  lui  lisus  s-a  făcut  prin  semnul  trădării:  săru¬ 
tarea.  Atunci,  la  Cina  cea  de  Taină,  Domnul  le-a  spus  ucenicilor  Săi:  „In 
această  noapte  voi  toţi  vă  veţi  poticni  întru  Mine,  că  scris  este:  —  Bate-voi 
păstorul  şi  se  vor  risipi  oile  turmeV\^^  Ştim  ce  a  urmat:  de  îndată  ce  uce¬ 
nicii  Şi-au  văzut  Păstorul  cu  mâinile  legate  şi  îmbrâncit  de  uneltele  Dia¬ 
volului,  toţi  -  absolut,  toţii  -  au  luat-o  la  fugă  şi  au  dispărut  în  beznă. 
Păstorul  -  Bunul  Păstor  -  a  rămas  singur,  judecat,  pălmuit,  scuipat,  bat¬ 
jocorit,  osândit,  dus  la  moarte.  Nici  măcar  Petru  nu  I-a  rămas  alături,  el, 
care  se  jurase  să  nu-L  va  părăsi!  ■ 

Şi  totuşi,  fugarii  aceştia  erau  rânduiţi  să  devină  urmaşii  Bunului 
Păstor  după  ce  Acesta  Se  va  fi  întors,  prin  înălţare,  la  Tatăl  Său,  Şi  dacă 
însuşi  lisus,  Care  ar  fi  putut  să-Şî  cheme  în  ajutor  legiunile  de  îngeri,  Se 
supunea  umilinţei  şi  slăbiciunii  omeneşti,  cu  atât  mai  mult  bieţii  ucenici, 
care  nu  erau  decât  oameni!  Domnul  ştia  că,  de-a  lungul  istoriei,  atât  Sfin¬ 
ţii  Apostoli  cât  şi  urmaşii  lor  -  episcopi,  preoţi  şi  diaconi  -  vor  îndura  pri¬ 
goane,  arestări,  surghiunuri,  procese,  chinuri  şi  chiar  moarte  din  partea 

vrăjmaşilor  lui  Hristos  şi  ai  Evangheliei  Sale;  unii  se  vor  poticni,  alţii  vor 
cădea,  alţii  vor  birui.  Dar  ei  nu  trebuiau  lăsaţi  singuri,  neajutoraţi,  doar 
pe  seama  puterilor  lor  omrâeşti.  Pentru  aceasta,  Marele  şi  Bunul  Păstor 
le-a  pus  la  îndemână  o  armă  formidabilă,  pe  care  nici  un  strateg  din  lume. 


9  loan  15,  13. 

10  Cf.  loan  13,  27. 

11  Matei  26,  3  L 


PASTORALE  ARHIEREŞTI 


11 


oricât  de  inteligent  şi  de  îndrăzneţ,  nu  ar  U  fost  în  stare  s-o  imagineze: 
Sângele  Mielului. 

Când  Domnul  Şi-a  făcut  apariţia  în  viaţa  publică,  la  râul  Iordanului, 
Sfântul  loan  Botezătorul  L-a  arătat  mulţimii  prin  cuvintele:  „Iată  Mielul 
lui  Dumnezeu,  Cel  ce  ridicd  păcatul  lumii!*'^^  Aşadar,  în  una  şi  aceeaşi  Per¬ 
soană  a  lui  lisus  Hristos  sălăşluiau,  deopotrivă,  Mielul  şi  Păstorul.  De- a 
lungul  a  trei  ani  şi  jumătate,  pe  durata  propovâduirii  Evangheliei,  Mielul 
a  stat  în  umbra  Păstorolui.  Acum,  la  Cina  cea  de  Taină,  Mielul  a  ieşit 
în  faţă  şi  S-a  oferit  pe  Sine,  în  pâinea  şi-n  vinul  transfigurate  prin  bine¬ 
cuvântare:  „Luafi,  mâncaţi,  acesta  este  Trupul  Meu . . „Beţi  dintru 
acesta  toţi,  acesta  este  Sângele  Meu . .  „aceasta  să  faceţi  întru  pome¬ 
nirea  Mea'*}^  Instituirea  Euharistiei  este  momentul  în  care  Păstorul  de¬ 
vine  Miel  şi,  prin  aceasta,  creează  nevinovata  -  şi  puternica  -  armă  defen¬ 
sivă  prin  care  viitorii  păstori  se  vor  ţine  laolaltă  şi  cu  care  vor  aduna  oile 
risipite.  Şi  pentru  ca  Euharistia  să  nu  rămână  un  simplu  simbol,  ci  o  rea- 
litaW  vie  şi  veşnică.  El  însuşi  a  confirmat-o  prin  Trupul  şi  Sângele  Său 
frânt  şi  vărsat  pe  cruce. 

Puţin  mai  târziu,  înainte  de  a  Se  despărţi  de  ucenicii  Săi  prin  înăl¬ 
ţarea  la  cer,  El  le  va  spune  acestora:  „Iată,  Eu  cu  voi  sunt  în  toate  zilele, 
până  la  sfârşitul  veacului".*^  Nu  e  o  făgăduinţă:  „voi  fi“,  ci  o  realitate  deja 
existentă:  „surit**;  cât  despre:  „în  toate  zilele**,  aceasta  înseamnă  „în  fie¬ 
care  zi**.  Prin  urmare,  e  vorba  de  permanenta  prezenţă  şi  lucrare  a  lui 
Hristos  Euharistie  în  Biserica  păstorită  de  Sfinţii  Apostoli  şi  de  urmaşii 
acestora. 

Că  Sfinţii  Apostoli  au  fost  rânduiţi  de  Domnul  să  devină  urmaşii 
Săi  întru  păstorirea  turmei  celei  cuvântătoare  nu  există  nici  un  fel  de  în¬ 
doială.  După  învierea  Sa  din  morţi,  luând  act  de  căinţa  sinceră  a  lui  Petru 
pentru  întreita  lui  lepădare,  lisus  i-a  poruncit:  „Paşte  oile  Mele!**^^  L.a 
rândul  său,  Petru  le  va  spune  preoţilor  cărora  li  se  adresează  în  Epistola 
întâi:  „Păstoriţi  turma  lui  Dumnezeu  ce  vi  s-a  dat  in  seamă,  ...  Jar  când 
Se  va  arăta  Mai~Marele  păstorilor,  veţi  primi  cununa  cea  neveştejită  a 
mâririV'j^  De  asemenea,  Sfântul  Apostol  Pavel  le  va  spune  „preoţilor  BU 
sericii**  pe  care-i  convocase  în  oraşul  Milet:  „Luaţi  aminte  la  voi  înşivă  şi 
la  toată  turma  în  care  Duhul  Sfânt  v-a  pus  pe  voi  episcopi,  ca  să  păstoriţi 

Biserica  lui  Dumnezeu,  pe  care  El  a  câştigat-o  cu  însuşi  sângele  Săn“, 
Şi,  desigur,  cu  gândul  la  lisus  Care-Şi  pregătise  ucenicii  pentru  marea  des¬ 
părţire,  va  adăuga;  „Eu  ştiu  bine  că  după  plecarea  mea  vor  intra  între  voi 
lupi  înverşunaţi  care  nu  vor  cruţa  furma**.^^  Şi  acelaşi  Pavel,  referindu-se 
la  jertfa  de  pe  cruce  a  Păstorului  Care  devenise  Miel  tocmai  ca  prin  aceasta 


12  loan  1,  29. 

13  Matei  26,  26-28;  Luca  22„  19-20. 

14  Matei  28,  20. 

15  loan  21,  16. 

16  Petru  5,  2,  4. 

17  Faptele  Apostolilor  20,28-29. 

să  devină  Păstorul  păstorilor,  le  va  spune  Evreilor  din  Ierusalim  că  Dom¬ 
nul  nostru  lisus  Hristos  este  „Marele  Păstor  al  oilor  prin  sângele  unui 
testament  veşnic**}^  Aşadar,  în  lumea  aceasta  a  noastră,  de  acum,  lu¬ 
crează  Mielul,  Cel  ce  alină,  vindecă,  iartă,  suferă  şi  Se  jertfeşte  pentru 
păcatele  oamenilor.  Chiar  şi  Apocalipsa  este  o  împărăţie  a  Mielului;  în 
înverşunatele  lupte  dintre  bine  şi  rău,  răul  are  în  frunte  Fiara,  dar  în  nu¬ 
mele  binelui  luptă  Mielul,  Cel  care,  în  final,  va  învinge.  Biruitorii  ieşiţi  din 
încleştare  ,, şi-au  spălat  veşmintele  şi  le-au  înălbit  în  sângele  Mielului'*}^ 
Mielul  este  Cel  ce  stă  în  mijlocul  tronului,  şi  de  acolo  „îi  va  paşte**  pe  cei 
mântuiţi,  într-o  extraordinară  transfigurare  prin  care  Mielul  redevine  Păs¬ 
tor,  aşa  cum  la  Cina  cea  de  Taină  Păstorul  devenise  Miel. 

Iubiţii  mei,  în  mijlocul  Sfintei  Mese  din  altarul  oricărei  biserici  or¬ 
todoxe  se  află  Sfânta  Evanghelie;  ea  îl  simbolizează  pe  Domnul  lisus  Hris¬ 
tos  în  calitatea  Sa  de  Păstor-învăţător.  După  ce  se  citeşte  din  ea  pericopa 
zilei.  Evanghelia  se  retrage  în  spate,  făcându-I  loc  Mielului  Euharistie, 
După  ce  preotul  şi  credincioşii  se  împărtăşesc  cu  Trupul  şi  Sângele  Mie¬ 
lului,  Evanghelia  revine  la  locul  ei.  Ceea  ce  se  petrece  acolo,  în  spaţiul  li¬ 
turgic,  se  petrece  şi  aici,  în  spaţiul  istoric.  împărăţia  Mielului  e  şansa  pe 
care  Dumnezeu  le-o  acordă  oamenilor  de  a  se  aduna  din  risipire  şi  de  a-şi 
reface  conştiinţa  unităţii  lor  primordiale;  e  şansa  lui  Irod  de  a  le  cere 
iertare  pruncilor,  e  şansa  lui  Israel  de  a-şi  recunoaşte  împăratul,  e  şansa 
neamurilor  de  a  descoperi  drumul  magilor,  e  şansa  creştinilor  de  a  se 
regăsi  într-o  singură  turmă  a  Aceluiaşi  unic  Păstor,  lisus  Hristos. 

V-am  spus  toate  acestea,  iubiţii  mei,  pentru  ca  să  vă  bucuraţi.  Bucu- 
raţi-vă,  că  vă  aflaţi  în  împărăţia  Mielului,  adică  în  Biserica  Lui!  Bucura- 
ţi-vă,  că  Mielul  vi  se  îmbie  în  fiecare  Sfântă  Liturghie  şi  oridecâteori  aveţi 
nevoie  de  El!  Bucuraţi-vă  întru  mireasma  peşterii  din  Betleem,  a  imnurilor 
şi  colindelor  voastre!  Bucuraţi-vă  întru  bogăţia  voastră  duhovnicească  şi  în¬ 
tru  mila  pentru  cei  săraci!  Bucuraţi-vă  întru  încercările  istoriei  şi  întru 
.  speranţa  de  mai  bine  a  omenirii!  Bucuraţi-vă  întru  bucuria  de  azi  a  Maicii 
Domnului,  bucuraţi-vă  şi  cântaţi-i: 

„Bucură-te,  Maica  Mielului  şi  a  Păstorului, 

bucură-te,  Mireasă  pururea  Fecioară!**^ 

Amin! 

t  BARTOLOMEU 
Arhiepiscop  al  Vadului,  Feleacului  şi  Clujului 


18  Evrei  13,  20. 

19  Apocalipsa  7,  14. 

20  Din  Imnul  Acatist  al  Bunei  Vestiri. 


t A  N  DR  E I 


ARHIEPISCOP  AL  ALBA  lULIEI,  DIN  MILA  DOMNULUI, 

IUBITULUI  CLER,  CINULUI  MONAHAL  ŞI  DREPTMARITORILOR 
CREŞTINI,  DORIRI  DE  BUCURII  SFINTE  DE  LA  HRISTOS, 
CARE  VINE  SA  NE  BINECUVINTEZE  CASELE  ŞI  COPIII, 

IAR  DE  LA  NOI  ARHIEREŞTI  IMBRAŢIŞARL 


„Copilul  creştea  şi  Se  întărea  cu  Duhul, 

umplăndu-Se  de  înţelepciune, 
şi  harul  lui  Dumnezeu  era  asupra  LuV* 

(Luca  2,  40) 


Iubiţi  credincioşi, 

„Când  a  venit  plinirea  vremii,  ne  spune  Sfântul  Apostol  Pavel, 
Dumnezeu  a  trimis  pe  Fiul  Său  în  lume**  (Galateni  4,  4).  Nu  L-a  trimis 
sub  chipul  imm  împărat  impunător  şi  înfricoşător,  nici  sub  chipul  unui 
extraterestru,  ci  sub  chipui  imui  Copilaş  plăpând.  Şi  unde?  Intr-o  familie 
săracă,  dar  credincioasă  şi  armonioasă,  din  Nazaretul  Galileii. 

Iată  de  ce,  acum  la  Crăciim,  toate  privirile  creştine  se  îndreaptă  în¬ 
spre  căsuţa  din  Nazaret  imde  bătrânul  losif  lucra,  Maica  Domnului  păs¬ 
tra  în  inima  ei  cuvintele  lui  Dumnezeu,  iar  Pruncul  Mântuitor  „le  era 
supus**  (Luca  2,  51). 

Ar  fi  putut  alege  Dumnezeu  pentru  întrupare  o  familie  nobilă,  care 
locuia  într-im  palat.  Se  vede  însă  că  unele-s  criteriile  valorilor  pentru  noi 
oamenii  şi  altele-s  pentru  Dumnezeu.  Nu  bogăţia  exterioară  e  de  mare 
preţ  în  faţa  Lui,  ci  cea  sufletească,  şi  nici  casa  confortabilă  care-ţi  oferci 
luxul  imei  vieţi  trândave,  ci  căminul  curat  şi  simplu  în  care  domneşte 
evlavia  şi  buna  armonie.  Pentru  că  până  la  urmă,  cum  spune  Slavici, 
„liniştea  colibei  tale  te  face  fericit**. 

Pacea  sfântă  şi  armonia  deplină  din  familia  bătrânului  losif  ne 

demonstrează  încă  o  dată  că  Dumnezeu  l-a  creat  pe  om  pentru  comuniune. 

_  _ 

L-a  creat  după  chipul  Său,  după  chipul  Sfintei  Treimi,  ori  Treimea  este 
structura  supremei  iubiri.  Dunmezeu  a  considerat  că  „nu  este  bine  ca 
omul  să  fie  singur**  (Facere  2,  18),  ci  este  potrivit  să  trăiască  într-o  fa¬ 
milie. 

• 

Domnul  Hristos  a  crescut  în  familia  lui  losif  teslarul.  A  crescut,  ca 
şi  om,  i>entru  că  era  şi  Dumnezeu,  în  cultul  rugăciunii  şi  al  muncii.  Acolo, 


14 


REVISTA  TEOLOGICA 


în  casa  din  Nazaret,  ,, Copilul  creştea  şi  Se  întărea  cu  duhul,  umplându-Se 
de  înţelepciune,  şi  harul  lui  Dumnezeu  era  asupra  Lui“  (Luca  2,  40). 

Acolo,  în  familie,  copilul  aşteaptă  totul  de  la  părinţi  şi,  câtă  vreme 
este  mic,  n-are  încredere  decât  în  părinţi.  Părinţii  ştiu  că  trebuie  să  tră¬ 
iască  pentru  prunci,  sâ  sufere  pentru  ei,  să  muncească  pentru  ei.  Dragostea 
părinţilor  e  curată,  lipsită  de  patimi  şi  interes,  singura  ce  se  poate  numi 
iubire  la  superlativ,  pentru  că  este  desprinsă  de  amestecul  oricăror  gân¬ 
duri  necuviincioase.  Fericirea  părinţilor  este  aceea  de  a  se  jertfi  pe  ei 
pentru  fericirea  pruncilor. 

Iar  Pruncul  lisus,  ne  spune  Scriptura,  „le  era  supus"  Fecioarei  Ma- 
ria  şi  Dreptului  losif  (Luca  2,  51).  Orice  copil  bine  crescut  are  un  ade¬ 
vărat  cult  pentru  părinţii  săi,  îi  iubeşte  şi  le  urmează  sfatul.  De  aceea 
înţeleptul  Solomon  dă  o  sentinţă,  care  ni  se  pare  aspră,  spunând:  „Ochiul 
care  îşi  bate  joc  de  părintele  său  şi  nu  ia  în  seamă  ascultarea  cu  care  îi 
este  dator  maieu  sale,  sâ-l  scoată  corbii  care  sălăşluiesc  lângă  un  curs  de 
apă,  iar  puii  de  vultur  sâ-l  mănânce**  (Pilde  30,  17), 

Familia  creştină  este  locul  unde  se  întemeiază  rânduiala  unui  neam 
în  spiritul  statorniciei,  a  legilor  morale,  a  jertfei  de  sine,  al  răbdării,  al 
încrederii  şi  al  dragostei. 

Familia  creştină  este  acel  cuib  sacru  unde  doi  oameni,  mai  întâi  un 
tânăr  bărbat  şi  o  fată  cuminte,  se  hotărăsc  să-şi  unească  viaţa  în  cuget 
şi-n  simţire  prin  legământul  de  aur  al  inelului  nunţii,  care  desăvârşeşte 
cerul  pe  pământ. 

Acolo,  în  căminul  creştin  plin  de  copii,  la  ceasul  sfânt  de  seară  când 
tatăl  şi  mama  întorşi  osteniţi  de  la  muncă  împart  pâinea  pruncilor,  dim¬ 
preună  cu  cuvântul  lor  plin  de  iubire,  se  creează  cea  mai  sfântă  comu¬ 
niune  de  sub  soare. 


Iubiţi  fraţi  şi  surori. 

Din  nefericire  în  jurul  nostru  vedem  cu  totul  altceva.  Sfântul  Pavel 
îi  scria  lui  Timotei  că  va  veni  o  vreme  când  oamenii  vor  fi  „iubitori  de 
sine,  iubitori  de  arginţi,  lăudâtori,  trufaşi,  hulitori  —  lipsiţi  de  dragoste,., 
iubitori  de  desfătări  mai  mult  decât  iubitori  de  Dumnezeu**  (2  Timotei  3, 
2-3).  Cu  alte  cuvinte,  vor  ajunge  foarte  egoişti.  Din  păcate  umbra  mon¬ 
struoasă  a  acestui  egoism  s-a  aşezat  nu  numad  în  viaţa  socială,  ci  şi-n  cea 
de  familie. 

Acest  egoism  exagerat  îi  duce  pe  oameni  în  situaţia  ca  şi-n  fami¬ 
lie  să  poarte  o  luptă  pentru  supremaţie,  o  luptă  pentru  putere.  Nici 
vorbă  de  comuniune,  ci  individualismul  care-i  stăpâneşte  îi  face  să  vadă 
în  partenerul  de  viaţă  un  mijloc  de  a-şi  rezolva  problemele  materiale 
şi  de  a  dobândi  plăceri  trupeşti. 

Binecuvântarea  cerului,  concretizată  prin  naşterea  de  prunci,  în 
aceste  cazuri  este  refuzată  categoric.  Astfel  de  indivizi,  egoişti  până  la 
limită,  nici  nu  merită  de  fapt  să  aibă  copii.  A  avea  copii  înseamnă  să  pri¬ 
meşti  binecuvântarea  lui  Dumnezeu  în  casa  ta.  A  avea  copii  înseamnă  a 
avea  o  mare  răspundere.  Ori,  astfel  de  oameni,  fug  de  răspimdere. 

Dacă  totuşi,  cu  toate  mijloacele  păcătoase  de  planning  familial  fo¬ 
losite,  rezultă  o  sarcină,  recurg  la  cea  mai  monstruoasă  crimă:  avortul* 
Aşa  se  face  că  în  societatea  post-modemă  populaţia  îmbătrâneşte  şi  fibra 
umanităţii  slăbeşte.  Această  realitate  teribilă  este  prezentă  şi  în  Româ¬ 
nia*  Motivaţiile  la  noi  sunt  de  natură  socială,  lipsa  de  locuinţe  şi  salariile 
mici,  dar  în  Europa  Occidentală  ce  motivaţii  mai  pot  fi  aduse?  Şi  apoi, 
chiar  şi  în  România,  copii  mai  mulţi  au  săracii,  pe  când  cei  cu  putere  ma¬ 
terială  se  opresc  la  im  copil  sau  maximum  doi. 

Nu-i  de  mirare  că,  în  această  atmosferă  lipsită  de  preocupări  spiri¬ 
tuale,  numărul  divorţurilor  creşte  înspăimântător.  Divorţul,  până  mai  ieri, 
era  o  raritate  şi  o  ruşine.  Astăzi  a  devenit  im  lucru  la  ordinea  zilei  şi  este 
tratat  ca  o  stare  de  normalitate.  Se  uită  ou  desăvârşire  că  porunca  lui  Hris- 
tos  este:  „Ce  a  împreunat  Dumnezeu,  omul  să  nu  despartă**  (Matei  19,  U). 
Se  uită  că  monogamia  le  este  cerută  creştinilor  de  învăţătura  Mântuito¬ 
rului. 

Pe  deasupra,  mai  asistăm  la  o  monstruozitate:  se  vorbeşte  tot  mai 
mult  de  cuplu  şi  nu  de  familie.  Cuplu  care  poate  fi  format  şi  din  indivizi 
de  acelaşi  sex.  Se  face  prezent  un  mod  de  viaţă  pe  care  n-a  reuşit  să-l 
imprime  nici  comunismul:  este  vorba  de  colectivism.  Cuplurile  se  fac  şi  se 
desfac,  partenerii  se  schimbă,  căsătoriile  sunt  de  probă,  fărădelegile  se 
săvârşesc  în  grup. 

Şi  nu-i  destul  că  se  nasc  copii  puţini,  ci  chiar  şi  numeroşi  tineri  să¬ 
nătoşi  şi  inteligenţi,  pleacă  Ia  muncă  în  ţările  apusene.  Sigur  că  plecarea 
lor  este  motivată  economic,  mulţi  n-au  un  loc  de  muncă,  dar  ţara  pierde 
mult  prin  exodul  lor. 

Elmisiuni  televizate,  mese  rotunde  la  radio,  articole  de  revistă,  dez¬ 
bat  adesea  aceste  subiecte,  fără  a  pune  problema  şi  din  punct  de  vedere 
religios-moral.  Se  uită  că  trupul  este  templul  Duhului  Sfânt  (I  Corinteni 
6,  19),  că  monogamia  este  poruncită  de  Dumnezeu  (Matei  19,  6),  că  pruncii 
sunt  o  binecuvântare  a  cerului. 

Dreptmăritori  creştini. 

Cu  siguranţă  ne  întrebăm  ce-î  de  făcut  în  această  situaţie?  Sunt 
multe  lucruri  de  făcut  şi,  pentru  a  fi  încununat  de  succes  demersul  nostruy 
ar  trebui  să-4  putem  determina  pe  toţi  factorii  responsabili  să-şi  dea  mâaa. 

Biserica  trebuie  să  conlucreze  cu  organismele  statului  şi  statul  să 
fie  receptiv  la  sugestiile  Bisericii.  Mijloacele  de  educaţie  pe  care  le  au 
la  îndemână  Biserica  şi  Şcoala  să  fie  folosite  la  maximum.  Radioul  şi  tele¬ 
viziunea  să  se  socoată  responsabile  de  mesajul  pe  care-1  transmit  cetă¬ 
ţenilor  ţării.  Corpurile  legiuitoare  să  fie  mai  puţin  permisive  cu  fărăde¬ 
legile.  Iar  Executivul  să  încerce,  lucru  pe  care  noi  credem  că  îl  şi  face,  să 
îmbunătăţească  condiţiile  de  viaţă  şi  de  afirmare  pentru  tineri. 

Insă  până  ce  aceste  demersuri  vor  da  roade,  noi  îi  sfătuim  pe  cre¬ 
dincioşii  noştri  să  facă  acum  câteva  lucruri  posibile  şi  absolut  necesare. 
Întâi  de  toate  să  meargă  cu  gândul  la  căsuţa  armonioasă  din  Nazaret 
unde  trăia  Familia  Sfântă  şi  să  o  ia  ca  exemplu.  Apod  să  se  uite  înapoi 

în  timp  la  familia  creştină  din  România,  care  s-a  inspirat  din  acest  exem¬ 
plu.  Şi  vor  găsi  acolo,  puse  în  lucrare,  trei  virtuţi  care  dădeau  armonie 
şi  trăinicie  căminului.  Le  luăm  pe  rând. 

întâi  de  toate  într-o  familie  întemeiată  pe  principii  creştine  este 
prezentă  rugăciunea.  Tata  şi  mama  se  roagă  când  se  aşează  la  masă,  şi 
se  roagă  seara  înainte  de  culcare.  lertaţi-mâ  dacă  vă  pun  o  întrebare,  la 
care  nu  aştept  răspuns:  „De  când  nu  v-aţi  rugat  împreună  cu  soţia  şi 
copiii  dumneavoastră?^  Din  nefericire  dimineaţa  alergaţi  la  muncă  pe 
rând,  iar  copiii  merg  la  şcoala.  Vă  întoarceţi  acasă  când  puteţi,  mâncaţi 
pe  rând,  şi  vă  apucaţi  de  alte  lucruri.  Seara  vă  fură  emisiimile  de  la  tele¬ 
vizor  şi  adormiţi  fără  rugăciune.  Şi  atunci  unde-i  comuniunea?  Vă  maâ  în¬ 
trebaţi  de  ce  lucrurile  nu  merg  bine  în  familie? 

In  al  doilea  rând,  o  familie  creştină  participă  diuninica  la  Liturghie 
in  corpore:  tata,  mama,  copiii,  bunicul  şi  bunica.  Nu  numai  bunicul  cu 
bunica.  De  acolo  de  la  Liturghie  părinţii  primesc  puteri  pentru  a  mai 
munci  o  săptămână,  iar  copiii  pentru  a  învăţa.  Acolo  se  întăreşte  comu¬ 
niunea  sfântă  de  iubire  dintre  ei. 

în  al  treilea  rând,  şi  momentele  de  relaxare,  aparţinătorii  unei  ade¬ 
vărate  familii  creştine,  le  gustă  împreună.  Ieşirea  la  iarbă  verde,  conce¬ 
diul  la  munte  sau  la  mare,  sau  chiar  o  simplă  plimbare,  le  fac  împreună. 
Atunci  Dumnezeu  întăreşte  comuniunea  dintre  ei  şi  au  parte,  aşa  cum 
spune  rugăciunea  de  la  cununie,  „de  binecuvântarea  cerului  şi  de  belşugul 
pământului^. 

De  o  asemenea  familie  ideală  îşi  aducea  aminte,  în  preajma  Sfinte¬ 
lor  Sărbători  ale  Crăciunului,  poetul  nostru  naţional  George  Coşbuc: 
„E  noapte,  patul  e  făcut,  dar  cine  să  se  culce?  /  Când  mama  spune  de  lisus, 
cu  glasu-i  rar  şi  dulce,  j  Cum  S-a  născut  afară-n  frig.  In  ieslea  cea  săracă 
/  Cum  boii  peste  El  suflau,  căldură  ca  sâ-I  facă.  /  Cum  au  venit  la  ieslea 
Lui,  păstorii  de  la  stână  /  Şi  îngerii  din  cer  cântând,  cu  flori  de  măr  în 
mână.  /  Iară,  târziu,  când  ne  prindea,  pe  vatra  veche  somnul,  /  în  vis  ve¬ 
deam  doar  flori  de  măr  şi-n  faşă  mic  pe  DomnuV\ 

Dacă  toate  acestea  ne-au  atins  măcar  în  treacăt  sufletul,  să  încercăm, 
cu  ajutorul  lui  Dumnezeu,  să  le  punem  în  practică.  Naşterea  Domnului 
Hristos  să  ne  fie  de  folos,  Bobotează  să  ne  primenească  sufletul,  iar  Anul 
Nou  să-l  prăznuim  cu  bucurie. 

Sărbători  fericite  şi  ani  mulţi  vă  urează,  cu  îmbrăţişare  sfântă. 

DIN  MILA  LUI  DUMNEZEU  EPISCOP  AL  DE  DUMNEZEU  PAZITEI 
EPISCOPII  ORTODOXE  ROMÂNE  A  ORADIEI 

Iubitului  cler,  cinului  monahal  şi  binecredincioşilor  creştini,  har, 
milă  şi  pace  de  la  Hristos,  Domnul  nostru,  iar  de  la  smerenia  noastră,  ar-- 
hiereşii  binecuvântări 


„Iar  ziua  Domnului  va  veni  ca  un  fur 
când  cerurile  vor  pieri,  cu  vuiet  mare,  stU 
hiile  arzând  se  vor  desface  şi  pământul  şi 
lucrurile  de  pe  el  se  vor  mistui.  Deci  dacă 
toate  acestea  se  vor  desfiinţa,  cât  de  mult 
vi  se  cuvine  vouă  să  umblaţi  întru  viaţă 
sfântă  şi  în  cucermicie**? 

(II  Petru  3,  10-11) 


Iubiţii  noştri  credincioşi, 

Din  nou  am  ajuns  cu  ajutorul  Bunului  Dumnezeu  marele  eveniment 
al  Naşterii  Domnului  nostru  lisus  Hristos.  La  im  asemenea  eveniment 
mare  se  cade  a  medita  mai  adânc  şi  mai  serios  asupra  scopului  şi  rostului 
vieţii  noastre,  care  scop  este  strâns  legat  de  puterea  mai  presus  de  minte 
şi  de  cuvânt  a  Sfintei  Treimi,  de  Domnul  nostru  lisus  Hristos,  care,  prin 
sfatul  Sfintei  Treimi  a  coborât  la  noi  ca  să  ne  ridice  pe  noi  la  duhovniceasca 
viaţă  dumnezeiască. 

Am  socotit  de  cuviinţă,  iubiţii  noştri  credincioşi,  ca  anul  acesta  să  dez¬ 
batem  împreună  marea  valoare  a  persoanei  noastre,  marele  folos  al  mân¬ 
tuirii  noastre. 

După  învăţătura  Bisericii  noastre,  după  greşeala  omului  -  călcarea 
poruncii  -  trebuia  să  moară  ca  să  plinească  dreptatea,  dar  după  porunca  iu¬ 
birii  Dumnezeu  „nu  putea  distruge  lucrul  mâinilor  Sale“,  zice  Sfântul  Ata- 
nasie  cel  Mare  în  lucrarea  „Despre  întruparea  Cuvântului** .  în  Mântui¬ 
torul  Hristos  s-au  împlinit  ambele  porunci,  din  preţuirea  deosebită  dată 
persoanei  umane.  Prin  moartea  Sa,  ca  Om,  a  plinit  dreptatea,  iar  prin  în¬ 
vierea  Sa,  ca  Dumnezeu,  a  plinit  iubirea.  încă  o  dovadă  a  preţuirii  per¬ 
soanei  umane  de  către  Marele  şi  Bunul  Dumnezeu. 

De  aceea  am  comparat  această  valoare  a  persoanei  noastre  cu  lucru¬ 
rile  care  ne  înconjoară,  cu  sfârşitul  lor  şi  cu  veşnicia  noastră,  aşa  precum 
ne  prezintă  Sfântul  Apostol  Petru  realitatea  sfârşitului  tuturor,  atenţio- 

nându-ne  să  fim  într-o  continuă  priveghere  asupra  valorii  şi  mântuirii 
persoanei  noastre,  după  cuvintele  citate  la  început. 

„Iar  ziua  Domnului  va  veni  ca  un  fur,  când  cerurile  vor  pieri  cu 
vuiet  mare,  stihiile,  arzând,  se  vor  desface  şi  pământul  şi  lucrurile  de  pe 
el  se  vor  mistui.  Deci,  dacă  toate  acestea  se  vor  desfiinţa,  cât  de  mult 
vi  se  cuvine  vouă  să  umblaţi  întru  viaţă  sfântă  şi  în  cucernicie?^  (II  Petru 
3,  10—11). 

Iubiţi  credincioşi, 

In  cartea  Apocalipsei  ni  se  prezintă  sfârşitul  veacurilor  acestora,  dis¬ 
trugerea  tuturor  lucrurilor  create,  dar  nu  spre  pielre  totală,  ci  spre  un 
nou  rost,  spre  o  nouă  viaţă,  spre  o  nouă  înfrumuseţare,  „un  cer  nou,  un 
pământ  nou“,  în  care  va  locui  dreptatea. 

O  meditaţie  mai  adâncă  ne  conduce  la  concluzia  că  tot  ce  este  în  ju¬ 
rul  nostru,  obiecte,  lucruri,  chiar  Sfinte  Scripturi  şi  biserici  se  vor  nimici. 
Singura  fiinţă  care  va  dăinui  va  fi  omul.  Deseori  mi-a  plăcut  să  susţin 
că  singur  omul  va  rămâne  în  biblioteca  veşniciei  lui  Dumnezeu.  Dacă 
vom  medita  şi  mai  adânc,  s-ar  cădea  să  ajungem  la  convingerea  sau  con¬ 
statarea  că  prea  puţină  atenţie  şi  preţuire  se  dă  acestei  realităţi. 

Prinşi  de  valurile  vieţii  uităm  de  această  realitate  care  este  omul, 
uităm  să-l  înfrumuseţăm,  uităm  de  veşnicia  lui  şi  ne  prinde  marea  trecere 
din  lumea  aceasta  cu  o  mai  puţină  gospodărire  şi  înfrumuseţare  a  persoa¬ 
nei  noastre,  plinindu-se  ceea  ce  spune  Sfânta  Scriptură:  „Ce-i  foloseşte 
omului  dacă  ar  dobândi  lumea,  iar  sufletul  îl  va  pierde?“  Dacă  am  fi  preo¬ 
cupaţi  de  această  înfrumuseţare  a  persoanei  noastre,  folosul  nostru  n-ar 
fi  numai  veşnic,  ci  şi  cel  vremelnic,  şi  poate  am  putea  înfrumuseţa  şi  pe 
alţii  cu  frumuseţea  noastră  sufletească.  Astfel  a  judecat  şi  Domnul  nos¬ 
tru  lisus  Hristos.  El  ne-a  preţuit  în  mod  deosebit,  mai  mult  ca  pe  orice 
lucru  din  lumea  aceasta  şi  tocmai  pentru  aceea  a  venit  la  noi  ca  să  ne 
înfrumuseţeze,  şi  să  ne  pregătească  pentru  biblioteca  veşniciei,  precum 
este  scris  în  Acatist:  „lisuse,  înfrumuseţătorul  tuturor  făpturilor^*. 

Desigur,  această  coborâre  la  noi  şi  mai  ales  lucrarea  Lui  pentru  în¬ 
frumuseţarea  noastră  n-a  fost  simplă,  nici  de  scurtă  durată.  Naşterea  Lui 
într-un  grajd,  Răstignirea,  învierea  şi  înălţarea  Sa,  toate  aceste  eveni¬ 
mente  au  presupus  multe  jertfe  în  timpul  vieţii  Sale.  A  rămas  peste  vea¬ 
curi  ca  un  miel  înjunghiat,  dar  cu  putere,  aşa  cum  prezintă  cartea  Apo¬ 
calipsei...,  ca  să  adape  în  această  jertfă  a  mielului  peste  veacuri  în  Bise¬ 
rică,  Sfânta  şi  Marea  Jertfă  a  Sfintei  Cuminecături,  căci  Sfânta  Cumine¬ 
cătură  sau  Marea  Jertfă  de  pe  Altar,  nu  este  altceva  decât  actualizarea 
jertfei  de  pe  Golgota,  deci,  Marea  Jertfă  de  pe  Golgota  nu  se  repetă,  ci 
se  actualizează  din  jertfa  din  ceruri  a  Mielului  pe  Masa  Sfintelor  Altare, 
precum  spunea  Pascal  că  „Hristos  este  în  continuă  stare  de  agonie  în  ce¬ 
ruri,  până  la  sfirşitul  veacurilor**. 

Părintele  Profesor  Dumitru  Stăniloae  susţinea  pe  bună  dreptate  că 
această  stare  de  jertfă  continuă  in  ceruri  a  Mântuitorului  ca  un  miel  ne¬ 
vinovat  nu  trebuie  să  ne  ducă  la  o  concepţie  pesimistă,  deoarece  această 

jertfă  este  penetrată  de  iubire,  şi  tot  ce  e  penetrat  de  iubire  se  înfrumu¬ 
seţează  şi  nu  este  greu  de  purtat,  asemenea  mamei  noastre  care  depune 
atâtea  eforturi  pentru  îngrijirea  noastră  de  mici,  şi  totuşi  nu  i  se  pare 
greu  pentru  că  ne  iubeşte. 

Dreptmâritori  creştini, 

Reiese  din  toate  acestea  că  şi  pentru  noi  nu  poate  fi  altfel,  decât  prin 
asemănare  cu  Mântuitorul  nostru  lisus  Hristos,  şi  noi  de  la  naştere  până 
la  mormânt  se  cade  să  aducem  jertfe  duhovniceşti  ca  să  devenim  mai  în¬ 
frumuseţaţi  şi  mai  pregătiţi  pentru  mântuirea  noastră  la  marea  trecere. 
Avem  lipsă  prin  asemănare  de  modestia  Celui  ce  S-a  născut  într-un  grajd, 
avem  lipsă  de  răstignirile  fărădelegilor  şi  patimilor  noastre,  avem  lipsă 
de  înălţarea  noastră  sufletească  prin  sfinte  rugăciuni,  avem  lipsă  de  în¬ 
vierea  simţămintelor  noastre  înălţătoare  peste  cele  josnice  şi  neînţelepte, 
avem  lipsă  de  recunoştinţă  pe  care  trebuie  să  I-o  purtăm  Mântuitorului, 
Care  a  aşezat  firea  noastră  pământească  la  dreapta  Tatălui  în  ceruri. 
Avem  lipsă  de  părerea  de  rău  în  Taina  Sfintei  Spovedanii  pentru  şterge¬ 
rea  fărădelegilor  din  tinereţile  noastre,  avem  lipsă  de  hrana  duhovni¬ 
cească  a  Sfintei  Cuminecături  pentru  înzdrăvenirea  puterilor  noastre  fi¬ 
zice  şi  spirituale,  avem  lipsă  de  toate  Tainele  Bisericii  care  nu  urmăresc 
altceva  decât  însănătoşirea  şi  înfrumuseţarea  persoanei  noastre,  ca  să  pu¬ 
tem  zice  în  pragul  marii  treceri:  „Săvârşitu-s-a“  (plini tu-s-a),  adică  atât 
cât  a  fost  cu  putinţă  omeneşte  ne-am  străduit  să  plinim  toate  cele  spre 
folos  sufletesc  şi  trupesc,  vremelnic  şi  veşnic,  şi  mai  ales  să  purtăm  recu¬ 
noştinţă  vie,  din  adâncul  inimii.  Celui  care  S-a  răstignit  pentru  noi  şi 
pentru  mântuirea  noastră,  şi  în  pragul  marii  treceri  să  zicem  şi  noi  cu 
cântarea  bisericească  „Văzut-am  lumina  cea  adevărată,  luat-am  duhul 
cel  ceresc“,  rostuieşte-ne  şi  nouă.  Dumnezeule,  un  loc  în  biblioteca  slavei 
Tale. 

Pentru  toate  cele  arătate  mai  sus  a  coborât  la  noi  Mântuitorul  nos¬ 
tru,  acum  două  mii  de  ani  şi  noi  prăznuim  acest  mare  eveniment  în  fiecare 
an  rostind  cu  cântarea  bisericească  „Slavă  Ţie,  Celui  ce  pentru  a  noastră 
mântuire  ne-ai  cercetat  de  sus“  după  cum  spune  cântarea  „Cercetatu-ne-a 
de  sus  Mântuitorul  nostru.  Răsăritul  răsăriturilor,  iar  celor  din  întuneric 
şi  umbră,  lumină  le-a  răsărit**. 

Bunul  nostru  Dumnezeu  să  ne  dăruiască  de  Sfintele  Sărbători  ale 
Naşterii  Domnului,  Anului  Nou  şi  Bobotezei,  în  toate  zilele  vieţii  noastre, 
tot  mai  multă  râvnă  sfântă  pentru  înfrumuseţarea  noastră  şi  recunoştinţă 
vie  Celui  ce  ne-a  mântuit  pe  noi. 

Al  vostru  pururea  rugător  către  Dumnezeu! 

t  I  O  A  N 

Episcopul  Oradiei,  Bihorului 
şi  Sălajului 

t iUSTI N 1  A  N 

DIN  MILA  LUI  DUMNEZEU,  EPISCOP 
AL  MARAMUREŞULUI  ŞI  SATMARULUI 

Iubitului  nostru  cler,  cinului  monahal,  dreptcredinciosului  nostru 
popor  din  Episcopia  Ortodoxă  a  Maramureşului  şi  Sătmarului:  Har,  bine- 
cuvântare  şi  pace  de  la  Dumnezeu,  iar  de  la  noi,  calde  urări  de  linişte  şi 
fericire  pentru  Sfintele  Sărbători  ale  Naşterii  Domnului 

„Căci  Dumnezeu  aşa  a  iubit  lumea, 
încât  pe  Fiul  Său  Cel  Unul-Născut 
L-a  dat  ca^oricine  crede  în  El 
să  nu  piară,  ci  să  aibă  viaţă  veşnică'*. 

(loan,  3,  16) 

Prea  cinstiţi  şi  iubiţi  fraţi. 

Aceste  cuvinte  rostite  de  Mântuitorul  mi-au  venit  în  minte  acum 
când  s-a  apropiat  Sfântul  şi  Marele  Praznic  al  Naşterii  Domnului  nostru 
lisus  Hristos,  de  care  toţi  ne  bucurăm  şi  ne  luminăm. 

Cerul  şi  pământul  parcă  se  luminează.  întunericul  se  retrage  şi  lu¬ 
mina  începe  să  crească  chiar  şi  în  lumea  fizică.  Solstiţiul  de  iarnă  schimbă 
vremea  şi  pământul  se  întoarce  cu  faţa  către  soare,  soarele  începe  să  se 
ridice  tot  mai  sus  pe  cer,  ziua  a  început  să  crească,  aerul  începe  să  se  în¬ 
călzească  şi  să  ne  vestească  că  de  undeva,  e  adevărat  că  de  departe,  dar 
vine  primăvara.  Aşa  se  întâmplă  şi  acum  la  Naşterea  Domnului. 

Cu  ochii  sufletului  nostru  încă  odată  vedem  cât  de  mult  a  iubit  Dum¬ 
nezeu  lumea,  încât  pe  Unul  Născut,  pe  Fiul  Său  L-a  dat  pentru  mân¬ 
tuirea  lumii,  vedem  cât  bine  ne-a  făcut  nouă  Dumnezeu,  Care  din  iu¬ 
bire  a  făcut  cerul  şi  pământul,  din  iubire  l-a  creat  pe  om  şi  după  ce 
omul  a  rătăcit.  Dumnezeu  nu  l-a  părăsit  pe  om,  ci  l-a  căutat  şi  l-a  stri¬ 
gat  „Adame,  unde  eşti?"  (Fac.  3,  9),  apoi  a  trimis  pe  Fiul  Său,  ca  pe  un 
păstor  să  caute  oaia  cea  pierdută. 

Acesta  din  iubire  S-a  zămislit  din  Fecioara  Maria.  El  n-a  venit 
ca  un  înger  şi  nici  înconjurat  de  cete  cereşti,  ci  ca  un  prunc  S-a  născut 
ca  cm  într-o  peşteră  săracă,  supunându-Se  la  toate  greutăţile  pe  care 
le-a  îndurat  omul  după  ce  a  căzut  din  slavă  şi  a  rătăcit  într-o  lume  stră¬ 
ină  de  lumina  lui  Dumnezeu.  Dumnezeu  S-a  dezbrăcat  de  slava  Sa,  (Filip. 
2,  5-9),  S-a  umilit,  S-a  dăruit  pentru  ca  să  ne  îmbrace  pe  noi  în  haina 
de  nuntă  a  îndumnezeirii,  să  ne  facă  pe  noi  toţi,  fii  ai  lui  Dumnezeu  şi 
moştenitori  ai  împărăţiei  lui  Dumnezeu  şi  aceasta  a  făcut-o  din  iubire. 

De  aceea  în  acest  Praznic  luminat,  la  Crăciunul  din  anul  acesta  am 
simţit  îndemnul  să  vorbim  despre  iubire,  care  s-a  împuţinat  aşa  de  mult 
acum  în  lume.  Să  ne  oprim  în  faţa  peşterii  de  la  Betleem  şi  să-L  privim 
pe  Cel  Ce  a  făcut  cerul  şi  pământul,  să-L  vedem  pe  Fiul  lui  Dumnezeu 
Care  S-a  dezbrăcat  de  slava  Sa  din  negrăita  şi  nemărginita  Sa  iubire 
pentru  noi  şi  S-a  făcut  om  ca  pe  noi  cei  căzuţi  în  prăpastia  păcatuilui, 
a  nepăsării,  a  înstrăinării  de  Dumnezeu  să  ne  ridice  şi  să  ne  aducă  din 
nou  la  Tatăl  care  ne  aşteaptă,  după  cum  ne  spune  lisus  Hristos,  Mântui¬ 
torul  lumii  în  pilda  Fiului  Risipitor  (Lc.  15,  11-32),  în  legătură  cu  care  un 
Sfânt  Părinte  din  zilele  noastre,  ne  vorbeşte  aşa  de  frumos  zicând:  „Pilda 
Fiului  Risipitor  tocmai  acest  rost  are:  să  ne  îndemne  a  alerga  degrabă 
la  Tatăl ...  ne  pune  înainte  cea  mai  desăvârşită  icoană  a  milostivirii  şi 
bunătăţii  dumnezeieşti*'. 

Prin  pilda  aceasta  Hristos  ne  arată  „să  nu  ne  îndoim  de  iertare. 

niciodată  nu  este  biruită  milostivirea  şi  iubirea  de  oameni  a  lui  Dumnezeu, 

Care  „aşa  a  iubit  lumea,  încât  pe  Fiul  Său  Cel  UnuUNăscut  L-a  dat  ca 

oricine  crede  în  El  să  nu  piară,  ci  să  aibă  viaţă  veşnică"  (In.  3, 16). 

% 

„Am  văzut  undeva,  zice  acest  sfânt  părinte  din  Sfântul  Munte,  o 
mişcătoare  icoană  a  acestei  milostiviri  dumnezeieşti.  O  casă  în  mijlocul 
câmpiei  şi  drumul  care  trecea  prin  faţa  ei  pierzându-se  în  nesfârşit.  Sus 
pe  terasa  casei,  un  bătrân  cu  barba  albă,  sprijinit  în  toiag  se  apleca  îna¬ 
inte,  cu  mâna  straşină  la  ochi,  uitându-se  în  zare.  Ce  a  vrut  să  spună  acest 
tablou? 

In  Pilda  Fiului  Risipitor  se  spune:  „încă  departe  fiind  el,  l-a  văzut 
tatăl  său  şi  i  s-a  făcut  milă  şi,  alergând,  a  căzut  pe  grumazul  lui  şi  l-a 
sărutat"  (Lc.  15,  20).  Dar  cum  a  aflat  de  întoarcerea  fiului?  Aici  este 
tâlcul  bătrânului  ce  se  uita  în  zare.  Aşa  de  mult  îşi  iubea  el  fiul,  că  nu-şi 
putea  închipui  să-l  piardă  pentru  totdeauna.  De  aceea  mereu  îl  aştepta, 
mereu  se  uita  în  zare,  mereu  cu  mâna  straşină  la  ochi:  -  oare  nu  cumva 
vine?  -  De  aceea  l-a  şi  văzut  de  departe.  Aşa-i  mila  cea  nesfârşită  a  lui 
Dumnezeu,  nu  oboseşte,  nu  se  împuţinează,  mereu  se  uită  după  fiecare 
dintre  noi  păcătoşii,  mereu  ne  aşteaptă:  -  nu  se  p>oate  să  nu  vină!  -Am 
făcut  atâtea  pentru  dânsul,  mi-am  dat  însăşi  viaţa  pentru  el,  trebuie  să 
se  întoarcă.  -  Acesta  este  glasul  lui  Dumnezeu  de  care  trebuie  să  ne  aminT 
tim  în  această  sfântă  zi  când  sărbătorim  ziua  cea  mare  a  Naşterii  Fiului 

lui  Dumnezeu,  în  care  mai  mult  decât  oricând  vedem  cât  de  mult  bine 
ne-a  făcut  nouă  Dumnezeu,  cât  de  mult  a  iubit  Dumnezeu  lumea,  adică 
pe  noi  pe  toţi,  „încât  pe  Fiul  Său  Cel  Unul-Născut  L-a  dat"  (In.  3, 16). 

Iubiţii  mei  fraţi  şi  fii  duhovniceşti. 

Fraţilor,  fără  iubire  nu  există  mântuire,  nici  fericire.  Fără  iubire 
sufletul  se  răceşte  şi  piere.  Iubirea  este  izvorul  vieţii.  Şi  animalele  iu¬ 
besc,  după  cum  vedeţi.  Şi  boul  îşi  cunoaşte  şi  iubeşte  pe  stăpânul  său, 

zice  Scriptura:  „Boul  îşi  cunoaşte  stăpânul  şi  asinul  ieslea  domnului  său" 
(Is.  1,3). 

Este  iubire  naturală,  dar  este  o  iubire  şi  mai  înaltă  decât  dragos¬ 
tea  cea  pământească,  trupească,  lumească,  ne  iubim  fraţii,  părinţii,  so¬ 
ţia  şi  copiii.  Ne  iubim  ţara,  neamul,  casa,  limba,  legea  şi  pe  toate  cele¬ 
lalte  daruri  pe  care  ni  le-a  dat  Dumnezeu.  Dar  mai  presus  de  toate  este 
iubirea  cea  sufletească,  cea  dumnezeiască,  cea  duhovnicească. 

Când  un  învăţător  a  venit  la  lisus  Hristos  şi  i-a  zis:  „Invăţâtorule, 
care  poruncă  este  mai  mare  în  Lege?  El  i-a  răspuns:  Să  iubeşti  pe  Dom¬ 
nul  Dumnezeul  tău,  cu  toată  inima  ta,  cu  tot  sufletul  tău  şi  cu  tot  cu¬ 
getul  tău,  -  şi  după  aceasta  Domnul  continuă  -  Să  iubeşti  pe  aproapele  tău 
ca  pe  tine  însuţi.  In  aceste  două  porunci  se  cuprind  toată  Legea  şi  proo- 
rocii“  (Mt.  22,  36-40). 

Fiul  lui  Dumnezeu,  a  Cărui  naştere  o  sărbătorim  astăzi,  ne-a  dat 
o  poruncă  şi  mai  înaltă,  prin  care  omul  se  înalţă  până  la  asemănarea  cu 
Dumnezeu,  care,  mai  înainte  de  a-L  iubi  omul,  El  l-a  iubit  pe  om  în  mod 
negrăit. 

’  Dumnezeu  Cel  Ce  S-a  întrupat,  ne-a  poruncit:  „Iubiţi  pe  vrăjmaşii 
voştri,  binecuvântaţi  pe  cei  ce  vă  blestemă,  faceţi  bine  celor  ce  vă  urăsc 
şi  rugaţi-vă  pentru  cei  ce  vă  vatămă  şi  vă  prigonesc**  (Mt.  5,  44).  Aceasta 
este  iubirea  desăvârşită.  Iubirea  evanghelică,  iubirea  dumnezeiască,  iubi¬ 
rea  în  care  liunea  creştină  ar  fi  trebuit  să  trăiască  şi  nu  a  împlinit  această 
poruncă  şi  nu  L-a  ascultat  pe  lisus  Hristos,  de  aceea  de  două  mii  de  ani 
ura  n-a  încetat  dintre  oameni. 

Vorbim  despre  iubire  dar  urâm.  Căutăm  pace  şi  linişte  dar  nu  o  gă¬ 
sim.  Creştinul  întâlneşte  feţe  triste,  feţe  duşmănoase  pentru  că  nici  în 
sufletul  lui  nu  arde  flacăra  iubirii,  a  desăvârşirii  pentru  binele  semenilor 
lui,  a  fraţilor  lui. 

în  acest  Praznic,  în  ziua  Naşterii  Domnului  Hristos,  care  este  primul 
din  mileniul  trei  este  drept  să  ne  reculegem.  Să  ne  cercetăm  sufletul  şi 
inima  şi  viaţa.  Să  vedem  ce  vom  găsi  acolo,  iubire  sau  imă,  credinţă  sau 
necredinţă,  lumină  sau  întimeric. 

Trăim  timpurile  despre  care  Mântuitorul  a  spus  „Dar  Fiul  Omului, 
când  va  veni,  va  găsi,  oare,  credinţă  pe  pământ?**  (Lc.  18,  8).  Ne  cutre¬ 
murăm  toţi,  suntem  neliniştiţi,  nu  avem  pace  pentru  că  nu  avem  iubire. 
Cea  mai  mare  putere  din  liune  este  cuprinsă  de  panică,  de  spaimă,  de 
frică.  Frica  a  intrat  în  oasele  oamenilor  pentru  că  au  pierdut  credinţa  în 
Dumnezeu,  Care  S-a  întrupat,  pentru  că  a  pierdut  iubirea  faţă  de  Fiul 
Omului,  adică  de  Hristos. 

Prea  cinstiţi  şi  iubiţi  fraţi. 

Unde  nu  este  steaua  care  călăuzeşte  spre  Hristos,  acolo  se  face  în¬ 
tuneric,  aşa  cum  s-a  făcut  şi  în  Ierusalim  şi  în  curţile  lui  Irod,  şi  în  tabăra 
fariseilor  şi  a  cărturarilor,  când  nu  credeau  că  S-a  născut  Mesia  -  şi  atunci 
a  început  măcelul,  un  munăr  mare  de  copii  au  fost  ucişi,  un  mare  număr 
de  mame  au  rămas  cu  inima  rănită.  Bărbaţii  care  au  fost  părinţi  ai  acelor 
copii  au  stat  înmărmuriţi  de  durere  văzându-şi  copiii  măcelăriţi  -  acesta 
este  rezultatul  înstrăinării  de  steaua  lui  Hristos,  de  lumina  lui  Hristos. 

în  casa  în  care  candela  credinţei  şi  a  iubirii  nu  s-a  stins,  în  viaţa  şi 
în  ţara  în  care  Biserica  lui  Hristos  este  cercetată,  în  lumea  în  care  se  mai 
aud  cântece  şi  colinde  şi  rugăciuni  înălţate  spre  slava  Fiului  lui  Dum¬ 
nezeu  -  spaima  şi  nefericirea  nu  chinuiesc  sufletele  oamenilor. 

Cu  mila  şi  cu  ajutorul  lui  Dumnezeu  şi  în  anul  pe  care  îl  încheiem, 
aici  în  cuprinsul  Eparhiei  Maramureşului  şi  Sătmarului,  cu  smerenie  am 
slujit  tot  timpul  lui  Dumnezeu,  de  aceea  Dumnezeu  ne-a  binecuvântat, 
pentru  că  bisericile  au  fost  pline,  sărbătorile  şi  duminicile  au  fost  respec¬ 
tate.  Tineri  şi  bătrâni,  femei  şi  bărbaţi  împreună  cu  copiii  nevinovaţi, 
ne-am  împăcat  mereu  cu  Dumnezeu  şi  ne-am  cuminecat  cu  Trupul  şi  Sân¬ 
gele  lui  Hristos.  De  aceea  îngerii  lui  Dumnezeu  ne-au  aipărat  de  trăznet 
şi  de  gheaţă,  de  secetă  şi  de  inundaţii,  de  boli  şi  de  cutremure,  de  toate 
nenorocirile  şi  necazurile  care  au  bântuit  acolo  unde  Legea  şi  poruncile 
lui  Dumnezeu  au  fost  călcate. 

Maica  Domnului  ca  un  luceafăr  a  luminat  şi  a  supravegheat  zorile, 
dimineţile,  zilele  şi  nopţile  celor  ce  L-au  lăudat  şi  s-au  închinat  mereu 
lui  Dumnezeu  Cel  Ce  S-a  născut  în  Betleem. 

Pentru  anul  care  urmează  aşa  cum  v-am  spus  mereu,  să  iubim,  şi  să 
ne  rugăm  pentru  toată  lumea.  Arma  creştinului  este  rugăciunea.  Pavăza 
creştinului  împotriva  tuturor  relelor  este  iubirea.  Prin  iubire  noi  le-am 
biruit  pe  toate,  pe  toţi  duşmanii  văzuţi  şi  nevăzuţi.  Biserica  noastră 
compătimeşte  p>e  toţi  cei  ce  o  batjocoresc.  Pentru  că  cei  ce  batjocoresc  Bi¬ 
serica  Ortodoxă,  batjocoresc  pe  Hristos,  Care  este  Capul  Bisericii  Orto¬ 
doxe,  cum  zice  Scriptura. 

Nu  dispreţuiţi  fraţilor  pe  nimeni,  nu  hulim,  nu  urâm,  ci  iubim,  aşa 
cum  am  iubit  de  două  mii  de  ani  pe  toţii  fiii  lui  Adam.  Şi  cu  dor  dorim 
să  se  facă  pace  pe  pământ,  aşa  cum  îngerii  lui  Dumnezeu  când  S-a  năs¬ 
cut  Hristos  au  deschis  porţile  cerului  şi  coborând  pe  pământ  au  început 
să  cânte:  ,, Slavă  întru  cei  de  sus  lui  Dumnezeu  şi  pe  pământ  pace,  între 
oameni  bunăvoireV*  (Luca  2,  14). 

Doresc  ca  în  inimile  voastre  să  ardă  iubirea  şi  darul  lui  Dumnezeu, 
în  dragostea  voastră  să  cuprindeţi  pe  toţi,  şi  pe  samarineni  şi  pe  saduchei 
care  nu-L  cunosc  pe  Hristos. 

Iubiţii  mei  fraţi, 

Tuturor  vă  mulţumesc  pentru  rugăciunile  ce  le-aţi  făcut  pentru 
mine  şi-L  rog  pe  Dumnezeu  să  vă  răsplătească,  să  vă  dăruiască  Sărbători 
fericite  şi  im  An  Nou  binecuvântat. 

Al  vostru,  al  tuturor  rugător  fierbinte 

către  Dumnezeu, 

î  JUSTINIAN  CHIRA 
Episcopul  Maramureşului 

i  şi  Sătmarului 


i 


t  10  AN 

DIN  MILA  LUI  DUMNEZEU,  EPISCOP 
AL  COVASNEI  ŞI  HARGHITEI, 

Iubitului  nostru  cler,  cinului  monahal  şi  dreptcredincioşilor  creştini, 
har,  milă  şi  pace  de  la  Dumnezeu-Tatăl,  iar  de  la  noi,  părintească  bine¬ 
cuvântare. 


„Iată,  Fecioara  va  avea  în  pântece  şi  va 
naşte  Fiu  şi  vor  chema  numele  Lui  Ema- 
nuel,  care  se  tâlcuieşte:  Cu  noi  este  Dume- 
nezeu**  (Mt.  1,  23). 

Iubiţi  fraţi  creştini. 

Praznicul  Naşterii  Domnului  nostru  lisus  Hristos  a  venit  iarăşi  la 
noi  aducând  cu  el  lumina  divină  care  se  revarsă  peste  sufletele  noastre. 

în  urmă  cu  două  milenii,  oamenii  au  văzut  pe  Dumnezeul  lor  întru¬ 
pat,  înfăşat  în  scutece  şi  culcat  în  ieslea  Betleemului.  L-au  auzit  apoi 
rostind  cuvinte  de  „sils**  de  „dincolo*',  s-au  atins  de  veşmintele  Lui,  şi-au 
aruncat  hainele  sub  picioarele  Lui,  şi-au  adus  bolnavii  să-i  vindece,  pe 
morţi  să-i  învieze,  ca  apoi  cu  deplină  îndreptăţire  şi  bucurie  să  strige: 
Emanuel  -  Cu  noi  este  Dumnezeu.  Cu  aceeaşi  bucurie  şi  însufleţire,  prun¬ 
cii  şi  noi  credincioşii  de  astăzi  putem  să  strigăm  ca  înaintaşii  noştri:  Cu 
noi  este  Dumnezeu. 

Această  fericire  care  a  cuprins  lumea  îngerilor  şi  a  oamenilor  la 
Naşterea  Pruncului  lisus  -  Fiul  lui  Dumnezeu  -  Fiul  omului,  nu  s-a 
stins  până  astăzi  şi  avem  certitudinea  dată  de  Hristos,  Cel  ce  a  biruit 
moartea  şi  a  zis:  „Iată,  Eu  cu  voi  sunt  în  toate  zilele  până  la  sfârşitul 
veacului**  (Mt.  28.20). 

Aceste  cuvinte  au  fost  auzite  de  Sfinţii  Săi  Apostoli,  însă  nu  numai 
pe  apostoli  i-a  asigurat  Hristos  Domnul  de  prezenţa  şi  de  asistenţa  Sa, 
căci  El  a  mai  zis:  „Acolo  unde  sunt  doi  sau  trei,  adunaţi  în  numele  Meu, 
acolo  sunt  şi  Eu  în  mijlocul  lor**  (Mt.  18,  20).-  Cât  de  aproape  sau  departe 
este  Hristos  astăzi  de  noi,  ne  spun  scrierile  sfinte,  arătând  că  Hristos 
este  alături  de  fiecare  creştin  botezat,  în  aceeaşi  măsură  în  care  capul 
este  legat  de  fiecare  mădular  al  trupului  său. 

Sfântul  Apostol  Pavel  ne  spune  că  toţi  creştinii  formează  împreună 
un  corp,  formează  trupul  tainic  al  lui  Hristos  în  care  Mântuitorul  însuşi 
este  capul.  In  temeiul  întrupării  Sale  şi  al  jertfei  Sale  mântuitoare,  noi 
toţi  alcătuim  trupul  Lui  şi  El  este  capul  nostru.  El  cap,  noi  mădulare. 
Dumnezeu-Tatăl  „toate  le-a  supus  sub  picioarele  lui  Hristos  şi  pe  Dânsul 

L-a  dat  cap  i>este  toată  Biserică  care  este  trupul  Lui . . (Efes.  1,  22). 

Scriindu-le  celor  din  Corint,  Sfântul  Apostol  Pavel  le  face  cunos¬ 
cută  marea  lor  demnitate  de  mădulare  ale  trupului  tainic  al  lui  Hristos: 
„Voi  sunteţi  trupul  lui  Hristos  şi  fiecare  în  parte  sunteţi  mădulare  ale 
Lui“.  (I  Cor.  12,  27).  în  orice  corp  viu,  capul  dă  mădularelor  mişcarea 
vieţii. 

Astfel  prin  El,  prin  Hristos,  cu  El  şi  de  la  El  ne  facem  cu  adevărat 
părtaşi  la  viaţa  dumnezeiască  însăşi  „părtaşi  firii  dumnezeieşti**  (II  Pe¬ 
tru  1,  4). 

Domnul  nostru  lisus  Hristos  în  repetate  rânduri  S-a  numit  pe  sine 
Fiul  omului,  ca  să  arate  că  este  şi  om  adevărat,  solidar  cu  neamul  ome¬ 
nesc,  că  este  unit  cu  noi  cu  legături  care  în  veac  nu  se  vor  rupe,  căci  EI 
este  Emanuel  -  cu  noi  este  Dumnezeu. 

Dumnezeu  este  cu  noi  prin  Duhul  Domnului  nostru  lisus  Hristos 
pe  care  El  l-a  trimis  în  inimile  noastre:  „Şi  pentru  că  sunteţi  fii.  Dumne¬ 
zeu  ne-a  trimis  în  inimă  pe  Duhul  Fiului  Său  care  strigă  Awa,  adică 
Părinte!**  (Gal.  4,  6).  Acest  Duh  Sfânt  face  pe  fiecare  credincios  să  strige 
stăruitor  şi  plin  de  nădejde:  „Tată,  am  greşit  la  cer  şi  înaintea  Ta** 
(Lc.  15,  21). 

Creştinul  scoate  o  strigare  caldă  de  fiu  adoptiv  către  bunătatea 
şi  milostivirea  părintească:  „Şi  voi  n-aţi  primit  un  duh  de  robie  ca  să 
mai  aveţi  frică,  ci  aţi  primit  un  duh  de  înfiere,  care  ne  face  să  strigăm 
Awa,  adică  Părinte!**  (Rom.  8,  15). 

Ca  să  putem  ajunge  biruitori  la  limanul  fericirii  veşnice,  trebuie 
„să  facem  mereu,  prin  Duhul,  tot  felul  de  rugăciuni  şi  cereri**  (Efes. 
6,  18).  Dar  omul  credincios  nu  este  singur  în  ruga  sa,  fiindcă  „Duhul 
ne  ajută  în  slăbiciimea  noastră,  căci  nu  ştim  cum  trebuie  să  ne  rugăm. 
Dar  însuşi  Duhul  mijloceşte  pentru  noi,  cu  suspine  negrăite**  (Rom.  8,  26). 

Hristos  Domnul  şi-a  arătat  marea  Sa  iubire  faţă  de  om,  dând  ca 
sprijin  rugăciunii  noastre  glasul  Duhului  Său,  sălăşluit  în  inimile  noas¬ 
tre.  Rămânerea  Domnului  nostru  lisus  Hristos  în  Sfânta  Taină  a  trupu¬ 
lui  şi  sângelui  Său,  pe  toate  altarele  unde  se  slujeşte  Sfânta  şi  dumne¬ 
zeiasca  Liturghie  este  un  adevăr  propovăduit  de  Biserică,  în  toate  vea¬ 
curile. 

Dragostea  lui  Dumnezeu  a  găsit  calea  de  a  rămâne  cu  noi,  iar  atot¬ 
puternicia  Lui  să  o  împlinească:  „Cine  mănâncă  Trupul  Meu  şi  bea  sân¬ 
gele  Meu  rămâne  în  Mine  şi  Eu  rămân  în  el*‘  (loan  6,  56). 

Chiar  şi  în  ceruri,  unde  stă  de-a  dreapta  Tatălui,  Hristos  Dom¬ 
nul  nu  ne-a  uitat  şi  nu  ne  părăseşte.  Sfântul  Apostol  Pavel  ne  încredin¬ 
ţează  că  este  mereu  veghetor,  făcându-se  mijlocitorul  nostru:  „Cine  este 
cel  ce  i-ar  orândui  pe  aleşii  lui  Dumnezeu?  lisus  Hristos  a  murit  pentru 
ei  şi  mai  ales  a  şi  înviat.  Cel  ce  este  de-a  dreapta  lui  Dumnezeu  şi  mij¬ 
loceşte  pentru  noi**  (Rom.  8,  34). 

Sfântul  loan  Evanghelistul  ne  îndeamnă  să  nu  decurajăm  în  căde¬ 
rile  noastre,,  ci  să  ne  sprijinim  pe  jertfa  de  ispăşire  a  Marelui  nostni 
Răscumpărător:  „Copiii  mei,  acestea  vi  le  scriu,  ca  să  nu  păcătuiţi  şi  dacă 

va  păcătui  cineva,  avem  Mijlocitor  către  Tatăl  pe  lisus  Hristos  cel  drept. 
El  este  jertfa  de  ispăşire  pentru  păcatele  noastre,  dar  nu  numai  pentru 
ale  noastre,  ci  şi  pentru  ale  lumii  întregi**  (I  In.  2,  1-2). 

Iubiţi  fii  duhovniceşti, 

Dumnezeu  este  cu  noi,  dar  nu  împotriva  altora.  Fiindcă  Mesia  a  fost 
făgăduit  pentru  toate  neamurile,  pentru  toţi  oamenii.  Cât  de  limpezi 
sunt  cuvintele  profetului  Isaia  şi  cât  de  rău  au  fost  şi  încă  mai  sunt  înţe¬ 
lese  ele  astăzi  de  oameni:  „Iată,  eu  vin  ca  să  strâng  la  un  loc  popoarele 
şi  toate  limbile.  Ele  vor  veni  şi  vor  vedea  slava  Mea**  (Is.  66,  18). 

Pruncul  dumnezeiesc  născut  din  Fecioara  Maria  în  ieslea  Betlee- 
mului  este  Mesia,  Cel  trimis  pentru  luminarea  şi  mântuirea  tuturor  nea¬ 
murilor  pământului.  Dreptul  Simeon  a  cerut  să  fie  slobozit  din  viaţa  a- 
ceasta  de  aici,  după  ce  s-a  învrednicit  să  vadă  şi  să  ia  în  braţele  lui  pe 
Pruncul  lisus,  despre, care  zice: 

„  . . .  ochii  mei  văzură  mântuirea  Ta,  pe  care  ai  gătit-o  înaintea  fe¬ 
ţei  tuturor  popoarelor,  ca  să  fie  lumină  pre  luminarea  neamurilor  şi  slavă 
poporului  tău  Israel**  (Lc.  2,  32). 

Cu  toate  că  oamenii  se  deosebesc  unii  de  alţii  după  limba  pe  care 
o  vorbesc,  după  culoarea  pielii  şi  după  alte  multe  însuşiri,  ei  totuşi  sunt 
fraţi  prin  obârşia  lor,  toţi  sunt  zidiţi  după  chipul  şi  asemănarea  lui  Dum¬ 
nezeu.  „Şi  a  zis  Dumnezeu  să  facem  om  după  chipul  şi  asemănarea  Noas¬ 
tră,  ca  să  stăpânească  peştii  mării,  păsările  cerului,  toate  vietăţile  ce  se 
târăsc  pe  pământ  şi  tot  pământul**  (Fac.  1,  26).  Iată,  omului  îi  este  hără¬ 
zit  să  stăpânească  vietăţile  mărilor,  ale  văzduhului  şi  tot  pământul,  dar 
nicidecum  nu-i  este  hărăzit  să  stăpâneasă  şi  să  asuprească  pe  semenii 
săi  de  altă  limbă,  ori  de  altă  cultură  sau  tradiţie. 

Dumnezeu  nu  este  părtinitor  în  iubirea  Sa  faţă  de  toţi  oamenii. 
El  nu  duşmăneşte  traiul  în  tihnă  şi  bunăstarea  pământeanului  ce  îl  as¬ 
cultă,  când  făgăduieşte  astfel:  „Păzeşte  dar  legile  şi  poruncile  Lui,  pe 
care  ţi  le  dau  azi,  ca  să  fii  fericit  tu  şi  copiii  tăi  după  tine,  şi  să  trăieşti 
zile  multe  în  ţara  pe  care  ţi-o  dă  Domnul  Dumnezeul  tău,  pe  vecie** 
(Deutr.  4,  10). 

Fraţi  creştini, 

De  această  sfântă  promisiune  nu  au  parte  numai  păzitorii  legii 
vechi,  ci  toţi  temătorii  şi  iubitorii  de  Dumnezeu  din  toate  timpurile  şi 
din  toate  locurile. 

Iubiţii  mei,  străbunii  noştri,  în  lumina  lui  Hristos  au  ctitorit  o 
biserică  şi  o  ţară.  Le-au  pus  astăzi  înaintea  lui  Dumnezeu  pe  altarul 
timpului  şi  ni  le-au  lăsat  nouă  spre  cinstire  şi  nemurire.  Rămâne  în  tăria 
dragostei  noastre  şi  proniei  lui  Dumnezeu  dacă  acum,  când  am  intrat 
în  mileniul  trei,  le  vom  nemuri. 

Din  nefericire,  răsăritul  acestui  mileniu  este  umbrit  de  norii  urii 
şi  mâniei. 

Se  ridică  azi  mai  mult  ca  oricând  tot  mai  mulţi  care  vor  să  sfâşie 
cămaşa  lui  Hristos,  biserica  lui  şi  chiar  să  împrăştie  ţărâna  zidită  de  stră¬ 
moşi  cu  lacrimi  şi  sânge,  ce  făcură  din  ea  această  ţară  cu  Carpaţi  şi  multe 
Cruci. 

Să  rămânem  aici,  uniţi  în  credinţă  şi  simţire  românească  şi  creştină, 
întru  nemurirea  bisericii  şi  a  neamului.  Căci  Domnul  nostru.  lisus  Hris¬ 
tos  a  cărui  Naştere  astăzi  o  prăznuim,  a  zis:  „Iată,  Eu  cu  voi  sunt  până 
la  sfârşitul  veacului*'  (Mt.  28,  20). 

Studii  şi  articole 


IUBIREA,  SUPORT  ŞI  SENS  AL  EXISTENŢEI 


La  baza  materiei  stă  spiritul.  „Jean  Charon  în  cartea  «L’esprit, 
cet  inconnu»,  ajunge  la  descoperirea  că  fiecare  electron  din  compoziţia 
a  tot  ceea  ce  este  material  în  lumea  aceasta,  este  purtător  de  spirit" De 
fapt  „Dumnezeu  a  creat  toate  formele  de  existenţă  pentru  o  solidaritate 
între  ele.  A  creat  şi  materia  ca  o  formă  de  existenţă,  pentru  ca  spiritul 
să-şi  arate  frumuseţea  -în  formele  ei".^  Spiritul  este  suportul  materiei. 
Dacă  se  retrage  spiritul,  materia  dispare,  nu  mai  are  conţinut  de  fond. 
Aşa  se  întâmplă  la  moartea  omului,  sufletul  părăseşte  trupul,  iar  acesta 
se  descompune.  Materia  nu  poate  exista  fără  spirit. 

Dumnezeu  este  spirit  pur  şi  El  a  creat  totul.  Dar  spiritul  nu  stă  la 
baza  materiei  în  sens  panteist,  în  accepţia  că  lumea  ar  fi  Dumnezeu,  s-ar 
identifica  cu  El,  ci  în  sensul  că  toate  creaturile  participă  la  energiile 
necreate  ale  lui  Dumnezeu  şi  nu  la  fiinţa  Lui.  Şi  în  acest  fapt  se  mani¬ 
festă  purtarea  de  grijă  a  lui  Dumnezeu,  care  a  creat  totul  şi  menţine 
creaţia  în  existenţă. 

Dumnezeu  este  fiinţa  prin  excelenţă,  El  este,  există,  nu  participă 
la  existenţă,  ca  noi.  Dumnezeu  nu-1  are  pe  «a  fi»,  ci  El  este  «a  fi».  Noi 
avem  pe  «a  fi»,  pentru  că  avem  existenţa  dată  nouă  de  Dumnezeu,  nu 
suntem  autonomi,  noi  existăm  prin  participare  la  existenţa  lui  Dumne¬ 
zeu,  care  ne-a  creat  şi  ne  menţine  în  existenţă.  Aceasta  nu  înseamnă  că 
noi  participăm  la  condiţiile  de  existenţă  dumnezeiască,  ci  că  avem  exis¬ 
tenţa  ca  dar  de  la  Dumnezeu.  Noi  existăm  numai  pentru  că  Dumnezeu 
ne-a  creat  şi  ne  menţine  în  existenţă.  Dacă  Dumnezeu  şi-ar  retrage  harul 
sau  energiile  Sale,  care  ne  menţin  în  existenţă,  noi  am  dispărea,  am  fi 
nimiciţi,  pentru  că  din  nimic  am  fost  aduşi  de  Dumnezeu  la  existenţă. 
De  aceea  Sfântul  Pavel  spune  că  „Dumnezeu  nu  este  departe  de  fiecare 
dintre  noi,  căci  în  El  trăim  şi  ne  mişcăm  şi  suntem"  (Fapte  17,  27-28). 
Nu  este  vorba  aici  de  fiinţa  lui  Dumnezeu,  ci  de  energiile  Lui. 

La  baza  materiei  stă  spiritul,  iar  la  baza  spiritului  stă  iubirea,  pen¬ 
tru  că  „substanţa  care  susţine  întreaga  viaţă  este  iubirea,  cea  mai  înaltă 
dintre  virtuţi,  care  rămâne  dincolo  de  această  viaţă,  care  trece  în  ordi¬ 
nea  dumnezeiască . . .  Lumea  cealaltă,  ca  şi  lumea  de  aici,  se  susţine  prin 
marea  şi  irezistibila  putere  a  iubirii".^  Deci  atât  în  lumea  aceasta,  cât  şi 
in  veacul  viitor,  iubirea  este  cea  mai  importantă,  deoarece  ea  susţine 
întreaga  viaţă  şi  pentru  că  „nu  fiinţa  divină  o  vor  contempla  drepţii  în 
viaţa  viitoare,  ci  se  vor  hrăni  din  iubirea  desăvârşită  a  comuniunii  Per¬ 
soanelor  Sfintei  Treimi.  Din  iubirea  Aceleia  se  va  revărsa  unda  iubirii 
peste  oameni,  care  va  realiza  comunicarea  între  ei,  fericindu-i".^ 

„Dumnezeu  voieşte  prin  providenţă  ca  toţi  oamenii  să  fie  mântuiţi, 
dar  nu  le  impune  mântuirea  cu  sila  celor  ce  nu  voiesc.  însă  îi  menţine  pe 
toţi  în  existenţa  veşnică**.^  „Spre  binele  nostru  Dumnezeu  respectă  liber¬ 
tatea  şi  nu  ne  sileşte  să  urmăm  calea  binelui  împotriva  voinţei  noastre. 
Căci  altminteri,  omul  s-ar  simţi  în  rai  ca  o  fiară  în  cuşcă,  rânjind  plin 
de  ură  împotriva  celui  ce  l-a  închis  chiar  spre  binele  lui.  Şi  atunci  împă¬ 
răţia  iubirii  s-ar  transforma  într-o  împărăţie  a  urii  ce- ar  izbucni  în  para¬ 
disul  lui  Dumnezeu**.^  „Dumnezeu  îi  ştie  şi  pe  cei  ce  nu  au  crezut  în  El 
şi  nu  au  făcut  voia  Lui.  Prin  aceasta  îi  ţine  şi  pe  ei  în  existenţă,  dar  nu 
în  fericire,  ci  într-o  existenţă  slăbită  şi  nefericită**.^ 

„Dacă  nu  iubesc  alte  persoane  şi  nu  sunt  iubit  de  ele,  mă  sără¬ 
cesc  de  viaţă  şi  mă  plictisesc  de  mine  însumi  până  a  nu  mă  mai  putea 
suporta.  Unii  merg  până  la  sinucidere  din  această  cauză.  Dar  omul  odată 
ce  a  primit  existenţa  de  la  Dumnezeu  nu  şi-o  poate  lua  el  însuşi  decât 
în  forma  ei  pămânetască.  Dar  Dumnezeu  nu  i-o  mai  ia  odată  ce  i-a  dat-o. 
Omul  rămâne  deci  în  veci  plictisit  şi  chinuit  de  el  însuşi  dacă  nu  s-a 
deprins  să  iubească  şi  nu  s-a  făcut  vrednic  de  iubit  cât  a  fost  pe  pământ**.® 

Iubirea  înseamnă  viaţă,  pentru  că  „cine  nu  iubeşte  pe  fratele  său 
rămâne  în  moarte**  (I  loan  3,  14).  Eu  ca  persoană  „am  nevoie  sâ  iubesc 
şi  să  fiu  iubit  neîncetat.  încetarea  totală  a  comunicării  iubirii  e  una  cu 
moartea  sau  cu  iadul** Iadul  de  fapt  „e  durerea  de  a  nu  mai  putea  iubi“.^° 

„Putinţa  de  a  dori  să  trăiască  cineva,  chiar  şi  în  extremul  chin 
al  izolării  şi  monotoniei  totale,  proprie  diavolului,  dorinţa  pe  care  Sfântul 
loan  Damaschin  o  numeşte,  totuşi,  un  rest  de  bine,  vine  din  faptul  că  Dum¬ 
nezeu,  care  a  dat  existenţa,  o  menţine  chiar  în  această  sărăcie  extremă,  în¬ 
tr-o  moarte  conştientă;  şi  ea  are  legată  de  ea,  în  făpturile  conştiente, 
voinţa  de  a  rămâne  în  ea  sau  vo-irea  ei*‘,“  pentru  că  „chiar  şi  existenţa 
demonilor  e  mai  bună  decât  nimicul**  „Unde  nu  este  iubire,  nu  se  cu¬ 
noaşte  Dumnezeu,  deşi  El  este  prezent  şi  acolo,  şi  iubirea  Lui  lucrează 
şi  în  acel  loc,  dar  lucrează  singură**,^^  Deci  iubirea  lui  Dumnezeu  susţine 
întreaga  existenţă  şi  nu  iubirea  creaturilor.  „Dumnezeu  şi  sfinţii  încon¬ 
joară  până  şi  iadul  în  dragostea  lor**,*"*  de  aceea  Dumnezeu  există  şi  în 
iad,  pentru  că  El  menţine  în  existenţă  şi  pe  cei  care  voluntar  s-au  înde¬ 
părtat  de  El,  Nu  e  vorba  de  harul  divin  deplin,  ci  mult  slăbit,  dar  totuşi 
prezent.  Dacă  Dumnezeu  şi-ar  retrage  harul  Său  din  ceva,  acela  ar  în¬ 
ceta  să  existe,  ar  dispărea,  fiind  o  formă  golită  de  conţinut,  care  se  dez¬ 
integrează. 

Natura  creată  (îngerul  şi  omul)  „este  din  neant  şi  când  cade  în  păcat 
tinde  iarăşi  spre  neant.  Numai  legătura  cu  Dumnezeu  o  menţine  şi  o 
promovează  în  viaţă**  în  ascultare  de  Dumnezeu  omul  se  întăreşte  în 
existenţă  şi  în  iubire,  se  apropie  tot  mai  mult  de  izvorul  existenţei  şi 
al  iubirii.  în  neascultare  de  Dumnezeu  însă,  deci  în  păcat,  se  îndepăr¬ 
tează  de  Acesta  şi  se  îndreaptă  spre  nimic,  spre  neantul  din  care  Dum¬ 
nezeu  l-a  adus  la  existenţă,  p>eintru  că  omul  „este  scos  din  nimic  prin 
iubire**. 

Omul  este  creat  din  nimic  şi  atunci  când  vrea  să-şi  împlinească 
voia  lui  proprie  şi  nu  voia  lui  Dumnezeu,  tinde  spre  neant,  spre  abis, 

numai  harul  lui  Dumnezeu  îl  ţine  în  existenţă.  De  aceea  omul  când  vrea 
să  devină  autonom,  să  se  guverneze  după  legi  făcute  de  el  şi  nu  după 
legile  sădite  de  Dumnezeu  în  el,  merge  spre  autodistrugere.  Dar  Domnul 
nu  numai  îl  menţine  pe  om  în  existenţă,  ci  îl  iubeşte,  de  aceea  prin  iubire 
Dumnezeu  iese  din  Sine  însuşi  „pentru  a  se  coborî  până  la  îmbrăţişarea 
înflăcărată  a  creaturilor**.*^ 

„Dacă  Dumnezeu  e  transcendent  şi  inaccesibil  în  natura  Sa  intimă 
şi  pururea  misterioasă,  El  se  coboară  în  lume  prin  iubire.  Iubirea  e  lumina 
care,  izvorând  din  taina  divină,  se  revarsă  în  cascade  asupra  lumii  şi  iz- 
bindu-şi  valurile  ca  de  un  ţărm,  se  întoarce  înapoi  spre  obârşie**.*® 

Un  mare  sfânt  al  Bisericii  se  confesează  lui  Dumnezeu:  „Dar  ce  am 
făcut  pentru  Tine  Doamne  sau  în  ce  Ţi-am  plăcut,  ca  Tu  să  doreşti  să 
fii  în  noi  şi  noi  să  fim  întru  Tine?  Noi  Te-am  răstignit  cu  păcatele  noastre 
şi  Tu  vrei  ca  noi  să  fim  cu  Tine?  Cât  de  mare  e  bunătatea  Ta!  O  văd  re- 
vărsându-se  asupra  mea.  Sunt  vrednic  de  iad  şi  de  toate  chinurile,  însă 
Tu  mi-ai  dat  harul  Duhului  Sfânt**.*® 

Dar  Dumnezeu  nu  îmbrăţişează  creatura  prin  iubirea  Sa,  numai 
printr-un  act  exterior  Lui,  ci  „a  mers  cu  iubirea  faţă  de  oameni  până  la 
a  se  împărtăşi  de  ale  noastre,  ca  şi  noi  să  ne  împărtăşim  de  ale  Lui**.^ 
Fiul  lui  Dumnezeu,  cea  de-a  doua  persoană  a  Sfintei  Treimi,  s-a  făcut 
om,  a  luat  trup  şi  suflet  omenesc  „s-a  făcut  asemenea  nouă  din  multa 
iubire  de  oameni,  ca  noi  să  ne  facem  asemenea  Lui  prin  toată  virtutea**.^* 

Întruparea  Fiului  lui  Dumnezeu  nu  este  un  act  de  dreptate  divină, 
pentru  că  omul  nu  era  vrednic  de  ea,  ci  este  dovada  iubirii  lui  Dumne¬ 
zeu  faţă  de  om.  „Dacă  Dumnezeu  cel  iubitor  de  oameni  nu  se  face  om 
decât  din  dragoste  pentru  acesta,  atunci  omul  nu  ajunge  «dumnezeu 
după  har»  decât  prin  iubirea  de  Dumnezeu** 

„Viaţa  naturii  divine  este  iubire**.^  Dacă  Dumnezeu  ar  fi  monoipo- 
static  (adică  o  singură  persoană)  atunci  El  nu  ar  mai  fi  iubire**.^"*  Nu¬ 
mai  existând  în  trei  persoane  poate  să  fie  Dumnezeu,  căci  relaţia  dintre 
persoane  „le  face  demne  şi  capabile  de  iubirea  absolută**.^  „Un  Dumne¬ 
zeu  singur  nu  poate  exista,  acesta  este  invenţia  filosofilor.  Dacă  Dum¬ 
nezeu  ar  fi  singur,  nu  ar  fi  capabil  de  iubire.  Cel  mult  s-ar  iubi  p>e  sine, 
dar  aceasta  ar  fi  o  iubire  sterilă,  stearpă**.^  „Din  veci  Dumnezeu  nu  este 
o  existenţă  monopersonală,  în  acest  caz,  de  unde  ar  exista  iubirea  care 
explică  crearea  lumii?**  „Dacă  în  Dumnezeu  ar  exista  doar  două  per¬ 
soane,  iubirea  dintre  aceste  două  persoane  ar  fi  egoistă.  O  persoană  ar 
iubi-o  pe  cealaltă  şi  ar  fi  iubită  de  ea  şi  această  iubire  s-ar  închide  între 
cele  două  persoane** Această  iubire  nu  s-ar  putea  extinde  şi  nici  în 
acest  caz  nu  s-ar  justifica  crearea  din  iubire  a  lumii.  „Numai  prin  cel  de 
al  treilea,  iubirea  celor  doi  se  dovedeşte  generoasă,  capabilă  să  se  întindă 
la  subiecte  în  afara  lor**.^  Iubirea  perfectă  este  doar  cea  treimică,  pentru 
că  iubirea  între  două  persoane  sporeşte  când  este  însoţită  de  bucuria 
unei  a  treia  persoane.  „Noi  simţim  trebuinţa  să  fim  iubiţi  de  al  treilea 
şi  să  iubim  pe  al  treilea,  şi  cu  cât  îl  iubim  mai  mult  împreună,  cu  atât  ne 
iubim  şi  noi  mai  mult**.^  „Eu  nu  vreau  să  fiu  iubit  numai  de  o  persoană, 
ci  vreau  ca  această  persoană  să  fie  însoţită  în  iubirea  ei  faţă  de  mine 


STUDII  ŞI  ARTICOLE 


31 


şi  de  o  a  treia  persoană  şi  tu,  cealaltă  persoană,  voieşti  la  fel,  să  am  şi 
pe  altul  care  te  iubeşte  împreună  cu  mine.  Dar  şi  cel  de  al  treilea  vrea 
să  ne  vadă  uniţi  în  iubirea  faţă  de  el  şi  în  iubirea  lui  pentru  noi“.^^  Dacă 
însă  în  Dumnezeu  ar  fi  existat  patru  sau  mai  multe  persoane,  n-ar  mai 
fi  existat  acea  relaţie  directă,  neîncetată  şi  perfectă  „ci  ar  fi  fost  o  gloată 
de  2ei“,^^  care  ar  fi  trăit  în  dezordine  şi  haos,  ca  zeii  grecilor  din  Olimp. 

„Afirmaţia  «Dumnezeu  este  iubire»  (I  loan  4,  16)  înseamnă  că  Dum¬ 
nezeu  există  ca  Treime"  „Treimea  este  perfectă,  de  aceea  Dumnezeu 
este  Treime.  Şi  dovada  că  iubirea  în  Treime  este  perfectă,  o  avem  în 
crearea  lumii.  Iubirea  lui  Dumnezeu  a  fost  atât  de  mare,  încât  a  vrut  să 
o  reverse  şi  în  afara  Sa,  să  se  bucure  şi  alţii  de  ea,  de  aceea  a  creat  tot 
ceea  ce  există".^  „Lumea  este  creată...  ca  să  se  bucure  şi  ea  de  exis¬ 
tenţă  prin  împărtăşirea  de  Dumnezeu , , .  Dumnezeu  se  bucură  şi  El  de 
lumea  pe  care  o  creează  din  nimic . . .  Bucuria  aceasta  nu-i  este  necesară 
Lui,  dar  în  nemărginirea  bunătăţii  Lui  binevoieşte  să  se  bucure  şi  alte 
fiinţe  de  existenţă  şi  să  se  bucure  şi  EI  de  bucuria  lor  şi  aceasta  îl  face 
să  le-o  dăruiască"  pentru  că  persoanele  divine  „nu  simt  decât  dragos¬ 
tea  de  a  da",^  Dumnezeu  „nu  aşteaptă  să-L  iubim  noi  întâi,  ca  să  ne  iu¬ 
bească.  Ci  El  are  iniţiativa  iubirii  şi  ne  dă  şi  nouă  puterea  să  răspundem 
iubirii  Lui".^  ,,Noi  îl  iubim  pe  Dumnezeu,  fiindcă  El  ne-a  iubit  cel  din¬ 
tâi"  (I  loan  4,  19), 

Deşi  Dumnezeu  este  Creatorul  nostru,  iar  noi  creatura  Lui,  deci 
între  El  şi  noi  există  o  deosebire  fundamentală,  totuşi  El  „ne  iubeşte  cu 
o  iubire  afectuoasă,  nu  din  înălţime,  nu  cu  condescendenţă",^  iar  „omul 
are  prin  creaţiune  capacitatea  de  a  deveni  subiect  al  dragostei  divin?, 
capacitate  ce  nu  se  şterge  nici  prin  păcat" Omul  răspunde  iubirii  Jui 
Dumnezeu  prin  iubirea  lui  proprie,  dintr-o  dorinţă  lăuntrică,  profundă,  în¬ 
trucât  „iubirea  este  glasul  însuşi  al  fiinţei"^  sale.  „Persoana  nu  se  deter¬ 
mină  pe  sine  prin  opoziţie.  Atitudinea  ei  este  cea  a  iubirii.  Iubirea  este 
conţinutul  cel  mai  profund  al  existenţei  sale,  expresia  cea  mai  nobilă  a 
fiinţei  sale.  în  această  iubire  stă  asemănarea  cu  Dumnezeu,  Care  este 
iubire" ,,0  natură  omenească  fără  dragostea  permanentă  a  lui  Dumne¬ 
zeu,  duce  o  existenţă  bolnavă" 

,,Când  cineva  începe  să  simtă  cu  îmbelşugare  dragostea  lui  Dum¬ 
nezeu,  începe  să  iubească  şi  pe  aproapele"  pentru  că  ,,nu  de  la  iubi¬ 
rea  de  oameni  se  ajunge  la  iubirea  de  Dunmezeu,  ci  de  la  iubirea  de 
Dumnezeu  se  ajunge  la  iubirea  de  oameni,  ultima  fiind  o  prelungire 
a  celei  dintâi"."^  „Cel  ce  iubeşte  pe  Dumnezeu  nu  poate  să  nu  iubească 
şi  pe  tot  omul  ca  pe  sine  însuşi" 

„Iubirea  izvorăşte  din  Dumnezeu  şi  se  varsă  în  Dumnezeu.  Nu 
există  decât  o  singură  iubire  şi  toate  celelalte  nu  sunt  decât  participări 

fulgurante"^  la  iubirea  lui  Dumnezeu.  „Nu  există  alt  izvor  de  iubire 
adevărată  afară  de  Dumnezeu,  aşa  încât  unde  este  această  iubire,  acolo 
se  sesizează  prezenţa  şi  manifestarea  lui  Dumnezeu.  Cine  trăieşte  în  iu¬ 
bire  se  află  în  Dumnezeu,  şi  persoanele  care  se  află  în  iubire  curată  au 
tainica  senzaţie  că  sunt  îmbrăţişate  de  Dumnezeu"/^ 

„Dragostea  ne  'leagă  sufletul  de  bunătăţile  lui  Dunmezeu,  adulme¬ 
când  printr-o  simţire  a  minţii  urma  Celui  nevăzut**.'*®  „Când  am  pă¬ 
truns  în  taina  iubirii,  am  pătruns  în  Dumnezeu  şi  călătoria  noastră  s-a 
terminat;  suntem  astfel  ajunşi  în  insula  de  dincolo  de  lume,  în  împărăţia 
Tatălui  şi  a  Fiului  şi  a  Sfântului  Duh“,'*^  pentru  că  „cel  ce  a  dobândit  dra¬ 
gostea,  a  dobândit  pe  Dumnezeu  însuşi,  întrucât  «Dumnezeu  este 
iubire»** 

Porunca  din  Vechiul  Testament  „Să  iubeşti  pe  Domnul  Dumne¬ 
zeul  tău,  din  toată  inima  ta,  din  tot  sufletul  tău  şi  din  toată  puterea  ta“ 
(Deut.  6  5),  indică  cele  trei  calităţi  ale  sufletului:  inima  -  sentimentul, 
sufletul  -  raţiunea  şi  puterea  -  voinţa.  Cum  sunt  implicate  aceste  calităţi 
în  actul  iubirii  lui  Dumnezeu:  prin  sentiment  ne  ataşăm  de  Dumnezeu, 
prin  raţiune  înţelegem  că  aceasta  este  singura  iubire  adevărată,  iar  prin 
voinţă  luptăm  să  fim  stăpâniţi  doar  de  această  iubire  şi  nu  de  vreo  altă 
iubire  străină,  care  ne  îndepărtează  de  Dumnezeu,  izvorul  adevăratei 
iubiri. 

De  fapt  „îl  iubeşti  pe  Dumnezeu  nu  cu  inima  ta,  care  e  cu  totul 
insuficientă,  ci  cu  iubirea  Lui  turnată  în  inima  ta**.**  „In  Hristos,  omul 
a  primit  puterea  de  a  iubi  pe  Dumnezeu  într-o  unică  iubire  cu  Fiul  iui 
Dumnezeu  Cel  Unul  născut  şi  de  a  iubi  pe  oameni  cu  iubirea  lui  Dum- 
nezeu“.*^ 

„Viaţa  adevărată  nu  există  fără  iubire,  care  este  armonia  între 
persoane  şi  al  cărei  model  şi  izvor  suprem  este  Dumnezeu**,*^  de  aceea 
Domnul  a  zis:  „să  iubeşti  pe  Domnul  Dumnezeul  tău**  (Deut.  6,  5)  şi  „să 
iubeşti  pe  aproapele  tău  ca  pe  tine  însuţi**  (Lev.  19,  18).  De  ce  ne-a  po¬ 
runcit  Dumnezeu  să  ne  iubim  aproapele  ca  pe  noi  înşine?  Sfântul  loan 
lămureşte:  „Dacă  zice  cineva:  iubesc  pe  Dumnezeu,  iar  pe  fratele  său 
îl  urăşte,  mincinos  este!  Pentru  că  cel  ce  nu  iubeşte  pe  fratele  său,  pe 
care  l-a  văzut,  pe  Dumnezeu  pe  Care  nu  L-a  văzut,  nu  poate  să-L  iu¬ 
bească**  (I  loan  4,  20),  acesta  nu-şi  poate  dovedi  iubirea.  Dovada  iubirii 
lui  Dumnezeu  este  iubirea  aproapelui.  Tot  Sfântul  loan  spune:  „pe  Dum¬ 
nezeu  nimeni  nu  L-a  văzut  vreodată,  dar  de  ne  iubim  unul  pe  altul, 
Dumnezeu  rămâne  întru  noi  şi  dragostea  Lui  în  noi  este  desăvârşită'* 
(I  loan  4,  12). 

Porunca  iubirii  aproapelui  exista  şi  în  Vechiul  Testament,  dar  se 
limita  la  vecin,  la  evreu,  deci  la  cel  de  acelaşi  neam.  „Un  învăţător  de 
lege,  ispitindu-L  pe  lisus.  L-a  întrebat:  Invăţătorule,  care  poruncă  este 
mai  mare  în  Lege?  -  în  Legea  Vechiului  Testament  -  El  i-a  răspuns:  Să 
iubeşti  pe  Domnul  Dumnezeul  tău,  cu  toată  inima  ta,  cu  tot  sufletul  tău 
şi  cu  tot  cugetul  tău.  Să  iubeşti  pe  aproapele  tău  ca  pe  tine  însuţi**  (Mat. 
22,  35-37  şi  22,  39).  Mântuitorul  a  confirmat  Legea  Veche,  dar  adaugă: 
„dacă  iubiţi  pe  cei  ce  vă  iubesc,  ce  răsplată  veţi  avea?  Au  nu  fac  şi  va¬ 
meşii  acelaşi  lucru?**  (Mat.  5,  46).  „Poruncă  nouă  vă  dau  vouă:  Să  vă 
iubiţi  unul  pe  altul.  Precum  Eu  v-am  iubit  pe  voi,  aşa  şi  voi  să  vă  iu¬ 
biţi  unul  pe  altul.  Intru  acestea  vor  cunoaşte  toţi  că  sunteţi  ucenicii 
Mei,  dacă  veţi  avea  dragoste  unii  faţă  de  alţii**  (loan  13,  34-35).  Dar  unde 
este  noutatea,  de  vreme  ce  porunca  iubirii  exista  şi  în  Vechiul  Testa- 

menrt?  lisus  a  zis:  „Precum  Eu  v-am  iubit  pe  voi,  aşa  şi  voi  să  vă  iubiţi 
unul  pe  <altul“,  aici  e  noutatea  faţă  de  Legea  Veche.  Hristos  a  mers  până 
la  jertfa  supremă,  El  a  murit  pentru  oameni  şi  astfel  şi-a  dovedit  iubi¬ 
rea  Sa,  de  aceea  a  spus:  „mai  mare  dragoste  decât  aceasta  nimeni  nu 
are,  ca  sufletul  lui  să  şi-l  pună  pentru  prietenii  săl“  (loan  15,  13).  „Nu 
există  iubire  fără  jertfă,  căci  iubirea  este  jertfa  de  a  te  dărui  altuia,  de 
a-ţi  puine  viaţa  pentru  altul,  de  a  împlini  ascultarea  altuia**,^  deci  a  iubi 
pe  aproapele  mai  mult  decât  pe  noi  înşine.  în  Vechiul  Testament  iubi¬ 
rea  nu  mergea  atât  de  departe.  Ba  în  Legea  Veche  exista  şi  alt  aspect, 
pe  care  Mântuitorul  îl  aminteşte:  „Aţi  auzit  că  s-a  zis:  «Să  iubeşti  pe 
aproapele  tău  şi  să  urăşti  pe  vrăjmaşul  tău»“  (Mat.  5,  43),  pentru  că 
evreii  aveau  legea  talionului,  în  care  aproapele  îţi  putea  deveni  vrăj¬ 
maş  şi  trebuia  să  îl  urăşti.  lisus  depăşeşte  Legea  Veche  când  spune:  „Iar 
Eu  vă  zic  vouă:  Iubiţi  pe  vrăjmaşii  voştri,  binecuvântaţi  pe  cei  ce  vă 
blestemă,  faceţi  bine  celor  ce  vă  urăsc  şi  rugaţi- vă  pentru  cei  ce  vă  va- 
tămă  şi  vă  prigonesc”  (Matei  5,  44).  De  fapt  „cine  are  dragoste  adevă¬ 
rată  pe  toţi  îi  iubeşte,  pe  toţi  îi  miluieşte,  pentru  toţi  se  roagă”, nu 
poate  urî  pe  nimeni.  „Fiecare  om  este  aproapele  nostru,  Hristos  nu  ne-a 
spus  să  iubim  pe  unii  sau  pe  alţii.  El  a  mers  până  la  capăt  în  iubirea 
Sa  pentru  noi,  răstignindu-Se  pentru  noi.  Nu  a  spus  că  se  răstigneşte 
doar  pentru  o  parte  din  omenire” 

De  vreme  ce  nouă  ni  se  cere  să  avem  aceeaşi  dragoste  faţă  de  toţi 
oamenii  şi  să  ne  iubim  vrăjmaşii,  să  fim  siguri  că  Dumnezeu  îi  iubeşte 
pe  toţi  oamenii  la  fel,  chiar  şi  pe  cei  ce  nu  I  se  închină  şi  îl  urăsc.  Dum¬ 
nezeu  nu  iubeşte  pe  unii  oameni  mai  mult  decât  pe  alţii,  pentru  că  în 
acest  caz  ar  fi  nedrept.  Toţi  suntem  fiii  Lui,  pe  toţi  ne  iubeşte  la  fel. 
Dacă  cineva  se  apropie  prin  iubire  mai  mult  decât  ceilalţi  de  Dumne¬ 
zeu,  e  pentru  că  se  străduieşte  mai  mult,  nu  pentru  că  ar  fi  un  prefe¬ 
rat  al  lui  Dumnezeu.  „Dumnezeu  îi  iubeşte  pe  toţi  oamenii  la  fel,  pe  cel 
virtuos  sIăvindu-1,  iar  pe  cel  rău  milostivindu-1  şi  căutând  să-l  îndrepte. 
Tot  aşa,  cel  ce  iubeşte  pe  Dumnezeu  îi  iubeşte  pe  toţi  la  fel,  pe  cel  vir¬ 
tuos  pentru  firea  şi  pentru  voia  lui  cea  bună,  iar  pe  cel  rău  pentru  firea 

lui  şi  din  compătimirea  ce  o  are  faţă  de  el  ca  faţă  de  unul  ce  petrece  în 
întuneric” 

„Prin  faptul  că  cineva  ţi-e  duşman,  nu  înseamnă  că  e  definitiv  ră- 
tâtrit.  S-ar  putea  chiar  să  fie  mai  puţin  rătăcit  decât  tine”,^  de  aceea 
„să  ne  iubim  duşmanii,  pentru  că  nu  suntem  pe  căile  lui  Dumnezeu  de¬ 
cât  atunci  când  suntem  pe  căile  dragostei”.^ 

„Neavând  iubire  faţă  de  alţii,  nu  vom  avea  nici  iubirea  altora” şi 
nu  respectăm  porunca  iubirii.  Unul  din  marii  Sfinţi  Părinţi  ai  Bisericii 
spune:  „Să  nu  dispreţuieşti  porunca  dragostei,  fiindcă  printr-însa  vei  fi 
fiul  lui  Dumnezeu,  dar  călcând-o,  te  vei  afla  fiul  gheenei”.^* 

In  iubirea  faţă  de  vrăjmaşi,  ne  dovedim  împlinitori  ai  poruncii  lui 
Dumnezeu  şi  demonstrăm  că  am  ajuns  la  iubirea  adevărată,  care  în¬ 
seamnă  „sporirea  prieteniei  faţă  de  cei  ce  ne  ocărăsc”.^ 

„Iubirea  de  vrăjmaş  reflectă  perfecţiunea  lui  Dumnezeu  pe  pământ, 
căci  această  iubire  este  imposibil  de  realizat  de  către  omul  singur.  Ea 
este  posibilă  omului  care  a  primit  în  sufletul  său  harul  Duhului  Sfânt“.^^ 

„Cel  ce  iubeşte  pe  Dumnezeu  cu  siguranţă  iubeşte  şi  pe  aproapele",^ 
iar  „cel  care  iubeşte  pe  aproapele  a  împlinit  legea**  (Rom.  13,  8).  „Dra¬ 
gostea  faţă  de  Dumnezeu  doreşte  pururea  să  întraripeze  mintea  spre 
vorbirea  dumnezeiască;  iar  cea  către  aproapele  o  face  să  cugete  totdeauna 
cele  bune  despre  el**.^ 

Trebuie  să-i  iubeşti  pe  oameni  aşa  cum  sunt,  pentru  că  şi  Dum¬ 
nezeu  te  iubeşte  aşa  cum  eşti  tu,  căci  „dragostea  acoperă  toate  cusururile** 
(Pilde  10,  12).  „Prin  dragostea  noastră  facem  mai  buni  şi  mai  frumoşi 
pe  alţii,  precum  ne  facem  şi  pe  noi  înşine**.^ 

Porunca  iubirii  de  sine  este  inclusă  în  porunca  iubirii  aproapelui: 
„să  iubeşti  pe  aproapele  tău  ca  pe  tine  însuţi**  (Matei  19,  19),  dar  să  fim 
atenţi,  pentru  că  „orice  iubire  numai  pentru  sine  sau  numai  pentru  lu¬ 
cruri,  nu  este  iubire,  ci  patimă**^^  şi  „cel  ce  are  iubirea  trupească  de  sine 
e  vădit  că  are  toate  patimile** 

„Lipirea  de  latura  văzută  a  lumii  prin  simţire  şi  căutarea  plăcerii 
ce  o  poate  aceasta  oferi  trupului,  dau  naştere  tuturor  patimilor,  ca  tot 
atâţia  cleşti  prin  care  ne  ţine  suprafaţa  sensibilă  a  liunii  prinşi  de  ea. 
Mai  bine  zis  seva  care  hrăneşte  sau  se  mişcă  în  toate  patimile  este  iubi¬ 
rea  trupească  de  sine,  pe  care  caută  omul  să  şi-o  satisfacă  în  legătură  cu 
suprafaţa  materială  a  lumii**.^  De  aceea  Scriptura  ne  spune:  „nu  iubiţi 
lumea,  nici  cele  ce  sunt  în  lume**  (I  loan  2,  15).  „Iubirea  faţă  de  lume  -  ne- 
fiind  transformată  prin  mulţumire  în  cunoaşterea  lui  Dumnezeu  -  de¬ 
vine  întunecare  şi  autodistrugere,  devine  pofta  trupului,  pofta  ochilor  şi 
mândria  vieţii**.^ 

„Iubirea  trupească  de  sine  e  pricina  tuturor  gândurilor  pătimaşe. 
Căci  din  ea  se  nasc  cele  trei  gânduri  mai  generale  ale  poftei:  al  lăcomiei 
pântecelui,  al  iubirii  de  arginţi  şi  al  slavei  deşarte.  La  rândul  lor,  din 
lăcomia  pântecelui  se  naşte  gândul  desfrânării;  din  iubirea  de  argint  gân¬ 
dul  lăcomiei  şi  al  zgârceniei;  iar  din  slava  deşartă,  gândul  mândriei.  Şi 
toate  celelalte  gânduri  izvorăsc  din  aceste  trei:  al  mândriei,  al  întristării, 
al  pomenirii  răului,  al  deznădejdii,  al  pizmei,  al  clevetirii,  şi  celelalte. 
Aceste  patimi  leagă  mintea  de  lucrurile  materiale  şi  o  ţin  la  pământ, 
stând  cu  toate  deasupra  ei,  asemenea  unui  bolovan  foarte  greu,  ea  fiind 
prin  fire  mai  uşoară  şi  mai  sprintenă  ca  focul** 

„Necunoaşterea  cauzei  celei  bune  a  lucrurilor  orbind  mintea  ome¬ 
nească,  dar  deschizând  larg  simţirea,  l-a  înstrăinat  pe  om  cu  totul  de 
cunoştinţa  de  Dumnezeu  şi  l-a  umplut  de  cunoştinţa  pătimaşă  a  lucrurilor 
ce  cad  sub  simţuri.  împărtăşindu-se  deci  omul  fără  măsură  de  aceasta 
numai  prin  simţire,  asemenea  dobitoacelor  necuvântătoare  şi  aflând  prin 
experienţă  că  împărtăşirea  de  cele  sensibile  susţine  firea  lui  trupească 
şi  văzută,  a  părăsit  frumuseţea  dumnezeiască  menită  să  alcătuiască  po¬ 
doaba  lui  spirituală  şi  a  socotit  zidirea  văzută,  drept  Dumnezeu,  îndum- 
nezeind-o  datorită  faptului  că  e  de  trebuinţă  pentru  susţinerea  trupului; 
iar  trupul  propriu  legat  prin  fire  de  zidirea  luată  drept  Dumnezeu,  l-a 

iubit  cu  toată  puterea.  Şi  aşa  prin  grija  exclusivă  de  trup,  a  slujit  cu  toată 
sârguinţa  zidirii  ki  loc  de  Ziditor,  Căci  nu  poate  sluji  cineva  zidirii,  dacă 
nu  cultivă  trupul,  precum  nu  poate  sluji  lui  Dumnezeu,  dacă  nu-şi  cu- 
răţeşte  sufletul  prin  virtuţi“ 

„Cel  ce  se  iubeşte  pe  sine,  nu  poate  iubi  pe  Dumnezeu.  Dar  cel  ce 
nu  se  iubeşte  pe  sine,  din  pricina  bogăţiei  covârşitoare  a  iubirii  lui  Dum¬ 
nezeu,  îl  iubeşte  pe  Dumnezeu,  fiindcă  unul  ca  acesta  nu  caută  niciodată 
slava  sa,  ci  pe  a  lui  Dumnezeu.  Căci  cel  ce  se  iubeşte  pe  sine  caută  slava 
sa.  Iar  cel  ce  iubeşte  pe  Dumnezeu,  iubeşte  slava  Celui  ce  l-a  făcut  pe  er‘7^ 

„Omul  primeşte  iubirea  de  la  Dumnezeu,  dar  el  se  alege  pe  sine, 
nu  pe  Dumnezeu.  Viaţa  dată  de  Dumnezeu  pentru  comuniune  cu  El,  a 
fost  furată  de  om  pentru  sine“,’^  pentru  că  iubirea  de  sine  a  devenit 
idolatrizare  de  sine, 

„«Nimeni,  zice  Apostolul,  nu  şî-a  urât  trupul  său»  (Efes.  5,  29), 
dar  «îl  struneşte  şi  îl  supune  robiei»  (I  Cor.  9,  27),  nedându-i  nimic  mai 
mult  afară  de  hrană  şi  îmbrăcăminte,  iar  din  acestea  numai  atâta  cât 
este  de  trebuinţă  pentru  a  trăi.  Aşa  îşi  iubeşte  cineva  fără  patimă  tru¬ 
pul  şi-l  hrăneşte  ca  pe  un  slujitor  al  celor  dumnezeieşti,  şi4  încălzeşte 
numai  cu  cele  ce-i  împlinesc  cele  de  trebumţă*‘,^ 

„începutul  tuturor  patimilor  este  iubirea  trupească  de  sine,  ier  sfâr¬ 
şitul  este  mândria.  Iubirea  trupească  de  sine  este  iubirea  neraţională  faţă 
de  trup.  Cine  a  tăiat-o  pe  aceasta,  a  tăiat  deodată  toate  patimile  care  se 
nasc  din 

„Când  vezi  mintea  ta  ocupându-se  cu  plăcere  ou  cele  materiale  şi 
zăbovind  pe  lângă  chipurile  lor,  cunoaşte  că  le  iubeşti  pe  acestea  mai 
mult  decât  pe  Dumnezeu.  «Căci  unde  este  comoara  ta,  acolo  e  şi  inima 
ta»  (Mat.  6,  21),  zice  DomnuP*.^  „Dacă  sufletul  este  mai  bun  decât  tru¬ 
pul  şi  dacă  Dumnezeu,  care  a  făcut  lumea,  este  neasemănat  mai  bun  de¬ 
cât  lumea,  cel  ce  cinsteşte  trupul  mai  mult  decât  sufletul  şi  lumea  zidită 
de  Dumnezeu  mai  mult  decât  pe  Dumnezeu  nu  se  deosebeşte  întru  nimic 
de  închinătorii  Ia  idali“.’^ 

„Să  fugim  aşadar  cu  toată  puterea  de  iubirea  celor  materiale  şi  să 
ştergem  afecţiunea  faţă  de  ele,  ca  pe  un  praf  de  pe  ochii  noştri  mintali. 
Să  ne  mulţumim  numai  cu  cele  ce  susţin,  dar  nu  şi  cu  cele  ce  îndulcesc 
viaţa  noastră  de  aici,  ca  să  ne  putem  păzi  sufletul  nerobxt  şi  nimic  din 
cele  văzute  să  nu-1  reţină  de  dragul  trupului.  Să  ne  arătăm  mâncând  pen¬ 
tru  a  trăi,  nu  trăind  pentru  a  mânca“.^ 

„Dragostea  adevărată  constă  din  cunoaşterea  Im  Dumnezeu  şi  iz¬ 
gonirea  din  suflet  a  dragostei  faţă  de  trup  şi  de  lumea  aceasta",®^  pentru 
că  „dragostea  către  Dumnezeu  înduplecă  pe  cel  ce  se  împărtăşeşte  de 
ea  să  dispreţuiască  toată  plăcerea  trecătoare  şi  toată  osteneala  şi  întris¬ 
tarea**.®^ 

„Când  mintea  porneşte  în  focul  dragostei  spre  Dumnezeu,  nu  se  mai 
simte  nici  pe  sine,  nici  vreun  lucru  oarecare.  Căci,  luminată  fiind  de  lu¬ 
mina  dumnezeiască  cea  nemărginită,  părăseşte  simţirea  faţă  de  toate 
cele  făcute  de  Dumnezeu,  precum  şi  ochiul  sensibil  nu  mai  vede  stelele, 
când  răsare  soarele**.^ 

„Iubirea  de  vrăjmaş  reflectă  perfecţiunea  lui  Dumnezeu  pe  pământ, 
căci  această  iubire  este  imposibil  de  realizat  de  către  omul  singur.  Ea 
este  posibilă  omului  care  a  primit  în  sufletul  său  harul  Duhului  Sfânt“.^ 

„Cel  ce  iubeşte  pe  Dumnezeu  cu  siguranţă  iubeşte  şi  pe  aproa{>ele“,^ 
iar  „cel  care  iubeşte  pe  aproapele  a  împlinit  legea**  (Rom.  13,  8).  „Dra¬ 
gostea  faţă  de  Dumnezeu  doreşte  pururea  să  întraripeze  mintea  spre 
vorbirea  dumnezeiască;  iar  cea  către  aproapele  o  face  să  cugete  totdeauna 
cele  bune  despre  el“.^ 

Trebuie  să-i  iubeşti  pe  oameni  aşa  cum  sunt,  pentru  că  şi  Dum¬ 
nezeu  te  iubeşte  aşa  cum  eşti  tu,  căci  „dragostea  acoperă  toate  cusururile** 
(Pilde  10,  12).  „Prin  dragostea  noastră  facem  mai  buni  şi  mai  frumoşi 
pe  alţii,  precum  ne  facem  şi  pe  noi  înşine**.^ 

Porunca  iubirii  de  sine  este  inclusă  în  porunca  iubirii  aproapelui: 
„să  iubeşti  i>e  aproapele  tău  ca  pe  tine  însuţi**  (Matei  19,  19),  dar  să  fim 
atenţi,  pentru  că  „orice  iubire  numai  pentru  sine  sau  numai  pentru  lu¬ 
cruri,  nu  este  iubire,  ci  patimă**^^  şi  „cel  ce  are  iubirea  trupească  de  sine 
e  vădit  că  are  toate  patimile**.^ 

„Lipirea  de  latura  văzută  a  lumii  prin  simţire  şi  căutarea  plăcerii 
ce  o  poate  aceasta  oferi  trupului,  dau  naştere  tuturor  patimilor,  ca  tot 
atâţia  cleşti  prin  care  ne  ţine  suprafaţa  sensibilă  a  lumii  prinşi  de  ea. 
Mai  bine  zis  seva  care  hrăneşte  sau  se  mişcă  în  toate  patimile  este  iubi¬ 
rea  trupească  de  sine,  pe  care  caută  omul  să  şi-o  satisfacă  în  legătură  cu 
suprafaţa  materială  a  lumii**  De  aceea  Scriptura  ne  spune:  „nu  iubiţi 
lumea,  nici  cele  ce  sunt  în  lume**  (I  loan  2,  15).  „Iubirea  faţă  de  lume  -  ne- 
fiind  transformată  prin  mulţumire  în  cunoaşterea  lui  Dumnezeu  -  de¬ 
vine  întunecare  şi  autodistrugere,  devine  pofta  trupului,  pofta  ochilor  şi 
mândria  vieţii**.^® 

„Iubirea  trupească  de  sine  e  pricina  tuturor  gândurilor  pătimaşe. 
Căci  din  ea  se  nasc  cele  trei  gânduri  mai  generale  ale  poftei:  al  lăcomiei 
pântecelui,  al  iubirii  de  arginţi  şi  al  slavei  deşarte.  La  rândul  lor,  din 
lăcomia  pântecelui  se  naşte  gândul  desfrânării;  din  iubirea  de  argint  gân¬ 
dul  lăcomiei  şi  al  zgârceniei;  iar  din  slava  deşartă,  gândul  mândriei.  Şi 
toate  celelalte  gânduri  izvorăsc  din  aceste  trei:  al  mândriei,  al  întristării, 
al  pomenirii  răului,  al  deznădejdii,  al  pizmei,  al  clevetirii,  şi  celelalte. 
Aceste  patimi  leagă  mintea  de  lucrurile  materiale  şi  o  ţin  la  pământ, 
stând  cu  toate  deasupra  ei,  asemenea  unui  bolovan  foarte  greu,  ea  fiind 
prin  fire  mai  uşoară  şi  mai  sprintenă  ca  focul**.’* 

„Necunoaşterea  cauzei  celei  bune  a  lucrurilor  orbind  mintea  ome¬ 
nească,  dar  deschizând  larg  simţirea,  l-a  înstrăinat  pe  om  cu  totul  de 
cunoştinţa  de  Dumnezeu  şi  l-a  umplut  de  cunoştinţa  pătimaşă  a  lucrurilor 
ce  cad  sub  simţuri.  Impărtăşindu-se  deci  omul  fără  măsură  de  aceasta 
numai  prin  simţire,  asemenea  dobitoacelor  necuvântătoare  şi  aflând  prin 
experienţă  că  împărtăşirea  de  cele  sensibile  susţine  firea  lui  trupească 
şi  văzută,  a  părăsit  frumuseţea  dumnezeiască  menită  să  alcătuiască  po¬ 
doaba  lui  spirituală  şi  a  socotit  zidirea  văzută,  drept  Dumnezeu,  îndum- 
nezeind-o  datorită  faptului  că  e  de  trebuinţă  pentru  susţinerea  trupului; 
iar  trupul  propriu  legat  prin  fire  de  zidirea  luată  drept  Dumnezeu,  l-a 

iubit  cu  toată  puterea.  Şi  aşa  prin  grija  exclusivă  de  trup,  a  slujit  cu  toată 
sârguinţa  zidirii  în  loc  de  Ziditor.  Căci  nu  poate  sluji  cineva  zidirii,  dacă 
nu  cultivă  trupul,  precum  nu  poate  sluji  lui  Dumnezeu,  dacă  nu-şi  cu- 
răţeşte  sufletul  prin  virtuţi*' 

„Cel  ce  se  iubeşte  pe  sine,  nu  poate  iubi  pe  Dumnezeu.  Dar  cel  ce 
nu  se  iubeşte  pe  sine,  din  pricina  bogăţiei  covârşitoare  a  iubirii  lui  Dum¬ 
nezeu,  îl  iubeşte  pe  Dumnezeu,  fiindcă  unul  ca  acesta  nu  caută  niciodată 
slava  sa,  ci  pe  a  lui  Dumnezeu.  Căci  cel  ce  se  iubeşte  pe  sine  caută  slava 
sa.  Iar  cel  ce  iubeşte  pe  Dumnezeu,  iubeşte  slava  Celui  ce  l-a  făcut  pe  el**.’^ 

„Omul  primeşte  iubirea  de  la  Dumnezeu,  dar  el  se  alege  pe  sine, 
nu  pe  Dumnezeu.  Viaţa  dată  de  Dumnezeu  pentru  ccwnujnm'ne  cu  El,  a 
fost  furată  de  om  pentru  skie**,’^  pentru  că  iubirea  de  sine  a  devenit 
idolatrizare  de  sine. 

„«Nimeni,  zice  Apostolul,  nu  şi-a  urât  trupul  său»  (Efes.  5,  29), 
dar  «îl  struneşte  şi  îl  supune  robiei»  (I  Cor.  9,  27),  nedându-i  nimic  mai 
mult  afară  de  hrană  şi  îmbrăcăminte,  iar  din  acestea  numai  atâta  cât 
este  de  trebuinţă  pentru  a  trăi.  Aşa  îşi  iubeşte  cineva  fără  patimă  tru¬ 
pul  şi-l  hrăneşte  ca  pe  un  slujitor  al  celor  dumnezeieşti,  şi-l  încălzeşte 
nuimai  cu  cele  ce-i  împlinesc  cele  de  trebuinţă**.’^ 

„începutul  tuturor  patimilor  este  iubirea  trupească  de  sine,  iar  sfâr¬ 
şitul  este  mândria.  Iubirea  trupească  de  sine  este  iubirea  neraţională  faţă 
de  trup.  Cine  a  tăiat-o  pe  aceasta,  a  tăiat  deodată  toate  patimile  care  se 
nasc  din 

„Când  vezi  mintea  ta  ocupându-se  cu  plăcere  cu  cele  materiale  şi 
zăbovind  pe  lângă  chipurile  lor,  cunoaşte  că  le  iubeşti  pe  acestea  mai 
mult  decât  pe  Dumnezeu.  «Căci  unde  este  comoara  ta,  acolo  e  şi  rnima 
ta»  (Mat-  6,  21),  zice  DomnuT*.^  „Dacă  sufletul  este  mai  bun  decât  tru¬ 
pul  şi  dacă  Dumnezeu,  care  a  făcut  lumea,  este  neasemănat  mai  bun  de¬ 
cât  lumea,  cel  ce  cinsteşte  trupul  mai  mult  decât  sufletul  şi  lumea  zidită 
de  Dumnezeu  mai  mult  decât  pe  Dumnezeu  nu  se  deosebeşte  întru  nimic 
de  închinătorii  la  idoli“.’^ 

„Să  fugim  aşadar  cu  toată  puterea  de  iubirea  celor  materiale  şi  să 
ştergem  afecţiunea  faţă  de  ele,  ca  pe  un  praf  de  pe  ochii  noştri  mintali. 
Să  ne  mulţumim  numai  cu  cele  ce  susţin,  dar  nu  şi  cu  cele  ce  îndulcesc 
viaţa  noastră  de  aici,  ca  să  ne  putem  păzi  sufletul  nerobit  şi  nimic  din 
cele  văzute  să  nu-1  reţină  de  dragul  trupului.  Să  ne  arătăm  mâncând  pen¬ 
tru  a  trăi,  nu  trăind  pentru  a  mânca**.” 

„Dragostea  adevărată  constă  din  cunoaşterea  lui  Dumnezeu  şi  iz¬ 
gonirea  din  suflet  a  dragostei  faţă  de  trup  şi  de  lumea  aceasta**,*®  pentru 
că  „dragostea  către  Dumnezeu  înduplecă  pe  cel  ce  se  împărtăşeşte  de 
ea  să  dispreţuiască  toată  plăcerea  trecătoare  şi  toată  osteneala  şi  întris¬ 
tarea** 

„Când  mintea  porneşte  în  focul  dragostei  spre  Dumnezeu,  nu  se  mai 
simte  nici  pe  sine,  nici  vreun  lucru  oarecare.  Căci,  luminată  fiind  de  lu¬ 
mina  dumnezeiască  cea  nemărginită,  părăseşte  simţirea  faţă  de  toate 
cele  făcute  de  Dumnezeu,  precum  şi  ochiul  sensibil  nu  mai  vede  stelele, 
când  răsare  soarele**  “ 

„De  vom  iubi  pe  Dumnezeu  cu  adevărat,  vom  lepăda  patimile  prin 
însăşi  această  iubire** pentru  că  „nu  este  posibil  ca  iubirea  de  Dumne¬ 
zeu  să  coexiste  cu  patimile**.®^  „Iar  iubirea  faţă  de  Dumnezeu  stă  în  a-L 
preţui  pe  El  mai  mult  decât  lumea  şi  sufletul  mai  mult  decât  trupul  şi  în 
a  dispreţul  lucrurile  lumeşti  şi  a  ne  îndeletnici  cu  El  pururea  prin  în- 
frânare,  dragoste,  rugăciuni,  cântare  de  psalmi  şi  cele  asemenea**.®^ 

Trebuie  „să  preferăm,  în  locul  firii,  pe  Acela  care  este  cauza  firii, 
precum  marele  Avraam  a  preferat  pe  Dumnezeu  lui  Isaac**.®^  „Este  cu 
neputinţă  ca  cineva  să  se  lipească  şi  de  cele  materiale  şi  să  iubească  şi 
pe  Dumnezeu.  Aceasta  este  ceea  ce  zice  Domnul:  «Nimeni  nu  poate  să 
slujească  la  doi  domni»  (Mat.  6,  24)  sau:  «Nimeni  nu  poate  să  slujească 
lui  Dumnezeu  şi  lui  Mamona»  (Luca  16,  13).  Căci  în  m^ura  în  care  min¬ 
tea  noastră  se  alipeşte  de  lucrurile  lumii,  e  robită  de  ele  şi  nesocoteşte 
porunca  lui  Dumnezeu,  călcând-o**  .®^ 

„Cel  ce  vede  în  inima  sa  vreo  urmă  de  ură  faţă  de  un  om  oarecare, 
pentru  vreo  anumită  greşală,  este  cu  totul  străin  de  iubirea  de  Dum¬ 
nezeu,  deoarece  iubirea  de  Dunmezeu  nu  suferă  câtuşi  de  puţin  ura 
faţă  de  om**.®® 

„Pe  fratele  ce-1  socoteai  ieri  duhovnicesc  şi  virtuos,  nu-1  socoti  as¬ 
tăzi  rău  şi  viclean,  j>entru  ura  care  s-a  ivit  în  tine  din  ispita  celui  rău, 
ci  prin  dragostea  îndelung  răbdătoare,  gândeşte-te  la  lucrurile  bune  de 
ieri  şi  alungă  ura  de  astăzi  din  suflet.  Pe  fratele  ce-1  lăudai  ieri  ca  bun 
şi-l  vesteai  ca  virtuos,  nu-1  bârfi  astăzi  ca  rău  şi  viclean,  făcând  din  de¬ 
făimarea  fratelui  motiv  de  apărare  a  urii  viclene  din  tine,  în  urma  mu¬ 
tării  tale  de  la  dragoste  la  ură.  Ci  stăruie  în  aceleaşi  laude  chiar  dacă 
eşti  încă  stăpânit  de  supărare  şi  uşor  te  vei  întoarce  la  dragostea  mân¬ 
tuitoare**  .®^ 

„Ia  aminte  la  tine,  de  nu  cumva  răutatea  care  te  desparte  de  fra¬ 
tele  tău  nu  se  află  în  fratele,  ci  în  tine.  Şi  grăbeşte  de  te  împacă  cu  el, 
ca  să  nu  cazi  din  porunca  iubirii**.^  „Dracii  au  pus  la  cale  ocărârea,  hu¬ 
lirea  şi  prigonirea  ta,  ca  să  te  mişte  la  ura  celui  ce  te  ocărăşte,  te  huleşte 
şi  te  prigoneşte,  având  ca  scop  să  te  facă  să  calci  porunca  iubirii.  Apos¬ 
tolul  cunoscând  gândurile  lor,  binecuvânta  pe  cei  ce-1  ocărau,  răbda  pe 
cei  ce-1  prigoneau  şi  mângâia  pe  cei  ce-1  huleau,  ca  să  depărteze  pe  dra¬ 
cii  care  lucrau  aceasta  şi  să  se  unească  cu  Bimul  Dumnezeu.  Iar  pe  dracii 
care  lucrau  aceasta  îi  bătea  prin  acest  chip  al  luptei,  biruind  pururea 
răul  prin  bine,  după  asemănarea  Mântuitorului**.^* 

„Precum  tu  eşti  ispitit,  la  fel  şi  fratele  tău  este  ispitit  şi  dacă  vei 
ierta  pe  fratele  tău  care  este  ispitit,  vei  sta  împotrivă  diavolului,  nesu- 
punându-te  uneltirilor  lui,  căci  el  vrea  să  te  ispitească,  făcându-te  să 
urăşti  pe  fratele  tău  cel  ispitit.  Aceasta  este  ceea  ce  spune  lacob,  fra¬ 
tele  Domnului:  «Supuneţi-vă  lui  Dumnezeu,  staţi  împotriva  diavolului 
şi  va  fugi  de  la  voi»  (Iac.  4,  7).  Dacă  vei  avea  neîncetat  grijă  la  cele  mai 
înainte  spuse,  vei  putea  să  iubeşti  pe  oameni  şi  să  suferi  i>entru  ei  când 
greşesc,  dar  să  lupţi  neîncetat  împotriva  dracilor  vicleni  prin  iubire**.” 

„Dacă  pe  imii  îi  urăşti,  pe  alţii  nici  nu-i  iubeşti,  nici  nu-i  urăşti, 
pe  alţii  iarăşi  îi  iubeşti  dar  potrivit,  şi  în  sfârşit  pe  alţii  îi  iubeşti  foarte 

tare,  din  această  inegalitate  cunoaşte  că  eşti  departe  de  dragostea  desă¬ 
vârşită,  care  cere  să  iubeşti  pe  tot  omul  deopotrivă**.” 

„încă  nu  are  dragoste  desăvârşită  cel  ce  se  mai  ia  după  părerile 
oamenilor,  de  pildă  pe  unul  iubindu-1,  iar  pe  altul  urându-l,  pentru  pri¬ 
cina  aceasta  sau  aceea,  sau  pe  acelaşi  odată  iubindu-1,  altădată  urându-l, 
pentru  aceleaşi  pricini**.” 

„Cel  ce  nu  pizmiiieşte  şi  nu  se  mânie  pe  cel  ce  l-a  întristat  şi  nu 
ţine  minte  răul  de  la  el,  prin  aceasta  încă  nu  are  şi  dragoste  faţă  de  acela. 
Căci  poate  să  nu  răsplătească  răul  cu  rău  chiar  dacă  nu  are  încă  dra¬ 
goste,  pentru  că  aşa  este  porunca.  Dar  încă  nu  poate  răsplăti  răul  cu 
bine  fără  silă.  Căci  a  face  bine  din  îndemn  lăuntric  celor  ce  ne  urăsc  este 
propriu  numai  dragostei  duhovniceşti  desăvârşite**.” 

„Dragostea  desăvârşită  nu  sfâşie  firea  cea  imică  a  oamenilor,  luân- 
du-se  după  părerile  şi  înclinările  diferite  ale  voii  lor.  Ci  privind  puru¬ 
rea  la  ea,  iubeşte  pe  toţi  oamenii  la  fel:  pe  cei  buni  şi  strădalnici,  ca  pe 
prieteni,  iar  pe  cei  leneşi,  ca  pe  duşmani,  făcându-le  bine,  răbdând  înde¬ 
lung  şi  suferind  cele  ce-i  vin  de  la  ei.  Ea  nu  ia  în  seamă  câtuşi  de  puţin 
răul  de  la  aceştia,  ci  chiar  suferă  pentru  ei  dacă  vremea  o  cere,  ca  să  şi-i 
facă  şi  p>e  ei  prieteni  de  este  cu  putinţă;  iar  de  nu  se  poate,  cel  puţin  să 
nu  cadă  din  dragostea  proprie  faţă  de  ei,  arătând  pururea  la  fel,  roadele 
iubirii  faţă  de  toţi  oamenii**.” 

„Când  nu  zici  şi  nu  faci  cu  gândul  nici  im  lucru  rău,  şi  când  nu 
ţii  minte  răul  de  la  cel  ce  te-a  păgubit  sau  te-a  bârfit,  şi  când  în  vremea 
rugăciunii  ai  mintea  pururea  nematerială  şi  fără  formă,  să  ştii  că  ai 
ajuns  la  măsura  nepătimirii  şi  a  dragostei  desăvârşite**.” 

Cel  ce  a  ajuns  la  dragostea  desăvârşită,  iubeşte  pe  toţi  oamenii  Ia 
fel,  se  străduieşte  prin  întreaga  sa  viaţă  să  placă  lui  Dumnezeu  şi  rămâne 
pururea  în  această  iubire,  pentru  că  „Dumnezeu  este  iubire  de  care  nu 
te  poţi  sătura" căci  „măsura  iubirii  este  tocmai  lijjsa  de  măsură**.” 
„Iubirea  divină  răpeşte  afară  din  ei  pe  cei  care  sunt  încinşi  de  ea,  aşa 
că  nu  mai  sunt  ai  lor,  ci  ai  obiectului  iubit** 

Sfântul  loan  scrie:  „Dragostea  de  Dumnezeu  aceasta  este:  Să  pă¬ 
zim  poruncile  Lui**  (I  loan  5,  3),  pentru  că  Mântuitorul  a  spus:  „De  Mă 
iubiţi,  păziţi  poruncile  Mele"  (loan  14,  15).  Care  sunt  poruncile?  Să  ne 
rugăm,  să  postim,  să  priveghem  şi  multe  altele.  Dar  „în  zadar  ne  lău¬ 
dăm  cu  postul,  cu  privegherea,  cu  sărăcia  şi  cu  cititul  Scripturilor,  dacă 
n-am  dobândit  dragostea  către  Dumnezeu  şi  către  aproapele.  Căci  cel  ce 
a  dobândit  dragostea,  are  pe  Dunmezeu  în  sine  şi  mintea  lui  de-a  pu¬ 
ruri  este  la  Dumnezeu**.'” 

Sfântul  Apostol  Pavel  zice:  «De  aş  împărţi  toată  avuţia  mea  şi  de  aş 
da  trupul  meu  ca  să  fie  ars,  iar  dragoste  nu  am,  de  nici  un  folos  nu-mi 
este»  (I  Cor.  13,  3).  De  aici  învăţăm  că  desăvârşirea  nu  vine  odată  cu 
lepădarea  de  avere  şi  de  lucruri,  ci  după  dobândirea  dragostei,  ale  că¬ 
rei  însuşiri  acelaşi  Apostol  le  descrie  astfel:  «Dragostea  nu  pizmuieşte, 
nu  se  laudă,  nu  se  trufeşte,  nu  se  poartă  cu  necuviinţă,  nu  se  aprinde  de 
mânie,  nu  gândeşte  răul»  (I  Cor.  13,  4-5)**.'”  „Trebuie  cultivată  dragostea, 
iubirea,  fiindcă  la  virtutea  dragostei  se  reduc  toate  poruncile  Domnului. 

Nu  se  reduc  prin  eliminare,  ci  prin  sinteză.  Toate  sunt  incluse  în  dra- 
goste“.*°^  Nici  nu  se  poate  vorbi  despre  iubire  separat  de  celelalte  virtuţi, 
decât  în  mod  teoretic,  pentru  că  iubirea  înglobează  în  sine  celelalte 
virtuţi. 

„Fiecare  virtute  o  dată  dobândită,  nu  se  mai  pierde  dacă  persistăm 
pe  drumul  ascendent  al  vieţii  creştine  duhovniceşti,  ci  rămâne  şi  după 
ce  se  nasc  din  ea  virtuţile  următoare,  crescând  şi  primind  modificări 
calitative  sui>erioare,  sub  înrâurirea  noilor  virtuţi,  pentru  a  se  coordona 
cu  acelea.  Credinţa  este  prima  virtute  cu  care  pornim  la  drum.  Este  pâ¬ 
râiaşul  căruia  i  se  adaugă  pe  urmă  părâiaşele  altor  virtuţi,  devenind  îm- 
preimă  fluviul  larg,  atotcuprinzător  şi  de  neîntors  al  unei  vieţi  total 
virtuoase.  Astfel,  în  iubire  adună  ea  toate  virtuţile**.*®^ 

„Viaţa  duhovnicească  încei>e  cu  frica  de  Dumnezeu.  Nimeni  nu 
poate  iubi  pe  Dumnezeu  din  toată  inima,  dacă  nu  se  teme  mai  întâi  de 
El  întru  simţirea  inimii.  Prin  frică  începe  să  se  cureţe  sufletul  de  păcate. 
Dar  chiar  înainte  de  aceasta  trebuie  să  se  desfacă  de  grijile  lumeşti.  Până 
ce  sufletul  este  nepăsător  şi  dornic  de  plăceri  nu  simte  frica  de  Dum¬ 
nezeu.  Dar  când  începe  să  se  cureţe  cu  multă  luare  aminte,  atunci  simte 
frica  de  Dumnezeu  ca  pe  un  medicament  al  vieţii.  Curăţindu-se  astfel  tot 
mai  mult,  ajunge  la  dragostea  desăvârşită,  în  care  nu  mai  este  frică,  ci 
nepătimire“.^°^ 

„Rănile  primite  de  trup,  dacă  s-au  înăsprit  şi  s-au  umplut  de  mur¬ 
dărie,  nu  simt  lucrarea  leacului;  dar  după  ce  sunt  curăţite,  simt  lucrarea 
leacului,  ajungând  prin  el  la  tămăduire  desăvârşită.  Aşa  şi  sufletul:  câtă 
vreme  stă  neîngrijit  şi  acoperit  în  întregime  de  lepra  voluptăţii,  nu  poate 
simţi  .frica  lui  Dumnezeu,  chiar  dacă  i-ar  vesti  cineva  neîncetat  jude¬ 
cata  înfricoşată  şi  aspră  a  lui  Dumnezeu.  Dar  când  începe  să  se  cură- 
ţeasă  cu  multă  luare  aminte,  simte  frica  lui  Dumnezeu  ca  pe  un  leac 
adevărat  al  vieţii,  care  mustrându-1,  îl  arde  ca  într-un  foc  fără  durere.  Pe 
urmă,  curăţindu-se  treptat,  ajunge  la  curăţirea  desăvârşită,  sporind  în 
dragoste  pe  măsură  ce  se  micşorează  frica  din  el.  în  felul  acesta  ajunge 
la  dragostea  desăvârşită,  în  care  nu  mai  este  frică,  ci  nepătimirea  de¬ 
plină,  produsă  de  slava  lui  Dumnezeu.  Să  avem  deci  ca  laudă  neîncetată, 
mai  presus  de  toate  laudele,  întâi  frica  de  Dumnezeu,  apoi  dragostea,  care 
este  plinirea  legii  desăvârşirii  în  Hristos**.*"" 

„Nimeni  nu  poate  să  iubească  pe  Dumnezeu  din  toată  inima,  dacă 
nu  se  va  teme  de  El  mai  întâi  întru  simţirea  inimii.  Căci  numai  cură¬ 
ţindu-se  şi  înmuindu-se  sufletul  prin  înrâurirea  temerii,  vine  la  dra¬ 
goste  lucrătoare.  Dar  nu  va  veni  cineva  la  temerea  de  Dumnezeu  în  chi¬ 
pul  arătat,  dacă  nu  va  părăsi  toate  grijile  lumeşti.  Căci  numai  când 
ajunge  mintea  la  linişte  multă  şi  la  negrijă,  o  strâmtorează  frica  de  Dum¬ 
nezeu,  curăţind-o  întru  simţire  multă  de  grosimea  pământească,  ca  ast¬ 
fel  să  o  aducă  la  marea  dragoste  a  bunătăţii  lui  Dumnezeu.  Astfel  frica 
este  o  stare  proprie  a  drepţilor  care  încă  se  curăţesc,  fiind  împreunată 
pe  jumătate  cu  dragoste.  Iar  dragostea  desăvârşită  este  proprie  drep¬ 
ţilor  curăţiţi  deplin,  în  care  nu  mai  este  frică,  căci  «dragostea  desăvârşită 
scoate  afară  frica»  (I  loan  4,  18).  Dar  de  amândouă  au  parte  numai 

drepţii,  csire  lucrează  virtuţile  cu  ajutorul  Duhului  Sfânt.  De  aeeea  zice 
Scriptura:  «Temeţi- vă  de  Domnul  toţi  sfinţii  Lui»  şi  «Iubiţi  pe  Domnul 
toţi  cuvioşii  Lui»  (Ps.  30,  25).  Prin  aceasta  învăţăm  limpede  că  frica  de 
Dumnezeu  este  proprie  drepţilor  ce  se  curăţesc  încă,  fiinid  împreunată  pe 
jumătate  cu  dragostea;  iar  dragostea  desăvârşită  este  proprie  drepţilor 
curăţiţi,  în  care  nu  mai  este  gândul  vreimei  temeri,  ci  o  ardere  neîn¬ 
cetată  şi  o  alipire  a  sufletului  de  Dumnezeu,  prin  lucrarea  Duhului  Sfânt. 
Căci  s-a  zis:  «Lipitu-s-a  sufletul  meu  de  Tine  şi  pe  mine  m-a  sprijinit 
dreapta  Ta»  (Ps.  62, 

„Viaţa  creştină  începe  de  la  credinţă  şi  înaintează  până  la  dragoste, 
care  nu  are  sfârşit“,^^  de  aceea  „Ortodoxia  nu  poate  concepe  credinţa  de¬ 
cât  în  împletire  cu  iubirea  de  Dumnezeu'*.*^  Cel  ce  iubeşte  pe  Dumnezeu, 
acela  crede  totodată  cu  adevărat  şi  săvârşeşte  faptele  credinţei  cu  evla¬ 
vie.  Iar  cel  ce  crede  numai  şi  nu  este  întru  dragoste,  nu  are  nici  cre¬ 
dinţa  însăşi,  pe  care  socoteşte  că  o  are.  Căci  crede  cu  o  minte  uşuratică 
ce  nu  lucrează  sub  greutatea  plină  de  slavă  a  dragostei.  Drept  aceea,  cre¬ 
dinţa  lucrătoare  prin  dragoste  este  marele  izvor  al  virtuţilor“.‘^°  Dar  la 
credinţă  trebuie  să  se  adauge  cimoaşterea,  pentru  că  „finalitatea  cunoaş¬ 
terii  este  iubirea  sau  iubirea  este  sinonimă  cu  cunoaşterea  adevărată“,^^^ 
fiindcă  „iubirea  este  putere  cunoscătoare*',^*^  iar  „cunoaşterea  supranatu¬ 
rală  ar  fi  imposibilă  fără  iubire**,**^  De  aceea  Sfânta  Scriptură  spune: 
„Cel  ce  nu  iubeşte  n-a  cunoscut  pe  Dumnezeu,  pentru  că  Dumnezeu  este 
iubire**  (I  loan  4,  8),  deci  „să  ne  iubim  unul  pe  altul,  pentru  că  dragostea 
este  de  la  Dumnezeu  şi  oricine  iubeşte  este  născut  din  Dumnezeu  şi  cu¬ 
noaşte  pe  Dumnezeu**  (I  loan  4,  7). 

,, Toate  virtuţile  ajută  minţii  să  ajungă  la  dragostea  de  Dumnezeu, 
dar  mai  mult  decât  toate,  rugăciunea  curată.  Căci  prin  aceasta  zburând 
spre  Dumnezeu,  iese  afară  din  toate  cele  ce  sunt**.**^  „Cel  ce  iubeşte  cu 
adevărat  pe  Dumnezeu,  acela  se  şi  roagă  cu  totul  neîmprăştiat.  Şi  cel  ce 
se  roagă  cu  totul  neîmprăştiat,  acela  şi  iubeşte  pe  Dumnezeu  cu  adevă¬ 
rat**.**^ 

De  multe  ori  avem  necazuri  şî  suferim  în  viaţă  şi  ni  se  pare  că  Dum¬ 
nezeu  ne-a  uitat  şî  că  suferim  pe  nedrept.  Dar  „cel  ce  a  cunoscut  iubirea 
lui  Dumnezeu  niciodată  nu  murmură  pentru  soarta  lui,  căci  ştie  că  o  su¬ 
ferinţă  trecătoare  îndurată  pentru  iubirea  lui  Dumnezeu  duce  la  bucuria 
veşnică".**^  Noi  am  vrea  ca  întreaga  noastră  viaţă  să  fie  o  bucurie  con¬ 
tinuă,  dar  ,, bucuria  ne  poate  face  mai  puţin  atenţi  la  datoriile  noastre, 
deci  trebuie  stropită  cu  un  duş  rece  de  necazuri  ca  să  nu  ne  slăbim  efor¬ 
turile**,**" 

,,Prin  necazuri  ne  atrage  Dumnezeu  de  la  păcate,  dar  necazurile 
urmează  de  multe  ori  păcatelor**.**®  „Necazurile  se  trimit  pentru  probare, 
pentru  întărirea  firii  şi  pentru  ferirea  de  greşeli  viitoare . . ,  Ele  pot  veni 
chiar  când  n-am  păcătuit  noi;  ne  vin  pentru  păcatele  altora . . ,  Răbdarea 
lor  e  semn  de  putere  şi  de  înţelepciune  si  ne  înzestrează  cu  putere  şi  cu 
înţelepciune,  cel  ce  le  primeşte  fiind  scutit  de  necazurile  veşnice**,**’ 

„Nouă  toate  necazurile  ne  vin  de  la  greşeli,  nu  de  la  Dumnezeu. 
El  numai  le  îngăduie  şi  spală  cu  ele  vinovăţiile  noastre.  Oamenii  însă 
tare  greu  pricep  că  îndreptarea  prin  necazuri  dovedeşte  nu  părăsirea  lui 
Dumnezeu,  ci  milostivirea  Lui.  Ba  chiar  prin  aceea  ştim  că  Dumnezeu 
are  grijă  de  noi,  dacă  vom  avea  necazuri.  Dumnezeu  vrea  să  ajute  pe  toţi, 
dar  nu  toţi  primesc  purtarea  Sa  de  grijă.  Aşa  se  face  că  sunt  oameni  pă¬ 
cătoşi  care  n-au  necazuri.  Pe  aceştia  i-a  lepădat  Dumnezeu.  Căci  ştiindu-le 
firea,  precum  că  nu  au  leac  şi  nu  pricep  nimic  din  ocârmuirea  Sa,  îi  lasă 
în  păcatele  lor.  Nu  fericiţi,  aşadar,  pe  cei  ce  n-au  necazuri  în  lumea  a- 
ceasta.  Căci,  cunoscându-i  Dumnezeu  că  n-au  minte  să-I  înţeleagă  căile, 
nu  le  mai  rânduieşte  o  îndreptare  prin  încercări  în  lumea  aceasta,  ci  osân¬ 
da  în  cealaltă**.*^ 

Când  avem  necazuri,  înseamnă  că  Dumnezeu  ne  iubeşte  şi  ne  atrage 
prin  aceasta  atenţia  să  ne  întoarcem  la  El  şi  ne  iartă  şi  păcatele  din  tre¬ 
cut.  Deci  în  necazuri  Dumnezeu  ne  iubeşte  şi  noi  suntem  datori  să-L  iu¬ 
bim,  de  aceea  a  spus  Sfântul  Apostol  Pavel:  „Cine  ne  va  despărţi  pe  noi 
de  iubirea  lui  Hristos?  Necazul,  sau  strâmtorarea,  sau  prigoana,  sau 
foametea,  sau  lipsa  de  îmbrăcăminte,  sau  primejdia,  sau  sabia?“  (Rom. 
8,  35) 

Iubirea  are  nenumărate  aspecte,  dar  în  final  se  reduce  la  două:  iu¬ 
birea  lui  Dumnezeu  către  noi  şi  iubirea  noastră  către  Dumnezeu.  Dacă 
Dumnezeu  ne-a  creat  din  iubire  şi  vrea  să  trăim  în  iubire,  adică  în  El, 
atunci  suntem  datori  să  iubim,  dar  „nu  cu  vorba,  numai  din  gură,  ci  cu 
fapta“  (I  loan  3,  18). 

Iubirea  stă  la  baza  vieţii  (a  existenţei)  şi  la  baza  fericirii  (a  exis¬ 
tenţei  fericite).  Numai  de  noi  depinde  să  ne  împletim  viaţa  cu  iubirea. 
Să  o  facem  şi  vom  avea  ca  răsplată  viaţa  veşnică  fericită. 

Arhiereu  Vicar  Dr.  PETRONIU  SALAJANUL 

EVOLUŢIA  ANAFORALEI  EUHARISTICE  ÎN  EPOCA 
APOSTOLICĂ  ŞI  POSTAPOSTOLICA 

Stadiul  actual  al  cercetărilor 


Liturghia  Bisericii  primare  a  fascinat  dintotdeauna.  Unul  din  prin¬ 
cipalele  motive  care  pot  fi  invocate  în  explicarea  acestui  „miraj “  este 
faptul  că  prin  intermediul  cultului  primilor  creştini  Biserica  îşi  afirmă 
mereu  originea,  identitatea  şi  misiunea  ei  în  această  lume.  Fascinant 
nu  este  doar  faptul  că  acest  cult  primar  a  devenit  „normativ"  pentru  . 
practica  liturgică  a  veacurilor  următoare,  ci  mai  ales  faptul  că  prin  in¬ 
termediul  lui  transpare  încă  din  începuturi  tradiţia  vie,  dinamică  a  Bi¬ 
sericii,  mereu  identică  în  conţinutul  ei,  dar  diversă,  expresivă  şi  nouă 
în  formele  ei  de  manifestare. 

Studiul  de  faţă  se  doreşte  a  fi  o  trecere  în  revistă  a  principalelor 
cercetări  ştiinţifice  referitoare  la  acest  delicat  şi  controversat  subiect. 
Mai  întâi  de  toate,  câteva  remarci  preliminare  se  cuvin  a  fi  făcute: 

1.  Cercetările  liturgiştilor  privitoare  la  originea  şi  evoluţia  anafo- 
ralei  euharistice  se  izbesc  de  marea  dificultate  a  lipsei  unor  surse  pri¬ 
mare  complete.  Izvoarele  Liturghiei  primare  sunt  puţin  numeroase  şi 
adesea  lapidareS  ceea  ce  face  ca  şi  rezultatele  cercetărilor  să  fie  de 
multe  ori  bazate  pe  premise  ipotetice. 

2.  In  acelaşi  sens,  trebuie  menţionat  că  aspectul  confesional  nu 
lipseşte  în  abordarea  temei  evoluţiei  anaforalei.  Diversele  soluţii  gă¬ 
site  sunt  de  multe  ori  impregnate  de  o  întreagă  viziune  asupra  eccle- 
siologiei  şi  a  vieţii  liturgice  a  diferitelor  confesiuni.  De  aceea,  nici  unul 
din  rezultatele  acestor  cercetări  nu  poate  fi  generalizat  sau  absoluti¬ 
zat.  Studiile  consacrate  încearcă  o  analiză  extrem  de  amănunţită,  isto- 
ric-critică  a  textului,  neţinând  seama  de  faptul  că  textele  liturgice  nu 
sunt  individualităţi,  ce  pot  fi  analizate  separat  şi  detaşat  de  tradiţia 
ecclesială  în  care  au  apărut.  Ele  sunt  formulările  cultice  ale  tradiţiei 
dinamice  bisericeşti  şi  numai  într-un  context  liturgic  propice  pot  fi  în¬ 
ţelese  în  bogăţia  şi  unicitatea  lor. 

Studiile  scrise  despre  originea  şi  evoluţia  anaforalei  sunt  atât  de 
numeroase,  încât  o  încercare  de  redare  sintetică  a  stadiului  actual  al 
cercetărilor  este  o  sarcină  deloc  uşoară^  Consensul  general  al  cer¬ 
cetărilor  este  că  originea,  conţinutul  şi  structura  textelor  euharistice 
nu  pot  fi  înţelese  în  afara  contextului  cultic  iudaic  al  secolelor  I  î.d. — 

I  d.H.^  Prima  parte  a  Liturghiei  creştine  ^r  deriva  din  serviciul  sinago- 
^al,  iar  cea  de  a  doua^dm  ru^ciujae,,d£L.imUtumlre,"  birkat  ha-mazon, 
pronunţată  la  sfârşitul  cinei  iudaice  pascale,  sabatice  sau  festale.^  în 

ceea  ce  priveşte  însă  evoluţia  lor,  părerile  liturgiştilor  sunt  împărţite, 
înainte  de  începutul  secolului  XX  cea  mai  răspândită  ipoteză  era  cea 
a  „diversificării  riturilor",  a  evoluţiei  de  la  simplu  la  complex,  care 
a  dominat  şi  determinat  mult  timp  încercările  de  scriere  a  unei  isto¬ 
rii  a  Liturghiei  creştine.  Formulată  de  Ferdinand  Probst*^  ea  afirma  că 
Sfinţii  Apostoli,  înainte  de  a  se  despărţi,  au  elaborat  la  Ierusalim  o 
Liturghie  din  care  toate  riturile  au  derivat.  Acest  arhetip  a  fost  iden¬ 
tificat  cu  descrierea  celebrării  liturgice  pe  care  o  face  cartea  a  8-a  a 
Constituţiilor  Apostolice,  din  care  toate  celelalte  anaforale  au  apă¬ 
rut.^  Faptul  că  textul  acestei  formular  euhologic  este  atât  de  vast,  în¬ 
cât  depăşeşte  cu  mult  ca  întindere  pe  cel  al  acelor  anaforale,  consi¬ 
derate  ca  fiind  „derivate"  din  el,  nu  a  fost  văzut  ca  o  infirmare  a 
acestei  teorii  a  evoluţiei  de  la  simplu  la  complex.  Viziunea  asupra 
procesului  de  evoluţie  a  anaforalei  era  marcată’  de  scurtul  tratat: 
Tractatus  de  traditlone  divinae  missae*  atribuită  lui  Proclu,  patriarh 
al  Constantinopolului  între  434 — 446,  care  postulează  existenţa  în  epo¬ 
ca  apostolică  a  unei  Liturghii  unice,  foarte  lungi,  care  ar  fi  fost  mai 
apoi  deliberat  prescurtată,  pentru  a  putea  reţine  atenţia  unei  genera¬ 
ţii  mai  puţin  fervente  de  creştini.  Evidenţa  şi  autenticitatea  acestei  lu¬ 
crări  a  fost  discreditată^  iar  o  nouă  teorie  asupra  evoluţiei  anaforalei 
nu  a  întârziat  să  se  afirme:  A.  Baumstark,  marele  orientalist  şi  litur- 
gist  german  a  infirmat  teoria  lui  Probst  în  două  lucrări  fundamenta- 
le‘®,  demonstrând  că  primele  trei  secole  ale  Bisericii  primare  indică 
folosirea  unei  multitudini  de  formulare  liturgice  care  s-au  „omogeni¬ 
zai"  mai  apoi  în  secolul  IV,  prin  adoptarea  anaforalei  metropolei  de 
către  bisericile  locale.  Adoptând  modul  linear  şi  unidirecţional,  carac¬ 
teristic  ştiinţelor  comparate  ale  culturii,  Baumstark  susţine  că  evolu¬ 
ţia  liturgică  a  avut  loc  de  la  varietate  spre  uniformitate  şi  de  la  auste¬ 
ritate  sau  simplitate  spre  bogăţie  şi  complexitate.  Forţat  însă  de  rea¬ 
lităţile  datelor  istorice  el  afirmă  şi  existenţă  unei  „mişcări  retro":  ten¬ 
dinţa  spre  unificare  a  fost  constant  întreruptă  de  o  mişcare  spre  varie¬ 
tate  locală,  iar  cea  spre  forme  evoluate,  de  o  mişcare  spre  prescurtare 
şi  abreviere.  Doar  astfel  ar  putea  fi  explicată  şi  justificată  apariţia  u- 
nor  anaforale-excepţie,  precum  ar  fi  Constituţiile  Apostolice,  în  care 
el  vede  „o  excepţie  şi  nu  un  text  liturgic  spontan,  folosit  în  mod  real 
de  comunitate". “ 

Chiar  publicarea  în  1883  a  Didahiei,  care  conţine  textul  unei  ana¬ 
forale,  mult  diferite  de  cele  care  vor  fi  mai  târziu  în  uzul  Bisericii, 
datorită  influenţelor  exercitate  asupra  formularului  euhologic  de  me¬ 
diul  iudeo-creştin  în  care  acesta  a  apărut  şi  a  fost  folosit,  şi  chiar  şi 
demonstrarea  „neapostolicităţii"  Liturghiei  din  Constituţiile  Apostoli¬ 
ce  cartea  a  8-a,  nu  au  pus  capăt  căutărilor  pentru  formulajul-tip,  care 
ar  fi  stat  la  originea  tuturor  anaforalelor. 

Gustav  Bickell  (1838 — 1906)  urmează  teoriei  lui  Probst,  indicând 
Constituţiile  Apostolice  8  ca  paradigmă  a  tuturor  celorlalte  Liturghii. 

Prima  parte  a  acestei  Liturghii  ar  deriva  din  cultul  sabatic  sinagogal, 

iar  partea  a  doua  din  cel  al  ritualului  cinei  pascale.^’  Ipotezele  sale  au 

fost  fructificate  mai  apoi  de  alfi  liturgişti,  precum:  F.J.  Moreau‘^  şi 
Thibaut.^"^  Paul  Drews  (1858 — 1912)  propune,  în  acelaşi  context,  ca 
sursa  pentru  partea  a  doua  a  aceleaşi  Liturghii  din  Constituţiile  Apos¬ 
tolice  8t  ritualul  cinei  obişnuite  care  inaugurează  sabatul  sau  o  sărbă¬ 
toare  iudaică  obişnuită.  El  vede  în  Didahia  9  şi  10  modul  concret  în 
care  s-a  făcut  trecerea  de  la  birkat  ha-mazon  la  Liturghia  creştină‘^ 

Hans  Lietzmann  (1875— -1942)  în  importanta  sa  lucrare:  Messe  und 

Herrenmahl.  Eine  Studie  zur  Geschichte  der  Llturgie,  (  =  Arbeiten  zur 
Kirchengeschichte  8),  Berlin  1955,  dezvoltă  o  teorie  ingenioasă,  formu¬ 
lată  mai  întâi  de  Friedrich  Spitta^^  referitoare  la  doua  tipuri  de  Euha¬ 
ristii  care  ar  fi  existat  în  Biserica  primară.  Primul  tip  de  cină  euha- 
ristică  ar  fi  fost  o  continuare  a  meselor  pline  de  bucurie  pe  care  Apos¬ 
tolii  le-au  luat  alături  de  Mântuitorul,  iar  în  derularea  ei  nu  erau  amin¬ 
tite  cuvintele  de  instituire,  nu  era  folosit  vinul,  nu  era  făcută  nici  o  alu¬ 
zie  la  patimile  Domnului.  Dimensiunea  eshatologică  era  predominantă, 
cina  fiind  celebrată  ca  o  anticipare  a  banchetului  mesianic.  Un  al  doi¬ 
lea  tip  de  Euharistie  ar  fi  apărut  mai  apoi  în  comunităţile  întemeiate  de 
Sfântul  Apostol  Pavel,  având  ca  temă  centrală  anamneza  patimilor  şi 
morţii  Mântuitorului,  pusă  în  expresie  liturgică  prin  concepte  şi  ter¬ 
meni  despre  sacrificiu  specifice  lumii  elene*’. 

Louis  Duchesne  (1843 — 1922)  rămâne  şi  el  în  cadrele  generale  ale 
teoriei  lui  Probst,  pe  care  însă  o  nuanţează,  afirmând  că  în  tendinţa  de 
unifoxmizare  a  riturilor  a  existat  şi  o  oarecare  diversitate  în  detalii, 
celebrantul  având  libertatea  de  a  improviza.  Cu  toate  acestea  el  afir¬ 
mă  cu  fermitate  că:  „în  primele  veacuri  actele  celebrării  cultice  au  fost 
aproape  identice  oriunde".*^ 

Mai  târziu,  In  a  doua  jumătate  a  secolului  XX,  Joseph  Jungmann 
(1889 — 1975)*^  va  adopta  o  poziţie  aproape  similară,  de  acum  devenită 
consacrată  în  abordarea  şi  explicarea  modului  de  evoluţie  al  anafora- 
lei:  .  diversitatea  locală  a  Liturghiilor  primare,  trebuie  să  fie  înţe¬ 

leasă  doar  în  sensul  că  din  lipsă  de  legislaţie,  unele  formule  liturgice 
erau  diferite  din  loc  în  loc^“.  Trei  tipuri  de  formulare  euharistice  — 
model  s-ar  fi  conturat  foarte  devreme:  unul,  reprezentat  de  anaforaua 
din  Tradiţia  apostolică,  atribuită  lui  Ipolit,  altul  derivat  din  cultul  si- 
nagogal  şi  altul  în  care  expresia  creştină  de  mulţumire  adusă  lui  Dum¬ 
nezeu  era  îmbrăcată  îa  haina  filosofici  eleniste^*, 

Gregory  Dix  (1902 — 1952)  aduce  critici  severe  oricărei  încercări 
de  găsire  a  „formularului  originar''  al  anaforalei  euharistice^,  susţi¬ 
nând  că  se  poate  găsi  o  origine  comună  a  tuturor  anaforalelor  în 
structura  sau  forma  ritualului  şi  nu  în  textul  cultic  concret:  „Ceea  ce 
a  fost  fixat  şî  imutabil  pretutindeni  în  secolul  al  doilea,  a  fost  struc¬ 
tura  sau  forma  [the  shapej  Liturghiei,  adică  ceea  ce  a  fost  săvârşit* 
Mântuitorul  a  instituit  nu  doar  un  simplu  ritual,  adică  ceva  rostit,  ci  o 
acţiune,  ceva  săvârşit,  sau  mai  bine  spus,  continuarea  unei  „acţiuni" 
tradiţionale  iudaice,  dar  într-o  înţelegere  nouă^^“.  Diferitele  tradiţii  de 
rugăciune  euharistică  —  remarcă  Dix  —  descriu  întotdeauna  aceleaşi 
acţiuni  esenţiale  şi  este  posibil,  chiar  probabil  ca  ele  să  fi  fost  la  ori- 

gini  înrădăcinate  într-un  singur  arhetip.  Aceasta  nu  înseamnă  că  s-ar 
putea  afirma  că  a  existat  un  text  originar,  apostolic,  neexistând  dovezi 
în  acest  sens.  Dar  pentru  că  „acţiunea  euharistică'"  era  pretutindeni 
aceeaşi,  rugăciunea  care  exprima  înţelesul,  sensul  acestei  acţiuni,  a 
avut  în  mod  necesar  unele  caracteristici  fixate,  deşi  aceastea  erau 
„frazate'"  şi  exprimate  variat  de  către  diferitele  biserici  locale^^  în 
opinia  sa,  schema  generală  a  anaforalei  poate  fi  structurată  pe  cele 
7  acţiuni  fundamentale  ale  Mântuitorului  din  timpul  Cinei  celei  de 
taină,  când  lisus  a  luat  pâinea  (1),  a  binecuvântat-o  (2),  a  frânt-o  (3), 
şi  a  dat-o  (4);  apoi  a  luat  paharul  (5),  a  mulţumit  (6)  şi  l-a  dat  uceni¬ 
cilor  (7).  Aceste  şapte  acţiuni  s-au  restrâns  la  patru:  1.  Aducerea: 
pâinea  şi  vinul  erau  „luate"  şi  aduse  la  altar;  2.  Rugăciunea:  proesto- 
sul  aducea  mulţumire  lui  Dumnezeu  asupra  darurilor  şi  prin  invocare 
darurile  erau  transformate  în  Trupul  şi  Sângele  Domnului;  3.  Frân¬ 
gerea:  pâinea  era  frântă  şi  împărţită;  4.  împărtăşirea.  „în  această  for¬ 
mă  şi  în  această  ordine,  aceste  patru  acţiuni  constituie  nucleul  abso¬ 
lut  invariabil  al  fiecărui  rit  euharistie,  cunoscut  nouă^".  în  ceea  ce 
priveşte  însă  textul  concret  pe  care  anaforaua  creştină  l-a  folosit,  Dix 
recunoaşte  posibilitatea  stabilirii  originii  lui  în  binecuvântarea  iudaică 
după  cină,  birkat  ha-mazon,  care  a  fost  în  întregime  rescrisă  şi  trans¬ 
pusă  în  termenii  Noului  Legământ^. 

Precizările  făcute  de  Gregory  Dix  sunt  remarcabile,  chiar  dacă 
unele  dintre  ele  aveau  să  fie  infirmate  de  cercetările  liturgice  ulteri¬ 
oare^,  şi  pun  într-o  lumină  nouă  tradiţionala  teorie  a  existenţei  unui 
singur  arhetip  liturgic,  făcând  din  ea  un  nou  punct  de  plecare  şi  de  re¬ 
ferinţă  în  căutarea  originilor  anaforalei  euharistice^. 

J.  Paul  Audet,  într-un  referat  ţinut  la  Congresul  internaţional  bi¬ 
blic  de  la  Oxford  din  1957^,  vede  originea  textului  euharistie  în  forma 
sau  genul  literar  al  binecuvântării  iudaice^.  El  distinge  două  feluri  de 
binecuvântări:  una  scurtă,  spontană,  alcătuită  din  formula  de  binecu¬ 
vântare,  care  începe  cu  verbul  „barak"  (a  binecuvânta)  şi  din  motivul 
binecuvântării,  iar  alta,  lungă,  cea  „cultică",  care  cuprinde  trei  părţi: 
a)  binecuvântarea  propriu-zisă,  întotdeauna  scurtă,  o  chemare  la  lauda 
lui  Dumnezeu;  b)  un  element  central  numit  de  Audet  „anamneză  a  mi¬ 
nunilor  făcute  de  Dumnezeu",  o  menţionare  a  motivelor  pentru  care 
Cel  Atotputernic  este  binecuvântat;  c)  o  revenire  la  binecuvântarea 
iniţială  sub  forma  unei  doxologii  conclusive.  Aceasta  ar  fi  schema  ge¬ 
nerală  a  „genului  literar"  care  a  dat  naştere  anaforalei  euharistice 
creştine^*. 

Pentru  a  evidenţia  modul  în  care  genul  literar  al  binecuvântării 
iudaice  a  dat  naştere  euharistiei  creştine,  Audet  găseşte  sugestivă 
echivalenţa  a  trei  verbe  greceşti:  eulogein,  exomologeomai  şi  euha- 
ristein  cu  verbul  barak,  ca  aparţinând  aceluiaşi  gen  cultic,  de  laudă  şi 
anamneză  şi  proclamare  a  minunilor  lui  Dumnezeu.  Liturghia  creştină 
primară  ar  fi  adoptat  întru  totul  acest  gen  cultic,  pe  care  l-a  transpus 
în  termenii  noii  credinţe^. 

Întregul  proces  de  evoluţie  al  anaforalei  euharistice,  surprins 
dintr-o  perspectivă  nouă,  „teologic-liturgică"  încearcă  să  îl  redea 
Louis  Bouyer^,  care  analizează  mult  mai  în  profunzime  decât  a  făcut-o 
Dix  folosirea  binecuvântării  în  cadrul  cultului  iudaic,  luând  în  consi¬ 
derare  nu  doar  rugăciunile  de  binecuvântare  rostite  la  cină  (birkat 
ha-mazon),  ci  şi  alte  formulare  euhologice  ale  serviciului  sinagogal.  Ca 
şi  Dix,  el  afirmă  că  structura  rugăciunii  iudaice  era  deja  fixată  în  se¬ 
colul  I  d.H.^,  iar  birkat  ha-mazon,  binecuvântarea  după  cină,  avea  o 
structură  tripartită  bine  definită:  prima  parte  fiind  binecuvântarea 
pentru  creaţie,  pe  care  o  notează  cu  D,  a  doua  parte  cuprinzând  bine¬ 
cuvântarea  pentru  pământul  făgăduinţei,  în  mod  general  pentru  în¬ 
treaga  iconomie  a  mântuirii,  notată  cu  E,  şi  a  treia  parte,  notată  cu  F 
este  cererea  pentru  împlinirea  eshatologică  a  poporului  lui  Dumne¬ 
zeu^.  Bouyer  compară  structura  tripartită  a  acestui  formular  euholo- 
gic,  cu  cea  asemănătoare  pe  care  el  o  remarcă  a  exista  şi  în  cultul 
sinagogal,  în  recitarea  Shemei  Israel,  care  este  încadrată  de  două  bi¬ 
necuvântări  preliminare,  notate  cu  A  şi  B.  Prima  este  o  binecuvântare 
pentru  creaţie,  iar  a  doua  o  binecuvântare  pentru  dăruirea  Legii,  pen¬ 
tru  istoria  mântuirii,  după  care  urmează  Tefillah,  rugăciunea  celor  18 
cereri,  notată  cu  C,  în  care  împlinirea  eshatologică  a  poporului  lui  Is¬ 
rael  este  tema  centrală. 

Bouyer  afirmă  că  cele  mai  vechi  anaforale  euharistice  urmează 
modelul  DEF  al  binecuvântării  birkat  ha-mazon.  Dat  fiind  faptul  că 
Liturghia  primară  urma  imediat  după  serviciul  sinagogal,  structurat  pe 
schema  ABC,  anaforalele  de  mai  târziu  indică  fuziunea  între  DEF  şi 
ABC:  „Foarte  curând  s-au  făcut  remanieri  mai  mult  sau  mai  puţin  im¬ 
portante  pentru  a  sintetiza  cele  două  grupe,  în  sensul  de  a  evita  du¬ 
bletele  sau  repetiţiile  prea  evidente.  Acolo  unde  această  manipulare 
avea  să  ajungă  la  o  retopire  completă,  o  nouă  schemă  urma  să  se  nas¬ 
că,  caracterizată  prin  formula:  AD-BE-CF^".  Rugăciunile  din  Didahia 
9  şi  10  sunt  modelul  Euharistiei  primare,  configurate  după  schema 
DEF.  De  asemenea,  aceeaşi  structură  o  au  şi  anaforaua  lui  Addai  şi 
Mari  precum  şi  cea  din  Tradiţia  Apostolică  a  lui  Ipolit.  Liturghia  ale¬ 
xandrină  a  Sf.  Marcu  arată  combinarea  şi  retopirea  celor  două  sche¬ 
me,  datorită  prezenţei  Sanctusului  şi  a  dipticelor  foarte  dezvoltate, 
ambele  fiind  caracteristici  fundamentale  ale  cultului  sinagogal. 

Teoria  ingenioasă  a  lui  Bouyer  are  avantajul  de  a  oferi  o  expli¬ 
caţie  plauzibilă  pentru  toate  modificările  survenite  în  cursul  evolu¬ 
ţiei  anaforalei.  Ea  reuşeşte  să  explice  cum  a  apărut  Sanclusul  în  tex¬ 
tul  euharistie  într-un  moment  în  care  influenţa  iudaică  încetase,  şi  în- 
tr-o  poziţie,  alta  decât  cea  pe  care  o  avea  în  tradiţia  cultică  sinagogală. 
Bouyer  a  fost  criticat  ceva  mai  târziu  de  către  Louis  Ligier  pentru  a  fi 
acordat  mai  multă  atenţie  similarităţilor  decât  diferenţelor  între  cultul 
creştin  şi  cel  iudaic  şi  pentru  a  fi  analizat  textele  mai  mult  teologic,  de¬ 
cât  literal  şi  liturgic,  astfel  încât  uşor  au  putut  fi  stabilite  similarităţi  în¬ 
tre  birkat  ha-mazon,  binecuvântarea  după  cină,  şi  rugăciunile  cultului 
sinagogaP.  Conştient  de  dificultatea  stabilirii  originii  textului  euharistie. 

Ligier  îşi  propune  doar  să  explice  prezenţa  cuvintelor  de  instituire  în 
întregul  ansamblu  al  anaforalei.  Ele  au  fost  inserate,  se  pare,  în  anafora 
acolo  unde  textul  euhologic  iudaic,  preluat  de  creştini  putea  avea  un  em- 
bolism  narativ  festal.  Astfel  el  compară  poziţia  cuvintelor  de  instituire 
din  anaforaua  creştină  cu  cea  a  textului  narativ  de  instituire  a  sărbăto¬ 
rii  Kippur^.  Conştient  de  faptul  că  analogiile  stabilite  nu  se  referă  decât 
la  un  anume  tip  de  anafora  şi  nu  pot  explica  structura  generală  a  tex¬ 
tului  euharistie,  el  îşi  extinde  cercetarea  şi  asupra  binecuvântării  după 
cină  (birkat  ha-mazon)^^  Concluzia  la  care  ajunge  este  că  locul  uzual  al 
embolismului  narativ  din  birkat  ha-mazon  este  în  secţiunea  a  doua,  cea 
de  mulţumire,  cea  care  va  deveni  mai  târziu  marea  rugăciune  teologică 
din  cadrul  anaforalei  creştine,  dar  el  poate  fi  inserat  şi  în  partea  de  cere¬ 
re,  dipticele  de  mai  târziu,  ceea  ce  justifică  şi  poziţiile  diferite  pe  care 
le  poate  avea  naraţiunea  de  instituire  în  rugăciunile  euharistice  cu¬ 
noscute  astăzi.  Prima  secţiune  din  birkat  ha-mazon,  dedicată  temei 
creaţiei,  a  fost  absorbită  în  uzanţă  creştină,  în  cea  de  a  doua  secţiu¬ 
ne,  cea  de  mulţumire,  dată  fiind  centralitatea  temei  „euharistice",  de 
mulţumire  în  noul  cult  creştin.  Cuvintele  de  instituire,  împreună  cu 
anamneza,  cu  care  formau  un  tot  au  fost  inserate  în  textul  celei  de  a 
doua  secţiuni,  după  modelul  embolismului  iudaic'”’.  Cu  trecerea  timpu¬ 
lui  au  mai  fost  adăugate  şi  alte  elemente  în  textul  anaforalei  precum 
sanctusul,  dipticele,  care  vorbesc  despre  o  influenţă  iudaică  asupra 
formularului  euhologic  creştin,  dar  Ligier  nu  crede  a  fi  posibil  de  a 
oferi  o  explicaţie  clară  a  apariţiei  lor**’. 

Cercetările  liturgice  ale  ultimilor  trei  decenii  s-au  concentrat  în- 
tr-un  mod  mai  accentuat  asupra  acestei  probleme  a  evoluţiei  anafora¬ 
lei.  „Chiar  dacă  rămân  multe  lucruri  neelucidate  în  evoluţia  structu¬ 
rii  rugăciunii  euharistice,  totuşi,  contururile  principale  ale  acestei  is¬ 
torii  par  mult  mai  clare  acum,  decât  au  fost  acum  zece  ani"  declara 
Thomas  Talley  (1924 — )  în  1982*^  Analizând  datele  cercetărilor  ante¬ 
rioare,  el  avea  să  aducă  noi  precizări:  1.  Binecuvântările  cullice  iu¬ 
daice  trebuiesc  analizate  în  structura  şi  interdependenţa  lor  şi  în  con¬ 
textul  cultic  în  care  au  apărut  şi  au  fost  folosite.  2.  Binecuvântarea 
nu  este  „gen  literar"  cum  susţine  Audet,  ci  este  o  individualitate,  fiind 
absolut  necesar  de  făcut  distincţia  între  verbul  barak  (a  binecuvânta) 
şi  yadah  (a  mulţumi,  a  mărturisi),  între  berakah  (binecuvântarea  pro- 
priu-zisă)  şi  todah  (mulţumirea),  ceea  ce  ar  duce  la  o  analiză  mai  fină 
a  textelor  euharistice  primare,  precum  Didahia  9  şi  10.  3.  Structura 
tripartită:  binecuvântare-mulţumire-cerere  a  birkat  ha-mazon,  prin  asi¬ 
milare  creştină,  aduce  o  inversare  a  primelor  două  părţi,  aşa  cum  in¬ 
dică  textul  Didahiei,  dând  prioritate  mulţumirii,  ca  specific  al  cultului 
creştin.  Tendinţa  de  identificare  a  lui  euloghein  cu  eucharistein  şi  a 
ambelor  cu  barak  diminuează  posibilitatea  recunoaşterii  priorităţii  ca¬ 
re  i-a  fost  acordată  mulţumirii  în  textele  euhologice  de  către  Biserica 

primară.  , 

Concluziile  sale  nu  sunt  noi^,  însă  ele  pun  mai  bine  în  lumină 
rezultatele  cercetărilor  anterioare:  „în  cele  din  urmă,  este  foarte  difi- 

cil  de  a  evita  acceptarea  cel  puţin  a  afirmaţiei  esenţiale  din  analiza 
lui  Ligier,  după  care  birkat  ha-mazon  a  fost  sursa  de  inspiraţie  care  a 
dat  structura  rugăciunii  euharistice  primare:  binecuvântare-mulţumire- 
cerere.  La  aceasta,  textul  euhologic  indică  inserarea  mai  apoi  a  unor 
adăugiri,  după  modelul  embolismului  festal  în  cea  de  a  treia  pericopă, 
cea  de  cereri,  sau  după  modelul  sărbătorilor  Purim  şi  Chanukah,  în 
cea  de  a  doua  parte,  cea  a  mulţumirii.  Dar  această  schemă  devine 
obscură,  dacă  se  identifică  mulţumirea  cu  binecuvântarea,  barak  cu 
yadah^'\  în  opinia  sa  Euharistia  creştină  nu  derivă  direct  din  genul 
literar  al  binecuvântării,  după  cum  afirmase  Audet,  ci  mai  curând  din 
acele  texte  cultice  iudaice  ce  sunt  centrate  pe  tema  jertfei  de  laudă 
(zebah  todah)  şi  care  folosesc  în  mod  esenţial  rădăcina  verbală  ydh, 
tradusă  în  limba  greacă  prin  eucharistein;  „  . . .  nu,  berakah  nu  este 
acelaşi  lucru  cu  eucharisteia,  şi  sperăm  ca  studiile  următoare  să  ne 
ajute  să  înţelegem  înţelesul  şi  consecinţele  acestui,  după  toate,  mai 
curând  neînsemnat  fapt^^*'. 

Un  punct  de  vedere  asemănător  cu  cel  al  lui  Talley,  privind  struc¬ 
tura  anaforalei  euharistice  îl  expune  Cesare  Giraudo  în  disertaţia  sa 
doctorală:  La  strutura  letteraria  della  preghiera  eucaristlca,  (Roma, 
1981),  în  care  el  afirmă  că  anaforaua  euharistică  derivă  din  formula¬ 
rul  euhologic  todah,  o  mărturisire  atât  a  măreţiei  lui  Dumnezeu,  cât 
şi  a  păcatelor  proprii,  o  formulă  de  alianţă  între  Dumnezeu  şi  poporul 
Său.  Acest  formular  se  compune  din  două  părţi,  una  anamnetică  şi 
alta  epicletică,  şi  dintr-un  embolism,  care  poate  să  apară  în  oricare  din 
cele  două  secţiuni,  ca  locus  theologicus  al  întregii  rugăciuni.  în  func¬ 
ţie  de  poziţionarea  lui,  Giraudo  împarte  anaforalele  în  anamnetice,  a- 
vând  embolismul  cuvintelor  de  instituire  în  partea  istoric-comemora- 
tiva  şi  în  epicletice,  cu  acelaşi  embolism  în  partea  a  doua  de  cerere, 
în  prima  categorie  s-ar  integra  astfel  anaforaua  Liturghiei  Clementine 
a  Constituţiilor  Apostolice  cartea  a  8-a,  anaforaua  Tradiţiei  Aposto¬ 
lice  a  lui  Ipolit,  anaforaua  Liturghiei  Sf.  lacob,  cea  a  Sf.  loan  Hrisos- 
tom,  cea  a  Sf.  Vasile  şi  cele  aparţinând  tradiţiei  hispano-galice.  în  cea 
de  a  doua  categorie  ar  putea  fi  amintite  anaforaua  Sf.  Apostoli  Addai 
şi  Mari,  şi  paralela  ei  maronită,  numită  şi  Sharar,  anaforaua  egiptea¬ 
nă  a  lui  Serapion,  cea  a  Sf.  Marcu,  precum  şi  canonul  euharistie 
roman. 

Clasificare  făcută  de  Giraudo  este  însă  mult  prea  rigidă,  pentru 
a  putea  îngloba  marea  diversitate  a  tipurilor  de  rugăciuni  vechi  tes¬ 
tamentare  şi  mai  apoi  a  anaforalelor  creştine^.  Meritul  său  incontes¬ 
tabil  rămâne  însă  în  aprofundarea  analizei  fundalului  şi  contextului 
vechi  testamentar  în  care  a  apărut  cultul  creştin. 

O  contrapoziţie  deosebit  de  echilibrată  la  opiniile  lui  Talley  şi 
Giraudo  o  va  expune  Bryan  D.  Spinks  în  importantul  şi  provocatorul 
său  articol:  Beware  the  Liturgical  HorsesI  An  English  Inter jection  on 
Anaphoral  Evolution,  publicat  în  revista  Worship  59  (1985),  p.  211 — 
219,  în  care  el  chestionează  în  primul  rând  presupunerea  că  anaforaua 

euharistică  derivă  în  mod  necesar  din  birkat  ha-mazon.  Dacă  Mântui¬ 
torul  a  folosit  birkat  ha-mazon  la  Cina  de  taină,  nu  se  poate  afirma 
cu  siguranţă,  căci  unele  grupări  iudaice  aveau  în  uz  şi  alte  binecu¬ 
vântări  decât  birkat  ha-mazon,  ce  erau  pronunţate  după  cină.  în  ace¬ 
laşi  sens,  este  foarte  probabil  ca  Domnul  lisus  să  fi  schimbat  rugăciu¬ 
nile  şi  binecuvântările,  folosind  propriile  cuvinte  pentru  un  conţinut 
şi  un  sens  nou.  Referindu-se  la  documentatul  studiu  al  lui  Allan  Bou- 
ley^^  şi  la  cel  al  lui  R.P.C.  Hanson"^,  Spinks  evidenţiază  faptul  că  în 
epoca  primară  a  existat  o  anumită  libertate  a  episcopului  de  a-şi  com¬ 
pune  anaforaua  proprie,  iar  diversitatea  de  grupuri  etnice  din  care  se 
constituia  Biserică  poate  duce  la  presupunerea  că  în  primele  secole 
modelele  de  urmat  în  celebrarea  euharistică  au  fost  variate  şi  diverse. 
De  asemenea,  el  pune  sub  semnul  întrebării  prioritatea  absolută  acor¬ 
dată  termenului  eucharistein  în  explicarea  evoluţiei  anaforalei,  făcând 
referire  la  studiul  lui  Robert  Ledogar"^^  în  care  acesta  demonstrează  că 
nu  există  nici  o  dovadă  a  folosirii  acestui  verb  în  cele  mai  vechi  ver¬ 
siuni  ale  anaforalelor  Sf.  Vasile,  Sf.  loan  Hrisostom  sau  a  Sf.  Marcu^. 
Meritul  mare  al  lui  Spinks  este  acela  e  a  fi  arătat  cât  de  mică  este 
evidenţa  pe  care  se  construiesc  ipotezele  privitoare  la  originea  şi  evo¬ 
luţia  anaforalei  euharistice  şi  că,  un  pericol  deosebit  îl  reprezintă  fap¬ 
tul  de  a  încerca  o  aranjare  şi  grupare  a  anaforalelor  după  modele 
prestabilite,  creând  astfel  „serii  genealogice*'  artificiale.  Textele  euho- 
logice  trebuiesc  tratate  ca  individualităţi  şi  încadrate  contextului  spi¬ 
ritual,  cultic  şi  istoric  în  care  au  apărut^^ 

O  regândire  şi  o  reevaluare  a  problematicii  originii  şi  a  evoluţiei 
anaforalei  o  încearcă  şi  Geoffrey  Cuming,  într-un  studiu  prezentat  în 
1983  la  conferinţa  patristică  de  la  Oxford.  Urmând  sugestiilor  făcute 
de  Ligier,  el  afirmă  că  în  spatele  textului  anaforalelor  aflate  în  prezent 
în  uz,  s-ar  afla  indicii  ale  unor  rugăciuni  mai  vechi,  foarte  scurte  şi 
simple  în  conţinut,  nefiind  în  esenţă  nimic  altceva  decât  o  expresie  a 
laudei  creaţiei  şi  a  Creatorului.  Aceste  tipuri  simple  de  rugăciune  ar 
fi  evoluat  apoi  prin  adăugarea  la  acest  nucleu  originar  şi  a  altor  ele¬ 
mente,  dând  naştere  anaforalelor  complexe  de  mai  târziu^^ 

Intr-un  alt  studiu,  prezentat  la  conferinţa  patristică  din  1987, 
Cuming  îşi  continuă  argumentarea  teoriei,  indicând  însă  că,  deşi  bir¬ 
kat  ha-mazon  este  o  sursă  importantă  în  stabilirea  originii  euharistice, 
totuşi  şi  alte  formulare  euhologice  trebuiesc  luate  în  considerare.  El 
arată  că  nici  o  anafora  nu  reproduce  exact  structura  tripartită  pe  care 
o  are  birkat  ha-mazon:  unele  au  două  secţiuni  de  mulţumire  şi  una  de 
cerere;  altele  au  avut  o  singură  secţiune  de  mulţumire,  divizată  mai 
târziu  prin  introducerea  Sanctusului,  cum  este  cazul  anaforalei  Sf.  A- 
postoli  Addai  şi  Mari;  în  orice  caz,  nicicum  nu  poate  fi  vorba  de  o  i- 
dentitate  verbală  între  formularul  euhologic  iudaic  şi  cel  creştin^. 

Oarecum  în  ton  cu  ipotezele  prezentate  de  Cuming  se  pronunţă 
şi  alţi  doi  mari  liturghişti  ai  ultimilor  ani  ai  secolului  XX:  Paul  Brad- 
shaw  şi  Robert  Taft.  în  lucrarea  sa:  The  Scarch  for  the  Origins  of 

Christian  Worship,  publicată  la  New  York  şi  Oxford  în  1992,  Bradshaw 

încearcă  o  sinteză  a  tuturor  tendinţelor  şi  a  ipotezelor  expuse  de  pre¬ 
decesorii  săi,  care  au  abordai  acest  subiect  al  evoluţiei  anaforalei  euha- 
ristice.  Documentatul  studiu  începe  prin  reconsiderarea  cercetărilor  pri¬ 
vind  raportul  dintre  cultul  creştin  şi  cel  iudaic.  Pe  baza  lucrărilor  pu¬ 
blicate  de  Ismar  Elbogen^  şi  Joseph  Heinemâ^n^^  Bradshaw  arată  că 
nu  a  existat  niciodată  un  singur  „original",  un  Urtext  al  vreunei  rugă¬ 
ciuni  folosite  în  cultul  iudaic,  ci  ca  au  existat  dintru  începuturi  o  varie¬ 
tate  de  tradiţii  orale,  care  mai  târziu  au  fost  supuse  standardizării  trep¬ 
tate  de  către  autoritatea  rabinică.  Procesul  acesta  de  uniformizare  şi  de 
stabilizare  va  fi  luat  sfârşit  abia  în  secolul  IV  al  erei  creştine,  când  a 
fost  fixat  în  scris  conţinutul  textelor  euhologice.  O  astfel  de  fluiditate 
trebuie  să  fi  caracterizat  şi  cultul  creştin  al  primelor  veacuri,  transmis 
şi  păstrat  în  mod  esenţial  prin  intermediul  tradiţiei  orale^.  In  opinia 
sa,  anaforaua  Bisericii  primare  a  cunoscut  un,  proces  de  evoluţie  de  la 
diversitate  spre  unitate,  în  sens  invers  decât  cel  conceput  de  Probst. 
Procesul  de  omogenizare  a  început  odată  cu  luptele  antieretice  ale  se¬ 
colului  IV  şi  a  exprimat  dorinţa  de  coeziune  şi  de  unitate  dogmatică  şi 
liturgică  a  Bisericii.  Astfel,  anaforaua  metropolei  se  impune,  numeroa¬ 
sele  tradiţii  locale  sunt  înlocuite  de  altele  parţial  sau  total  şi  au  supra¬ 
vieţuit  doar  cele  mai  cunoscute  şi  cele  impuse  de  uzanţa  metropoleP. 

Acelaşi  punct  de  vedere  îl  împărtăşeşte  şi  Robert  Taft“,  care  se 
ocupă  însă  mai  mult  de  evoluţia  anaforalei  în  epoca  bizantină.  El  dis¬ 
tinge  patru  etape  în  procesul  dezvoltării  Liturghiei  euharistice: 

1.  într-o  primă  etapă,  „Cina  Domnului"  s-a  separat  de  agapă,  fiind 
prefaţată  de  ceea  ce  mai  târziu  se  va  numi  „Liturghia  Cuvântului". 

2.  A  doua  etapă  este  cea  a  Rânduielilor  bisericeşti  [Church  Or- 
ders],  în  care  apar  formulare  liturgice  fixate  deja  în  scris.  Toate  diferă 
între  ele,  indicând  faptul  că  nici  una  nu  este  „Liturghia  apostolică", 
„sursa  originară"  din  care  ar  fi  derivat  toate  anaforalele  de  mai  târziu. 

3.  După  Edictul  de  la  Milan  din  313,  cultul  creştin  a  devenit  cultul 
oficial  public  şi  astfel  dezvoltarea  formularelor  euhologice  se  accen¬ 
tuează.  Acum  diferitele  rituri  euharistice  se  unifică,  variantele  textelor 
anaforice  mai  pufin  folosite  sau  mai  puţin  cunoscute  sunt  înlăturate. 
Bisericile  locale  se  grupează  în  „federaţii"  în  jurul  scaunelor  patriarha¬ 
le,  proces  care  a  stimulat  şi  o  unificare  şi  o  standardizare  corespunză¬ 
toare  a  practicii  liturgice.  Prin  urmare,  procesul  formării  riturilor  nu 
este  unul  de  diversificare,  ci  de  unificare,  şi  ceea  ce  poate  fi  găsit  îrţ 
textele  euhologice  rămase  până  astăzi,  nu  sunt  sinteza  a  ceea  ce  a  fost 
mai  înainte,  ci  mai  curând  rezultatul  unei  evoluţii  selective,  în  care  au 
supravieţuit  acele  formulare  mai  cunoscute  şi  mai  folosite,  iar  nu  în 
mod  necesar  cele  mai  bune. 

4.  Intr-o  ultimă  etapă,  familiile  liturgice  au  continuat  să  se  dezvol¬ 
te,  dar  acum  ca  entităţi  deja  formate  şi  distincte  între  ele. 

Astfel,  printr-o  formulare  nouă  şi  aprofundată  a  metodei  liturghiei 
comparate,  iniţiate  de  Anton  Baumstark,  subliniind  similarităţile  dar  şi 
diferenţele  între  diferitele  rituri  liturgice,  analizate  fiecare  în  contextul 
lor  geografic,  temporal  şi  ecclesial,  Taft  trasează  cu  multă  siguranţă  li- 

niile  generale  ale  evoluţiei  textului  euharistie,  evidenţiind  încă  odată 
actualitatea  teoriei  dezvoltării  riturilor  formulată  în  1923  de  marele  li- 
turgist  german. 

Pentru  a  reda  o  imagine  de  ansamblu  asupra  cercetărilor  actuale, 
referitoare  la  originea  şi  evoluţia  anaforalei  euharistice,  trebuie  aminti¬ 
tă  şi  contribuţia  şi  a  altor  liturgişti  precum:  Enrico  Mazza^^  V.  Rouw- 
horst^  şi  H.A.J.  VVegman^*,  care  sunt  contribuţii  importante  la  elucida¬ 
rea  problematicii  variate  pe  care  o  suscită  complexitatea  şi  dificultatea 
unui  astfel  de  subiect. 

în  teologia  românească  poate  fi  amintit  numele  a  doi  liturgişti  ca¬ 
re  s-au  ocupat  cu  acest  subiect:  Pr.  Prof.  Petre  Vintilescu^^  şi  Pr.  Prof. 
Ene  Branişte^.  într-o  primă  parte  a  unui  vast  proiect  de  descriere  a  is¬ 
toriei  anaforalei  din  secolul  I  până  în  secolul  VIII,  Pr.  Petre  Vintilescu 
analizează,  pornind  de  la  premisele  teoriei  expuse  de  Probst,  evoluţia 
textului  euharistie  în  primele  trei  veacuri  creştine,  postulând  o  evolu¬ 
ţie  de  la  uniformitate  spre  diversitate,  de  la  un  formular  euharistie  unic 
al  epocii  apostolice  la  o  diversificare  a  riturilor  liturgice  în  secolul 
IV^.  Explicarea  originii  şi  a  evoluţiei  anaforalei  este  pentru  Pr.  Vinti¬ 
lescu  o  problemă  ştiinţifică,  dar  mai  întâi  de  toate  ea  este  o  „chestiu¬ 
ne  de  Tradiţie",  căci,  „în  întregimea  ei.  Liturghia  ne-a  fost  adusă  de 
Tradiţie ...  în  Liturghie  vorbeşte  încă  spiritul  care  a  inspirat  sfintele 
scrieri.  Liturghia  este  Tradiţia  în  gradul  său  cel  mai  înalt  de  putere  şi 
solemnitate^".  Mântuitorul  a  instituit  esenţa  Liturghiei,  iar  Apostolii  au 
organizat  mai  apoi  cultul  Bisericii  sub  asistenţa  Sfântului  Duh.  Origini¬ 
le  formularului  euharistie  nu  trebuie  să  fie  căutate  în  ritualul  cultic  iu¬ 
daic,  căci  Euharistia  creştină  nu  este  o  reeditare  sau  o  adaptare  a  for¬ 
mulelor  iudaice  de  rugăciune,  ci  ea  este  ceva  cu  totul  nou,  aparte  şi  ca 
fapt  şi  ca  semnificaţie:  „Apropierile  de  idei  şi  de  cuvinte  ce  s-ar  putea 
viza  între  ritualul  euharistie  şi  cel  pascal,  sunt  pur  şi  simplu  aparente 
şi  intâmplătoare,  şi,  deci,  departe  de  a  putea  stabili  vreun  fel  de  depen¬ 
denţă  propriu-zisă  a  ritualului  Liturghiei  primare  de  ritul  iudaic^".  To¬ 
tuşi,  prima  parte  a  Sinaxei  euharistice,  numită  mai  apoi  Liturghia  Cu¬ 
vântului,  derivă  din  cultul  sinagogal,  căci,  „în  rânduiala  sa  s-au  unit 
elementul  tradiţional  al  cultului  iudaic  cu  elementul  nou,  rodit  sub  in¬ 
spiraţia  şi  orientarea  credinţei  creştine^’".  Totuşi,  Pr.  Vintilescu  admite 
o  oarecare  influenţă  a  ritualului  meselor  iudaice  asupra  desfăşurării  a- 
gapelor  creştine.  în  Didahia  9  şi  10  el  vede  o  rugăciune  de  mulţumire 
la  o  agapă,  în  care  motivele  şi  schema  euhologică  a  meselor  „semi  li¬ 
turgice"  iudaice  sunt  evidente,  şi  care  era  urmată  de  o  celebrare  euha- 
ristică^. 

Descrierea  întregului  proces  de  evoluţie  a  anaforalei  se  bazează 
la  Pr.  Vintilescu  pe  ipoteza,  consacrată  de  Gr.  Dix,  după  care  de  la 
începuturile  creştinismului  a  existat  o  „ordine",  o  „rânduială  liturgică", 
o  regulă,  un  „tipic"  cultic,  care  s-ar  părea  că  are  izvorul  în  însăşi  in¬ 
dicaţiile  pe  care  Mântuitorul  le-a  lăsat  Sfinţilor  Apostoli  în  timpul  vie¬ 
ţii  sale  pământeşti^^  Apostolii  au  pus  în  practică  aceste  instrucţiuni 

şi  au  organizat  cultul  bisericii,  care  evoluând  mai  apoi  în  formele  ex- 

terne  de  manifestare  a  păstrat  nealterată  structura  fundamentală  pri¬ 
mară.  Astfel,  în  primele  trei  secole,  Liturghia  apare  descrisă  ca  fiind 
uniformă,  celebrată  după  o  regulă  sau  o  rânduială  unică,  ceea  ce  a 
făcut  şi  posibilă  coliturghisirea  episcopilor  Policarp  din  Smirna  şi  Ani- 
cet  din  Roma  în  anul  155.  A  existat  însă  şi  o  anumită  libertate  a  proes- 
tosului  de  a  improviza,  dar  aceasta  nu  se  mişca  decât  în  cadrul  sche¬ 
mei  fixate  a  Liturghiei:  „O  astfel  de  schemă,  pe  care  o  putem  numi 
Liturghia  apostolică,  exista,  pentru  că  am  văzut-o  invocată  în  atâtea 
rânduri  în  desfăşurarea  timpului  din  cele  trei  veacuri  primare;  era  ge¬ 
nerală,  pentru  că  a  pornit  din  Ierusalim,  originea  misionarismului  creş¬ 
tin  .. .  Cadrul  fiind  fixat  şi  sensul  sau  tema  rugăciunilor  fiind  determi¬ 
nată,  improvizaţia  avea  să  se  mărginească  deci,  la  cuvinte  şi  la  unele 
amănunte  ca  obiect  sau  teme  secundare  ale  rugăciunii  euharistice’®". 

Concluzia  la  care  ajunge  Pr.  Vintilescu  în  urma  investigaţiei  fă¬ 
cute  este  că  în  primele  trei  veacuri  Liturghia  a  fost  uniformă  şi  uni¬ 
tară  în  structura  ei  şi  aceeaşi  pretutindeni,  susceptibilă  însă  încă  de 
modificări  de  amănunt.  Improvizaţiile  harismaticilor  nu  au  distrus  uni¬ 
formitatea  liturgică,  ea  menţinându-se  în  liniile  generale  ale  Litur¬ 
ghiei  apostolicei^ 

Poziţia  Pr.  Vintilescu  va  fi  reluată,  îmbogăţită  şi  actualizată  de 
Pr.  Prof.  Ene  Branişte.  Nucleul  Liturghiei  din  care  au  crescut  şi  s-au 
dezvoltat  toate  riturile  euharistice  ulterioare  îl  constituie  ritualul  Ci¬ 
nei  de  Taină.  La  aceste  elemente  fundamentale  s-au  adăugat  mai  apoi 
şi  alte  elemente  secundare,  precum  „sărutarea  păcii",  şi  „mărturisirile 
publice  de  credinţă"  (I  Tim  6,  12).  Agapa  preceda  Euharistia,  după  mo¬ 
delul  ultimei  cine  a  Mântuitorului.  Capitolele  9  şi  10  ale  Didahiei  sunt 
configurate  pe  această  schemă  şi  reţin  chiar  formule  de  binecuvântare 
folosite  la  mesele  iudaice.  Documentele  liturgice  ale  veacurilor  urmă¬ 
toare,  „deşi  provin  din  regiuni  diferite  ale  creştinătăţii,  precum  Siria, 
Egipt,  Roma,  totuşi,  ele  se  aseamănă  între  ele  uneori  până  la  identi¬ 
tate  verbală,  ceea  ce  indică  pentru  toate  o  sursă  comună  care  poate 
fi  lucrarea  „Tradiţia  apostolică"  a  lui  Ipolit.  Toate  descriu  starea  Li¬ 
turghiei  de  la  începutul  secolului  III,  adică  tipul  primitiv  al  Liturghiei 
din  diferitele  regiuni  ale  Bisericii.  Consonanţa  generală  a  rânduielii 
din  aceste  documente,  care  merge  uneori  până  la  cele  mai  mici  amă¬ 
nunte  este  dovadă  în  sprijinul  uniformităţii  liturgice  care  a  domnit  în 
Biserica  primelor  trei  veacuri’^". 

Ca  o  concluzie  a  analizei  încercate  asupra  stadiului  cercetărilor 
privind  originea  şi  evoluţia  anaforalei  euharistice,  poate  fi  remarcat: 

1.  Cele  două  tendinţe  de  explicare  a  evoluţiei  textului  euharis¬ 
tie,  cea  a  dezvoltării  de  la  unitate  şi  uniformitate  spre  diversitate 
(Probst,  Bickell,  Duchesne,  Vintilescu,  Branişte)  şi  cea  a  evoluţiei  de  la 
diversitate  spre  omogenitate  (Baumstark,  Taft,  Bradshaw,  Spinks),  par 
să  se  excludă  reciproc.  O  încercare  de  sinteză  a  celor  două  opinii  a 
încercat  Dix  să  o  facă,  postulând  o  distincţie  fundamentală  între  struc¬ 
tura  generală  a  ritului  euharistie,  şi  conţinutul  concret  al  textului  eu- 

hologic,  ceea  ce  i-a  permis  să  admită  existenţa  dintru  început  a  mai 
multor  formulare  euharistice,  diferite  între  ele,  însă  structurate  toate 
pe  schema  generală  a  derulării  unei  sinaxe  în  Biserica  primară. 

2.  Există  un  consens  general  al  cercetătorilor,  care  consideră 
birkat  ha-mazon,  ca  fiind  originea  sau  modelul  după  care  textul  anafo- 
ralei  euharistice  s-a  configurat.  Desigur,  această  presupunere,  întâm¬ 
pină  şi  o  serie  de  dificultăţi,  dat  fiind  faptul  că  în  primul  secol  al  erei 
creştine  formulare  euhologice  fixate  în  scris  nu  au  existat  nici  în  cul¬ 
tul  iudaic  şi  nici  în  cel  creştin.  Prin  urmare,  este  greu  de  a  stabili  un 
text  model  după  care  s-au  configurat  toate  textele  euharistice  de  mai 
târziu. 

3.  ProblQme  majore  ridică  şi  tendinţa  unor  liturgişti  de  ordonare 
„după  modele'"  a  anaforalelor  şi  trasarea  unei  unilaterale  şi  singure 
direcţii  posibile  de  evoluţie  a  textului  euharistie.  Astfel,  un  document 
precum  Didahia  10  a  fost  încadrat  în  multe  din  constituitele  scheme  de 
evoluţie,  dar  dacă  nu  a  corespuns  acesteia,  a  fost  catalogat  ca  „neeu- 
haristic"  şi  lipsit  de  importanţă.  De  asemenea,  s-a  obişnuit  a  se  deter¬ 
mina  „formularul  tip",  din  care  ar  deriva  toate  celelalte  anaforale, 
fără  a  se  putea  însă  explica  diversitatea  mare  de  texte  euharistice  cu¬ 
noscute  până  astăzi. 

4.  Meritul  teologiei  liturgice  româneşti  este  acela  de  a  fi  subli¬ 
niat  un  primat  al  unei  receptări  şi  a  unei  înţelegeri  „ecclesiale"  a  tex¬ 
telor  euharistice,  în  care  unitatea  nu  este  anulată  de  diversitatea  expre¬ 
siei  şi  a  formulării.  în  procesul  acesta  de  evoluţie,  fiecare  text  euha¬ 
ristie  este  o  individualitate,  ce  aparţine  unui  timp  şi  unui  loc  şi  unui 
context  cultic.  Doar  o  integrare  şi  o  înţelegere  a  lui  din  prisma  expe¬ 
rienţei  cultice  a  Bisericii  este  în  măsură  să  descopere  sensurile  ascun¬ 
se  şi  valorile  nebănuite  pe  care  fiecare  anafora  le  are. 

Lect.  drd.  CIPRIAN  STREZA 

I 


SFANŢUL  CHIRIL  AL  ALEXANDRIEI  IN  IMNOLOGIA 

SLUJBEI  SALE  DE  PRAZNUIRE' 


Sfântul  Chirilr  patriarhul  Alexandriei,  este  prăznuit  in  Biserica 
Ortodoxă  Română,  în  ziua  de  18  ianuarie  a  fiecărui  an,  Prăznuirea  lui 
se  face  împreună  cu  cea  a  Sfântului  Atanasie  cel  Mare,  predecesor  al 
său  pe  scaunul  patriarhal  al  alexandrinilor.  In  mod  sigur  modul  aces¬ 
ta  de  împreună  prăznuire  nu  este  întâmplător,  având  ca  sferă  de  în¬ 
trepătrundere  aceeaşi  gândire,  propovăduită  de  Şcoala  Alexandrină, 
aceeaşi  turmă  în  păstorire  şi  o  hristologie  în  mare  parte  comună. 

Aş  începe  această  prezentare,  privind  mai  întâi  sinaxarul  zilei 
de  18  ianuarie,  de  unde  aflăm  un  portret  fizic  fidel  al  Sfântului  Chirii, 
Acest  portret  îl  regăsim  şi  în  erminiile  bizantine.  „Iar  Sfântul  Chirii 
avea  faţa  netedă,  cu  sprâncene  groase,  mari  şi  încercuite  îi  împodo¬ 
beau  fruntea;  cu  nasul  încovoiat  cu  nări  pleoştite;  obrazul  lat,  buzele 
groase,  cam  pleşuv  la  tâmple,  cu  barba  deasă,  lungă  şi  cuvioasă,  cu 
părul  des  şi  gălbui,  amestecat  cu  cărunteţe^'*. 

Tot  sinaxarul  zilei  ne  dă  şi  câteva  detalii  privitoare  la  activita¬ 
tea  Sfântului:  „a  trăit  în  zilele  împăratului  Teodosie  cel  Mic,  nepot 
fiind  lui  Teofil  arhiepiscopul  Alexandriei  şi  următor  scaunului  lui. 
Sfântul  Chirii  a  fost  apărător  la  Sinodul  al  treilea  Ecumenic  din  Efes 
unde  a  înfruntat  pe  rău  credinciosul  Nestorie,  care  a  bârfit  multe  hule 
împotriva  Sfintei  Stăpânei  noastre  Născătoare  de  Dumnezeu.  Deci 
strălucind  cu  multe  bunătăţi  sufleteşti,  Sfântul  acesta  Chirii,  a  răposat 
întru  DomnuP“. 

în  demersul  nostru  vom  încerca  să  urmărim  stihirile  slujbei  sfin¬ 
ţilor,  mai  întâi  pe  cele  comune  şi  apoi  pe  cele  separate  referitoare 
doar  la  Sfântul  Chirii,  în  slujba  Vecerniei  şi  apoi  în  cea  a  Utreniei,  Un 
fapt  foarte  important  şi  totodată  remarcabil  încă  de  la  o  primă  privire, 
este  prezenţa  în  slujba  Utreniei  la  timpul  rânduit  canonului,  a  Cano¬ 
nului  Născătoarei  de  Dumnezsu,  înaintea  canoanelor  Sfinţilor.  Prezen¬ 
ţa  acestuia  nu  este  întâmplătoare,  fiind  cu  siguranţă  aşezat  acolo  din 
înţelepciunea  Bisericii,  iar  noi  am  văzut  aici  legătura  cu  doctrina  pro¬ 
povăduită  de  cei  doi  părinţi,  mai  ales  cu  cea  a  Sfântului  ChiriP. 

în  ordinea  precizată,  primul  imn  comun  închinat  Sfinţilor,  îl  con¬ 
stituie  stihira  Slavă  . . de  la  Doamne  strigat-am . , cântată  pe  gla¬ 
sul  6.  Această  stihira  se  află  în  strânsă  legătură  cu  următoarea  cân¬ 
tare,  Şi  acum...,  dogmatica  aceluiaşi  glas.  Acest  imn  poate  fi  „dise¬ 
cat''  în  două  părţi  distincte,  una  referitoare  ia  ambii  Sfinţi,  şi  una  de¬ 
dicată  doar  Sfântului  Chirii:  „Bucuraţi-vă  izvoarele  teologiei,  râurile 
cele  pururea  curgătoare  ale  înţelepciunii  lui  Dumnezeu,  şi  fântânile 
dumnezeieştii  cunoştinţe,  prea  înţelepţilor  Părinţi  cei  de  trei  ori  feri- 

citi."  Apoi  partea  dedicată  lui  Chirii:  „Bucură-te  stea  prea  luminoasă, 
prea  fericite  Chirile,  apărătorule  al  pururea  Fecioarei,  pe  care  în  chip 
strălucit  ai  propovăduit-o  Născătoare  de  Dumnezeu,  cu  răsunător  glas, 
în  mijlocul  sfântului  Sinod  din  Efes,  şi  ai  nimicit  bârfelile  lui  Nesto- 
rie^“.  Este  clar  afirmată  de  imnograful  care  a  compus  stihira,  aparte¬ 
nenţa  Sfântului  la  diogma  Theotokos,  şi  concordanta  activităţii  desfă¬ 
şurate  de  Chirii,  cu  ceea  ce  a  confirmat  Istoria  Bisericească  (partici¬ 
parea  chiriliană  la  Sinodul  de  la  Efes  şi  lupta  purtată  de  el  contra  lui 
Nestorie).  Totodată  e  afirmată  şi  calitatea  lui  de  teolog  („cugetăto- 
rule  de  Dumnezeu"),  şi  aceasta  nu  în  sensul  secularizat  raţionalist  din 
zilele  noastre.  Sintagma  „izvor  al  teologiei”,  demonstrează  importanţa 
contribuţiei  Sfântului  în  descoperirea  dogmelor  Dumnezeieşti  (asemă¬ 
narea  cu  izvorul  trimite  la  profunzimea  ţâţânii  de  unde  acesta  îşi  tra¬ 
ge  seva,  şi  la  apa  limpede  şi  rece  pe  care  o  descoperă  —  vezi  o  posi¬ 
bilă  comparaţie  cu  adâncul  înţelepciunii  lui  Dumnezeu  şi  cu  limpezi¬ 
mea  învăţăturilor  divine,  care  adapă  asemenea  izvorului  toată  Bise¬ 
rica).  Expresia  „de  trei  ori  fericiţi",  se  referă  cred,  la  fericirea  de  a  fi 
slujit  lui  Dumnezeu  în  această  viaţă,  la  aceea  de  a  fi  fost  slujitori  oa¬ 
menilor,  oferindu-le  o  învăţătură  şî  un  model  de  urmat,  şi  nu  în  ulti¬ 
mul  rând  la  fericirea  sfinţeniei  la  care  s-au  făcut  părtaşi,  adăugându-se 
„corului  Părinţilor”,  celor  ce  cântă  cântare  de  laudă  lui  Dumnezeu, 
ca,  o  încununare  a  jertfei  lor. 

Ne  vom  opri  acum  asupra  dogmaticii  glasului  6  (adică  stihira 
Slavă  . . .,  Şi  acum  . . .,  a  învierii  glasului  6,  care  se  cântă  Sâmbăta 
seara  atunci  când  de  rând  este  glasul  6,  şi  în  ziua  de  Vineri  seara  în 
aceeaşi  săptămână),  fiind  una  din  cele  mai  profunde  formulări  litur¬ 
gice  pe  care  le  are  Biserica.  Probabil  provenienţa  ei  şi  introducerea 
în  cult,  s-a  făcut  după  Sinodul  IV  Ecumenic  de  la  Calcedon,  aşa  pu- 
tându-se  explica  formulările  tipic  calcedoniene  din  ea.  Aşezarea  ei  în 
rânduiala  slujbei  Sfinţilor  Atanasie  şi  Chirii,  nu  este  întâmplătoare, 
folosirea  ei  (o  stihiră  cu  pronunţat  caracter  resurecţionist  —  specifică 
zilei  învierii),  arată  probabil  cinstirea  deosebită  acordată  celor  prăz- 
nuiţi  de  Biserică,  precum  şi  bucuria  specifică  unei  astfel  de  serbări, 
a  unor  mari  ierarhi  ai  Ortodoxiei. 

„Cine  nu  te  va  ferici  pe  tine.  Prea  Sfântă  Fecioară,  sau  cine  nu 
va  lăuda  preacurată  naşterea  ta?  Că  cel  ce  a  strălucit  fără  de  ani  din 
Tatăl  (vezi  concepţia  Sfântului  Atanasie),  Fiul  unul  născut  (concor¬ 
danţă  cu  simbolul  de  credinţă  Niceo-Constantinopolitan),  acelaşi  din 
tine,  cea  curată,  a  ieşit,  negrăit  întrupându-se  (vezi  Sinodul  III  Ecu¬ 
menic  şi  învăţătura  Sfântului  Chirii);  din  fire  Dumnezeu  fiind,  şi  cu 
firea  om  făcându-se  pentru  noi;  nu  în  două  feţe  fiind  despărţit,  ci  în 
două  firi  neamestecate  fiind  cunoscut  (sesizăm  concordanţa  cu  hotărâ¬ 
rea  dogmatică  a  Si  odului  IV  Ecumenic  de  la  Calcedon).  Pe  acela  roa- 
gă-1,  curată,  cu  totul  fericită,  să  se  mântuiască  sufletele  noastre^”.  A- 
cest  imn  este  o  adevărată  sinteză  a  întregii  teologii  elaborate  la  pri¬ 
mele  patru  Sinoacle  comune.  Ea  demonstrează  concordanţa  învăţăturii 
Sfinţilor  Părinţi  prăznuiţi,  Atanasie  cel  Mare  şi  Chirii  al  Alexandriei, 


STUDII  ŞI  ARTICOLE 


65 


cu  cea  a  Bisericii  stabilită  prin  Sinoadele  Ecumenice.  Slujba  Vecerniei 
lor  se  mai  distinge  prin  existenţa  Paremiilor,  doar  la  Sfinţii  r,cu  polie- 
leu",  cum  este  şi  cazul  praznicului  acesta. 

Vecernia  mai  are  Vohod,  şi  Paremii  („împrumutate"  de  la  vecer¬ 
nia  zilei  de  25  ianuarie,  a  Sfântului  Grigorie  cuvântătorul  de  Dumne¬ 
zeu,  arhiepiscopul  Constantinopolului),  din  Pildele  lui  Solomon  (2  pa¬ 
remii,  prima  şi  a  treia)  şi  din  înţelepciunea  aceluiaşi  rege  (o  culegere 
de  versete)^ 

O  analiză  aparte  am  acordat  stihirilor  Litiei,  unde  sfinţii  sunt  nu¬ 
miţi:  „dascăli",  „nevoitori",  „râvnitori  ai  lui  Hristos",  „cei  care  ne-au 
învăţat  pe  noi  a  cinsti  Treimea,  şi  se  roagă  Domnului  pentru  sufletele 
noastre®",  .,cei  ce  în  toată  lumea  propovăduiesc  stăpânirea  Sfintei 
Treimi",  „pe  un  Dumnezeu  în  trei  Feţe  nedespărţit’".  Toate  aceste  nu¬ 
miri  ne  arată  o  parte  a  doctrinei,  elaborate  de  ei,  prin  care  Dumnezeu 
i-a  arătat  învăţători  în  lume.  Stihira  a  IlI-a  de  la  Litie,  îi  numeşte 
„mairmarii  ierarhilor",  „străluciţi  luceferi  ai  lumii",  sau  „îngrădituri 
ai  gurilor  ereticilor^®".  Un  lucru  ce  trebuie  de  asemenea  remarcat  în 
slujba  Vecerniei,  este  alternanţa  glasurilor  de  la  Doamne  striga- 
t-am . . .,  Litie,  Stihoavnă,  bucurie,  întristare,  bucurie,  prin  folosirea  la 
început  a  glasurilor  4  şi  6  (la  Doamne  strigat-am  . . .),  ihuri  de  bucurie, 
'  1,  2,  8,  5,  la  litie,  glasuri  de  înmormântare,  şi  5  tropar  la  Stihoavnă 
(glasul  troparelor  Învierii  din  zi  de  Duminecă,  de  bucurie),  culminând 
cu  troparul  sfinţilor  pe  glasul  3,  de  asemenea  de  biruinţă  (vezi  tro¬ 
parul  învierii  „Să  se  veselească  cele  cereşti,  şi  să  se  bucure  cele  pă¬ 
mânteşti  . . .”").  Stihira  Slavă  ...  Şi  acum  . . .,  a  stihoavnei,  pe  glasul 
3  şi  ea,  are  de  asemenea  un  profund  caracter  dogmatic:  „Fără  de  să¬ 
mânţă  de  la  dumnezeiescul  Duh,  cel  ’ce  este  din  Tatăl  fără  de  mamă 
mai-nainte  de  veci,  şi  pentru  noi  din  tine  fără  de  Tată  fiind,  cu  trup 
l-ai  născut  şi  prunc  cu  lapte  l-ai  hrănit . .  amintind  întruparea  Cu¬ 
vântului,  prezentă  în  învăţătura  ambilor  părinţi, 

Rânduiala  Utreniei  prezintă  şi  ea  particularităţile  slujbei  sfinţi¬ 
lor  cu  polieleu,  având  sedelne  proprii,  polieleu,  antifonul  I  al  glasului 
4,  al  învierii,  evanghelie,  laude  şi  doxologie  mare.  Slujba  lor  amin¬ 
teşte  de  cea  a  ierarhului  Nicolae  de  Mira  Lichiei,  prăznuit  de  Biseri¬ 
că  în  ziua  de  6  decembrie,  însă  nu  are  strălucirea  aceleia  (poate  din 
raţiuni  practice  —  prăznuirea  Sfântului  Nicolae,  căzând  într-o  peri¬ 
oadă  de  post,  al  Crăciunului,  fiind  astfel  un  mijloc  de  îndulcire  a  as¬ 
primii  postului  prin  dezlegarea  la  peşte  şi  vin,  —  pe  când  slujba  de 
prăznuire  a  Sfinţilor  Atanasie  şi  Chirii,  cade  totdeauna  în  perioada  de 
dulce  de  după  Bobotează  şi  până  la  începutul  Triodului,  de  aceea  nici 
nu  este  însemnată  cu  cruce  în  calendar).  Fastul  serbării  Sfântului 
Nicolae  poate  fi  de  asemenea  o  consecinţă  a  evlaviei  populare,  care 
a  apreciat  întotdeauna  mai  mult  ortopraxia,  decât  erudiţia. 

La  al  doilea  rând  de  Sedelne,  stihira  I,  Sfântul  Chirii  este  numit 
„apărător  al  credinţei",  „dumnezeiască  slugă  a  cinstitei  Treimi",  care 
prin  adâncul  învăţăturilor  sale  creştineşti,  adunarea  cea  fără  price¬ 
pere  a.  neplecaţilor  eretici  a  ruşinat-o*\  Imnograful  remarcă  apoi  pro- 

funzimea  înţelepciunii  izvorâtă  din  învăţătura  Sfântului  Chirii,  făcând 
din  nou  amintire  de  participarea  lui  la  Sinodul  III  Ecumenic, 

în  ordinea  firească,  urmează  sedeaina  Polieleului,  dedicată  de 
asemenea  ambilor  „părinţi  de  Dumnezeu  înţelepţiţi''  care  au  înfrumu¬ 
seţat  cetatea  alexandrinilor,  „şi  toată  lumea  aţi  învăţat  dumnezeieştile 
dogme  cu  cărţile,  şi*^  credinţa  cinstitei  Treimi .  * Legătura  Slavei , . . 
Şi  acum  ...»  a  sedelnei  polieleului,  se  face  cu  învăţătura  dogmatică  a 
Sfântului  Chirii,  prin  folosirea  termenului  „Theotokos^*,  atribuit  Fecioa¬ 
rei,  cea  care  „pe  cel  mai  presus  de  vremi  şi  mai  *nainte  de  veci,  sub 
vremi  l-a  născut  cu  trup  mai  presus  de  fire  pe  Dumnezeu-omul  (Logos- 
sarx  (vezi  teza  de  doctorat  a  Prea  Sfinţitului  Timotei  Seviciu  al  Ara¬ 
dului,  în  Mitropolia  Banatului  Nr.  7 — 9,  1972,  p*  338).*^ 

Tot  tentă  dogmatică  are  şi  stihira  de  la  Miluieşte-mă,  Dumnezeu¬ 
le  „  specifică  pe  glasul  6,  numindu-i:  „păstori  ai  Bisericii  lui  Hris- 
tos'‘,  care  învaţă  oile  cele  cuvântătoare  „să  creadă  în  Treimea  cea  de 
o  Fiinţă,  întru  o  Dumnezeire^^'L 

Trecând  la  partea  cea  mai  „dezvoltată  a  slujbei  lor  de  prăznui- 
re,  remarcăm  încă  de  la  început  existenţa  a  trei  canoane:  Canonul 
Născătoarei  de  Dumnezeu  şi  două  canoane  ale  sfinţilor.  Am  văzut  în 
imnole  care  au  o  tentă  dogmatică  din  canonul  Născătoarei,  un  lucru 
demn  de  luat  în  considerare,  mai  ales  datorită  existenţei  unor  „legă¬ 
turi"'  cu  învăţătura  chiriliană.  Mai  trebuie  precizat  faptul  că  aceste 
ode  ale  canonului  Maicii  Domnului  sunt  comune  ambilor  sfinţi  prăz- 
nuiţi.  Aşa  se  face  că  în  peasna  1,  odele  3,  4,  5,  6,  şi  cele  din  peasna  3, 
odele  3,  5,  G,  se  face  legătura  între  învăţătura  proorocilor  (vezi  Isaia)  şi 
cea  a  sfinţilor  Atanasie  şi  Chirii,  arătându-se  prin  aceasta  adeverirea  şi 
împlinirea  acelor  proorocii,  sedeaina  de  după  peasna  a  treia  (Slavă..., 
amintind  de  cinstirea  Treimii).  Şi  acum  . . .,  cu  tentă  dogmatică  amin¬ 
tind  de  cinstirea  Treimii),  Şi  acum . . .,  cu  tentă  dogmatică  amintind 
unirea  ipostatică  în  hristologie  şi  întruparea  din  Fecioară’^.  O  nouă 
omisiune  din  Mineiul  editat  în  1975,  este  şi  aceea  a  icosului  condacu- 
lui  Sfântului  Atanasie,  în  care  se  amintea  şi  numele  lui  Chirii  ca  lup¬ 
tător  contra  lui  Sabelie  şi  Eunomie  („cei  ce  au  urât  fără  dreptate  în¬ 
truparea  Mântuitorului'®").  Pesnele:  —  4,  cu  stihirile:  1,  3,  4,  5,  amintind 
de  „cel  Unul  născut  Fiul  Fecioarei  care  pentru  noi  la  moarte  s-a  dat" 
—  jertfa  de  răscumpă^a^e'^ 

—  5,  cu  odele:  1,  2,  3,  5,  amintind  tot  de  jertfa  răscumpărătoare, 
care  ne-a  deschis  nouă  Edenul  prin  naşterea  Fecioarei^, 

,  —  6,  luând  în  atenţie  odele:  2,  3,  4,  folosind  termenul  Theotokos^'. 

Condacul  şi  Icosul  „ierarhilor,  preamări  ai  Bisericii  şi  vitejilor 
apărători  ai  dreptei  credinţe  în  Hristos",  „cei  doi  preamări  şi  plăcuţi  lu¬ 
minători",  „dumnezeiescul  Chirii",  risipitori  ai  eresurilor  prin  funda¬ 
mentarea  adevărului  revelat  prin  învăţătura  lor. 

Termenul  Theotokos  revine  în  prim  plan  în  pesnele  finale  ale  ca¬ 
nonului,  7,  (oda  2,  în  comparaţie  cu  profeţia  lui  Elisei  —  cântarea  3,  4, 
o),  8  (cu  odele  2,  3,  4  —  mai  ales  —  „Născut-ai  cu  trup  pe  Dumnezeu- 
Cuvântul  cel  fără  de  început,  Născătoare  de  Dumnezeu,  pe  Cel  ce  cu 

dumnezeiasca  naştere  este  mai  înainte  de  veci  din  Tatăl,  fără  de  maică; 
bine  este  cuvântat  Rodul  pântecelui  tău,  stăpână",  5  (Theotokos);  sau  a 
noua,  cu  irmosul:  „în  muntele  Sinai,  în  rug  te-a  văzut  Moise,  pe  tine, 
ceea  ce  ai  zămislit  în  pântece  Focul  Dumnezeirii,  fără  de  ardere,-  Da¬ 
nul  te-a  văzut  munte  netăiat,  iar  Isaia  te-a  numit  toiag  odrăslit  din  ră¬ 
dăcina  lui  David"  şi  celelalte  ode  (2,  4,  5,  6)  toate  conţinând  adeveri¬ 
rea  theotokiep. 

Ultimele  locuri  în  care  sunt  amintiţi  împreună  cei  doi  sfinţi,  sunt 
Svetilna  şi  Laudele. 

„Atanasie  fericite,  şi  Chirii,  grăitorule  de  cele  dumnezeieşti,  cu¬ 
noscători  preaînţelepţi  şi  apărători  ai  Treimii  celei  mai  presus  de  toate 
v-aţi  arătat,  surpând  pe  Arie,  pe  Sabelie  şi  pe  Nestorie  cel  nelegiuit  şi, 
împreună  cu  ei  toată  înşelăciunea  nelegiuitelor  eresuri,  ierarhilor  ai 
DomnuluP".  Sau  Slavă ...  Şi  acum ...  tot  din  acelaşi  loc,  amintind  în¬ 
truparea  lui  Dumnezeu,  fără  schimbare  şi  mai  presus  de  fire,-  de  indum- 
nezeirea  firii  omeneşti  prin  împreunarea  umanului  cu  inefabiluP. 

Aceeaşi  distincţie  între  cele  două  ediţii  ale  Mineiului,  o  sesizăm 
şi  la  Hvalite^. 

. .  Pururea  cinstita  pereche  a  învăţătorilor  noştri",  care,  „cu  pu¬ 
terea  Celui  ce  stăpâneşte  peste  toţi,  au  luminat  lumea  cu  strălucirile 
cunoaşterii  de  Dumnezeu^".  Am  insistat  atât  de  mult  asupra  acestei 
părţi  a  Utreniei  dată  fiind  legătura  ei  cu  doctrina  Sfântului  Chirii,  prin 
folosirea,  poate  nu  întâmplătoare,  de  13  ori  a  termenului  Theotokos,  şi 
aceasta  numai  în  Canonul  Născătoarei  de  Dumnezeu,  în  afara  celorlalte 
stihiri  de  forma  Şi  acum ...  în  toate  am  încercat  să  vedem  un  fapt  nu 
întâmplător,  ci  legătura  de  care  vorbeam  mai  înainte.  Mai  trebuie  spus 
un  singur  lucru  referitor  la  acest  canon,  glasul  folosit  de  autor  este  gla¬ 
sul  3,  aşa  cum  am  arătat  un  ih  de  bucurie,  degajând  optimismul  şi  ve¬ 
selia  tipic  creştină  mai  ales  Ia  prăznuirea  unor  ierarhi  străluciţi,  cum 
este  cazul  aici. 

Ultima  analiză  o  vom  face  în  finalul  lucrării,  asupra  acelor  cân¬ 
tări  care  au  referire  mai  restrânsă,  numai  la  Sfântul  Chirii,  începând 
cu  cele  trei  stihiri  de  la  Doamne,  strigat-am . . .,  cele  care  ne  relevă  un 
sfânt  ale  cărui  „dogme  de  foc"  ard  materia  vreascurilor  eresurilor  (de¬ 
monstrând  puterea  învăţăturilor  revelate  lui),  dogme  care  „toată  Bise¬ 
rica  o  înfrumuseţează”".  Sau  un  organ  de  „laudă  al  ortodocşilor,  întâi 
stătător  părinţilor,  al  preasfântului  sobor  apărător^",  ale  cărui  dogme 
sunt  ca  un  „toiag"  —  cu  ajutorul  căruia  a  păzit  turma  dată  lui  spre  păs¬ 
torire.  Cuvintele  sunt  foarte  grăitoare  scutindu-ne  de  orice  comentariu. 

Trecând  la  slujba  Utreniei,  relevant  şi  totodată  important  este  Ca¬ 
nonul  Sfântului  Chirii,  organizat  de  aremenea  în  9  pesne,  de  forma  ir¬ 
mos,  două  cântări.  Mărire ....  Şi  acum . . .,  următor  în  rânduială  Cano¬ 
nului  Născătoarei  şi  celui  dedicat  Sfântului  Atanasie.  Este  alcătuit  de 
loan  Monahul,  pe  glasul  4. 

întregul  portret  moral  făcut  Sfântului  este  completat  cu  alte 
tăţi,  care  fac  din  ei  un  adevărat  model  demn  de  urmat  pentru  noi  cei 
din  ziua  de  astăzi.  „Luminător  strălucit”",  „umplut  de  marea  lumină  a 

Duhului^“,  descoperitor  al  dreptei  credinţe,  „minte  tare",  fiind  un  dfes- 
pălimit  (ascet  desăvârşit),  „luptător  priceput"  —  contra  patimilor  tru- 
pului^^  Ca  o  continuare,  sau  punte  .de  legătură,  apare  Sedealna  de  după 
peasna  3,  dedicată  tot  Sfântului,  numindu-1  „temelie  dumnezeiască  a  Bi¬ 
sericii,  că  ai  înfruntat  cugetele  cele  rele  ale  lui  Nestorie  cu  cele  două¬ 
sprezece  hotărâri  ale  tale,  şi  ai  lămurit  deplin  învăţătura  despre  Născă¬ 
toarea  de  Dumnezeu"  —  confirmare  a  faptelor  istorice,  a  existenţei  ce¬ 
lor  12  Anatematisme. 

Urmează  apoi  imnele  pesnelor  4,  5,  6,  care  laudtă  nevoinţele  ace¬ 
luiaşi  ascet.  Chirii,  peasna  4,  confirmând  un  fapt  menţionat  de  Tradiţie 
(acela  că  primul  păstor  pe  scaunul  Alexandriei  a  fost  Evanghelistul 
Marcu,  căruia  următor  a  fost  Chiril)^^  surpător  al  ereziei  lui  Arie^^  şi 
celei  a  lui  Sabelie  (vezi  oda  2,  peasna  5),  sau  al  lui  Nestorie  fac  din  el 
un  „campion"  al  Bisericii  (cea  din  urmă  fiind  văzută  de  imnograf  ca  o 
consecinţă  a  credinţei  sale  în  Născătoarea  de  Dumnezeu).  Nici  activita¬ 
tea  desfăşurată  ca  tâlcuitor  al  Sfintei  Scripturi  (a  ambelor  testamen¬ 
te)^**  nu  a  fost  trecută  cu  vederea,  în  strânsă  legătură  fiind  cu  dogma  sa 
care  propovăduia  „trei  Ipostasuri  în  dumnezeiască  unire  neamestecate 
şi  în  despărţire  neîmpărţite . . .  neschimbate  întru  o  Fiinţă  şi  o  Dumne¬ 
zeire^^".  Peasna  a  9-a  încheie  canonul  amintind  ultima  dată  numele  lui 
Nestorie,  şi  aducând  în  atenţie  un  fapt  pufin  ciudat;  este  vorba  de  men¬ 
ţinerea  în  canon  a  unei  cântări  Slavă  . . .,  care  în  vechiul  minei  avea 
inclusă  în  el  o  referire  la  rege  (Carol  I),  despre  care  se  spunea  că  era 
purtător  de  cruce,  în  genul  unei  cruci  episcopale,  (probabil  faptul,  con¬ 
siderat  de  unii  drept  un  gest  excentric,  era  un  tribut  al  unei  mentali¬ 
tăţi  venite  cu  siguranţă  din  vremuri  de  istorie)^,  ciudăţenia  constă  în 
menţinerea  şi  în  ediţia  „îmbunătăţită",  a  stihirii  respective,  transfor¬ 
mată  însă  „radical"  prin  înlocuirea  cuvântului  „rege"  cu  expresia,  „po¬ 
porul  cel  de  cruce  purtător"^".  Modificarea  făcută  mi  s-a  părut  puţin 
„deplasată",  schimbându-se  înţelesul  frazei.  Nu  am  înţeles  die  ce  la  edi¬ 
tarea  Mineiului  în  1975,  atunci  când  s-au  făcut  atâtea  modificări,  fiind 
gmise  o  seamă  de  lucruri  mult  mai  inofensive  pentru  orânduirea  comu¬ 
nistă  dtn  acele  vremuri,  acest  text  a  fost  „mutilat"  şi  de  ce  nu  s-a  re¬ 
curs  la  omiterea  lui  ca  în  celelalte  cazuri. 

Aşa  este  prezentat  Sfântul  Chirii  în  imologia  slujbei  sale  de  prăz- 
nuire,  trăsătura  dominantă  (dacă  ar  fi  să  concluzionăm)  fiind  aceea  de 
promovator  şi  apărător  al  termenului  Theotokos,  folosit  în  toată  slujba 
de  32  c!e  ori. 


VALENTIN  BUCŞE 


NOTE  BIBLIOGRAFICE: 

1.  Trebuie  să  precizăm  încă  de  la  început  folosirea  în  prezenta¬ 
rea  lucrării  a  două  surse  informaţionale  de  bază  în  cultul  ortodox,  Mi- 
neiul  şi  Octoihul  Mic.  în  privinţa  Mineiului  precizăm  folosirea  a  două 
ediţii  diferite,  una  antebelică  identificată  în  ediţia  îngrijită  sub  regele 
Carol  I,  din  1909  şi  una  de  dată  mai  recentă,  din  timpul  prigoanei  comu- 

nişte,  Ediţia  a  V-a  revizuită  a  Mineiului,  din  1975,  în  timpul  păstoririi 
patriarhului  Justinian*  Fiind  singurele  ediţii  la  care  am  avut  acces,  ad¬ 
mitem  eventualele  critici  şi  neconcordanţe  cu  ultima  ediţie  a  acestei 
cărţi  de  cult.  Trebuie  avută  în  vedere  posibilitatea  de  redare  alterată 
faţă  de  textul  original,  ţinându-se  cont  de  faptul  că  toate  cărţile  noastre 
de  cult  au  fost  traduse  după  ediţii  greceşti  (ştiut  fiind  că  cea  mai  fidelă 
traducere  redă  doar  80°/o  din  bogăţia  unui  text).  De  asemenea  nu  putem 
ignora,  mai  ales  atunci  când  este  în  discuţie  un  text  cultic  dinamica 
Tradiţiei  Ortodoxe,  care  cu  siguranţă  şi-a  făcut  simţită  prezenţa,  după 
cum  vom  vedea  de  altfel. 

2.  Mineiul  pe  Ianuarie,  Ediţia  a  cincea.  Editura  Institutului  Biblic 
şi  de  Misiune  Ortodoxă,  Bucureşti,  1975,  p,  290,  col,  2. 

3.  Ibidcm,  p.  290,  col,  1, 

4.  Trebuie  luată  în  calcul  activitatea  Sfântului  Chirii  în  stabilirea 

dogmei  Theotokos  la  Sinodul  III  Ecumenic  de  la  Efes.  Apoi  nu  trebuie 
uitată  importanţa  cultului  de  iperdulie  destinat  Fecioarei  în  Biserică 
la  vremea  respectivă  (imediat  după  stabilirea  dogmei  Theotokos),  con¬ 
secinţă  a  victoriei  partidei  ortodoxe.  Şi  cu  siguranţă  slujba  de  prăznui- 
re  a  Sfinţilor  nu  s-a  prezentat  de  la  început  în  forma  pe  care  o  avem 
astăzi,  mărturie  a  evoluţiei  sale  în  timp  fiind  şi  imnul  Slavă  * , al  pes- 
nei  a  IX-a  din  Canonul  Sfântului  Chirii  (imn  cu  referiri  la  realităţile 
existente  în  Biserica  Ortodoxă  Romană,  în  timpul  Regelui  Carol  I);  cf.; 
Mineiul  lunei  lui  Ianuarie,  Editura  Tipografia  Cărţilor  Bisericeşti,  Bucu¬ 
reşti,  1909,  Ediţia  a  Il-a,  p.  311,  col.  1.  ; 

5.  Minei  .  . 1975,  p.  278,  col.  1 — ^2. 

6.  Octoihul  Mic,  Tiparul  Tipografiei  Eparhiale,  Sibiu,  1991,  p.  111. 

7.  Mineiul  pe  . .  1975,  p.  372 — ^374;  vezi  şi  p,  278. 

8.  cL,  Mineiul...,  1975,  Stihira  I  (glas  1),  p.  279,  col.  1. 

9.  Ibidem,  Stihira  a  Il-a  (glas  2),  p.  279,  col.  1. 

10.  Ibidem,  Slavă  . . .  (glas  5),  p.  279,  col.  1. 

11.  Octoihul  Mic,  .  . p.  83. 

12.  Vezi  Mineiul  din  timpul  regelui  Carol  I,  1909,  p.  295,  col.  2; 
Confruntat  cu  ediţia  din  1975  se  observă  de  asemenea  evoluţia  cultu¬ 
lui  în  timp  (mai  ales  în  timpul  cenzurii  comuniste):  „Născătoare  de 
Dumnezeu  tu  eşti  viţa  cea  adevărată  care  ai  odrăslit  Rodul  vieţii!  Pe 
tine  ne  rugăm:  stăpână,  roagă-te  cu  învăţătorii  şi  cu  toţi  sfinţii,  să  se 
miluiască  sufletele  noastre**.  cL»  Mineiul 1975,  p.  280,  col.  2. 

13.  Minei , . 1975,  p.  281,  col.  1. 

14.  Este  şi  aici  sesizabilă  diferenţa  dintre  cele  două  mineie,  în  cel 
din  1975,  sedealna  Polieleului  fiind  dedicată  doar  Sfântului  Atanasie 
(textul  citat  fiind  cuprins  în  mineiul  editat  sub  regele  Carol,  p.  296,  col. 
2).  Şi  compoziţia  textului  clin  ediţia  mai  nouă  a  mineiului,  este  diferită: 
„nume  de  seamă  la  naştere  primind,  rătăcirea  lui  Arie  nimicind,  ai  pro¬ 
povăduit  tuturor  învăţătura  nemuririi . . .  Deci,  luminat  de  strălucirea 
Duhului  Sfânt,  ai  şters  învăţăturile  lui  Arie,  părinte,  de  Dumnezeu  pur- 
tătorule  , .  cf..  Minei , . .,  1975,  p.  281,  col.  2. 

15.  Se  observă  şi  aici  diferenţa  dintre  cele  doiiă  ecfiţii  ale  Mine- 
iului,  şi  cred  că  nu  ar  fi  rău  ca  într-o  viitoare  ediţie  .  să  se  revină  la 
prima  formulare  mult  mai  profundă  din  punct  de  vedere  dogmatic,  şi 
mult  mai  apropiată  de  doctrina  chiriliană. 

16.  Minei . . .,  1975,  p.  282,  col.  1. 

17.  Ibidem,  p.  285,  col.  1^ — 2;  se  face  amintire  aici  şi  de  cele  12 
Anatematisme  ale  lui  Chirii,  demonstrându-se  concordanţa  cu  eveni¬ 
mentele  confirmate  şi  consemnate  de  Istoria  Bisericească. 

18.  Minei . . .,  1909,  p.  300,  col.  1 — 2. 

19.  Mineiul . . .,  1975,  p.  285,  col.  2. 

20.  Ibidem,  p.  287,  col.  1 — 2. 

21.  Ibidem,  p.  288 — 289,  col.  2 — 1. 

22.  Minei . . .,  1975,  p.  293 — 294,  col.  2 — 1. 

23.  Ibidem,  p.  295,  col.  1. 

24.  Ibidem. 

25.  Din  ediţia  nouă  lipseşte  o  stihiră  comună,  pe  glasul  3,  şi  Sla¬ 
va .. .,  şi.  Şi  acum...,  sunt  diferite;  cf.,  Minei...  1909,  p.  312  şi  Mi¬ 
nei  . . .,  1975,  p.  '296.  In  afara  omiterii  laudei  comune,  diferenţele  nu  sunt 
sesizabile  la  nivelul  conţinutului  dogmatic,  putându-se  chiar  remarca  o 
oarecare  „superioritate"  în  ediţia  mai  nouă  la  textul  Şi  acum . . .,  —  prin 
pronunţarea  clară  a  termenului  de' referinţă  din  învăţătura  chiriliană — 
Theotokos. 

26.  Vezi  stihira  Slavă  . . .,  glasul  5,  pusă  aici  ca  un  corolar  cf.,  Mi¬ 
nei  . . .,  1975,  p.  296,  col.  1 — 2. 

.  27.  Minei . . .,  1975,  p.  277,  col.  2. 

28.  Ibidem,  p.  278,  col.  1. 

29.  Ibidem,  p.  283,  col.  2. 

30.  Ibidem. 

31.  Ibidem,  p.  284—285,  col.  2—1. 

32.  Ibidem,  p.  287,  col.  1;  faptul  este  menţionat  în  ediţia  mai  veche 
a  Mineiului  în  acelaşi  loc. 

33.  Se  dă  mărturie  de  supravieţuirea  arianismului  (neoarianism), 
până  în  timpul  lui  Chirii,  din  moment  ce  acesta  a  fost  nevoit  să-l 
combată. 

34.  Minei . . .,  1975,  p.  291,  col.  2  şi  p.  293,  col.  1;  referire  la  munca 
depusă  de  sfânt  la  tâlcuirca  cărţilor  Scripturii  se  face  şi  în  stihirile 
Laudelor,  care  spre  deosebire  de  ediţia  veche  au  părţi  dedicate  separat 
lui  Chirii  (stihirile  sunt  schimbate  în  totalitate). 

35.  Ibidem,  p.  291,  col.  2. 

36.  Este  posibil  ca  în  Imperiul  Bizantin  împăraţii  să  fi  purtat  acest 
semn  distinctiv,  mai  ales  după  ce  creştinismul  se  identifica  cu  graniţele 
statului  romeu. 

37.  Minei...,  1975,  p.  294—295,  col.  2—1. 


PREDICA  LA  DUMINICA  A  23>A  DUPĂ  RUSALII 


„Acum  este  judecata  acestei  lumi;  acum  stăpânitorul  lumii  acesteia 

va  ii  aruncat  afară"  (loan  XII,  31). 

Iubiţi  credincioşi, 

Aţi  observat,  credem,  că  de  fiecare  dată  cuvintele  prin  care  înce¬ 
pem  predica  anunţă,  mai  direct  sau  mai  învăluit,  tema  pe  care  încer¬ 
căm  s-o  dezvoltăm.  Aşa  şi  a'%tăzi:  am  evocat  acest  text  scripturistic 
pentru  că  este  în  strânsă  legătură  cu  evanghelia  ce  s-a  citit,  în  care 
Sf.  Luca  istoriseşte  minunea  vindecării  demonizatului  din  ţinutul  gada- 
renilor.  înţelegem,  astfel,  că  stăpânitorul  acestei  lumi,  până  Ia  jertfa  şi 
învierea  Mântuitorului,  a  fost  Satana,  îngăduit  de  Dumnezeu  din  res¬ 
pect  faţă  de  libertatea  acordată  de  El  oamenilor  de  a  alege  între  bine 
şi  rău.  Căci  zice  Sf.  Nil  Sinaitul:  „Dacă  n-ar  exista  Satana,  care  ne  is¬ 
piteşte  şi  ne  strâmtorează,  atunci  nu  s-ar  vădi  cine  este  plin  de  osârdie 
şi  cine  este  lipsit  de  o  bună  sârguioţă,  sau  leneş". 

Să  observăm  un  fapt,  mai  întâi:  Stăpânitorul  diavol  făcea  victime 
mai  ales  în  ţinuturile  dinafara  graniţelor  poporului  ales,  acelea  care, 
necrezând  în  Dumnezeul  cel  Unic,  se  închinau  idolilor.  Fără  să  ştie,  se 
închinau,  de  fapt,  diavolilor ...  Să  ne  amintim  şi  de  fiica  femeii  cana- 
nience,  din  părţile  Tirului  şi  ale  Sidonulni,  care  era  rău  chinuită  de 
un  diavol  şi  pe  care  Mântuitorul  o  vindecă  datorită  credinţei  exem¬ 
plare  a  mamei  (Matei  XV,  21 — 2R).  Dar  acum,  iată,  Mântuitorul  se  gă¬ 
sea  în  ţinutul  gadarenilor  (sau  gherghesenilor,  cum  mai  este  denumii), 
în  părţile  de  răsărit  ale  grani'ei  israilitene.  Stăpânilorul  diavol  avea  un 
teren  favorabil;  în  ţinutul  Gadara  locuia  o  populaţie  păgână,  elenistă  se 
pare,  fapt  care  explică  şi  îndeletnicirea  de  creştere  a  porcilor  (Herodot 
spune  despre  ei  că  erau  consideraţi  spurcaţi,  porcarii  neavând  voie, 
intre  altele,  să  ia  în  căsătorie  decât  lete  de  condiţia  lor . . .).  Acest  ţi¬ 
nut  păgân,  ca  şi  altele,  erau  considerate  de  diavoli  proprietate  a  lor, 
pretenţie  vădită  chiar  de  cuvintele  demonului  (care,  se  înţelege,  vor¬ 
bea  in  numele  legiunii):  Ce  ai  cu  mine,  lisuse.  Fiul  lui  Dumnezeu... 
Rogu-Te  nu  mă  chinuil"  (Lc.  VIII,  28).  Cu  alte  cuvinte,  de  ce  ai  intrat 
pe  teritoriul  meu,  de  ce  mă  cblnuieşti  în  propria-mi  casă?  De  aici  cre¬ 
dem  că  s-a  inspirat  Dostoievski  în  relatarea  legendei  Marelui  Inchizi¬ 
tor  din  romanul  Fraţii  Karamazov . . .  Ne  referim  la  momentul  dialogu¬ 
lui  Inchizitorului,  nonagenarul  din  Sevilla  Spaniei  catolice  a  sec.  al 
XVI-lea,  cu  lisus,  reproşându-I  Mântuitorului  de  ce  a  venit  să-l  tulbu- 

re,  făcându-i  totodată  un  rechizitoriu  necruţător  al  doctrinei  despre 
iubire  şi  egalitate,  pe  care  o  consideră  „nepotrivită"  acelor  vremi  etc. 

Iar  faptul  că  Mântuitorul  trece  graniţele  poporului  ales  demon¬ 
strează  vădit  universalitatea  mântuirii.  Să  ne  amintim  că  El  a  spus; 

Mai  am  şi  alte  oi,  care  nu  sunt  din  staulul  acesta;  şi  pe  acelea  trebuie 
să  le  aduc  şi  vor  auzi  glasul  Meu,  şi  va  fi  o  turmă  şi  un  păstor 
(loan  X,  16). 

Iubiţi  credincioşi, 

•  • 

Pentru  astăzi  ne  propunem  să  facem  o  paralelă,  cu  ajutorul  Dom¬ 
nului,  între  boala  demonizării  de  dinainte  de  jertfa  şi  învierea  Domnu¬ 
lui  şi  bolile  similare  de  astăzi,  prin  care  nu  puţini  din  confraţii  noştri 
sunt  chinuiţi  de  diavoli,  această  chinuire  manifestându-se  în  fel  de  fel 
de  chipuri.  în  momentul  în  care  se  petrece  minunea  din  evanghelia  de 
azi,  diavolul  era  încă  socotit  stăpânitor  al  lumii,  deoarece  nu  avusese 
loc  jertfa  şi  învierea  Mântuitorului.  Era  stăpâniţor,  se  înţelege,  prin 
îngăduinţa  Domnului,  totodată  prin  libertatea  dată  omului  de  sus,  rău 
folosită,  însă.  Cuvintele  prin  care  am  început  predica  de  azi,  acum  este 
judecata  acestei  lumi,  acum  stăpânitorul  lumii  acesteia  va  fi  scos  afa-- 
ră,  sunt  rostite  de  Mântuitorul  după  intrarea  în  Ierusalim,  înainte  de 
patimi,  moarte  şi  înviere,  lucrări  prin  care  satana  va  fi  scos  afară,  în 
sensul  că  lisus  dăruieşte  mijloacele  de  a-1  alunga:  Sfântele  Taine  îri 
Biserica  întemeiată  de  El.  Asupra  acestui  adevăr  vom  reveni. 

în  vremea  aceea  bieţii  muritori,  mai  ales  cei  care  credeau  în 
idoli,  erau  foarte  vulnerabili  la  lucrările  satanice.  Furtunile  acestor  lu¬ 
crări  erau  mai  înspăimântătoare  decât  furtunile  mării,  zice  Sf.  loan 
Gură  de  Aur.  îndrăcitul  din  Gadara,  despre  care  ne  vorbeşte  Evanghe¬ 
listul  Luca,  trăia  prin  morminte,  era  înfricoşător  la  chip,  periculos 
pentru  cei  care.  treceau  pe  acolo.  Evanghelistul  Marcu  face  o  comple¬ 
tare;  Nimeni  nu  putea  să-l  lege  nici  măcar  în  lanţuri.  Pentru  că  de 
multe  ori  fiind  legat  el  rupea  lanţurile ...  Şi  neîncetat  noaptea  şi  ziua 
era  prin  morminte  şi  striga  şi  se  tăia  cu  pietre  . . .  (Mc.  V,  4 — 5).  Se 
tăia  cu  pietre,  sărmanul . . .  Din  textul  evanghelic  ştim  că  era  chinuit 
nu  de  un  diavol,  ci  de  o  legiune,  de  o  ceată  mare  (termenul  legiune  în 
limbaj  militar  roman  însemna  6000  de  soldaţi!).  Cercetând  evangheliile 
paralele,  observăm  că  Luca  şi  Marcu  vorbesc  de  un  îndrăcit,  iar  Ma¬ 
tei  de  doi,  fapt  care  poate  crea  nedumeriri.  în  această  privinţă,  SL 
loan  Gură  de  Aur  tâlcuieşte  astfel;  „Nu  este  nici  o  contrazicere  între 
evanghelişti,  chiar  dacă  Luca  vorbeşte  de  un  singur  îndrăcit,  iar  Matei 
de  doi . . .  După  părerea  mea,  Luca,  în  istorisirea  sa,  a  vorbit  numai  de 
indrăcitul  care  era  mai  bolnav  dintre  cei  doi . . ."  (Omilia  XXVIII-a  la 
Matei,  II).  Concluzia  este  că  erau  doi  îndrăciţi,  dar  Luca  şi  Marcu  îl 
prezintă  pe  cel  mai  vehement.  Ce  s-a  întâmplat  mai  departe  ştim:  în^ 
drăcitul  a  fost  vindecat,  după  ce  diavolii,  cu  îngăduinţa  Domnului,  au 

intrat  în  turma  de  porci,  iar  porcii  s-au  aruncat  în  mare.  Aici  se  naşte 
spontan  întrebarea;  de  ce  lisus  a  îngăduit  paguba?  Răspunsul  cel  mai 

apropiat  de  adevăr  credem*  a  fi  următorul:  ca  cei  păgubiţi,  dimpreună 
cu  toţi  care  au  cunoscut  şi  cunosc  acest  episod,  să-şi  dea  seama  de  pu¬ 
terea  diavolului  de  a  face  rău,  pagubă.  Aşa  explică  Sf.  Chirii  al  Ale¬ 
xandriei  acest  moment:  . .  Hristos  le-a  îngăduit  lor  cele  pe  care  le 
cereau,  pentru  ca  să  învăţăm  din  cele  petrecute  ce  fel  sunt  demonii, 
cât  de  cruzi  sunt  şi  de  fioroşi. . (Comentar  la  Sf.  Evanghelie  după  Luca, 
VIII,  32).  Evanghelia  se  încheie  cu  ştirea  că  cel  vindecat  nu  voia  să  se 
mai  despartă  de  lisus,  rugându-L  să-l  ia  cu  El . . .  înduioşător  acest 
amănunt:  fostul  demonizat  realizase  starea  cumplită  în  care  fusese, 
simţea  că  Cel  care  l-a  făcut  bine  avea  o  putere  ocrotitoare  deosebi¬ 
tă .. .  Dar  Mântuitorul  îl  trimite  la  ai  săi,  la  conaţionali,  spre  a  le  spu¬ 
ne  cât  bine  i-a  făcut  lui  Dumnezeu.  înţelegem  de  aici  că  vindecatul 
devine  un  fel  de  apostol  printre  păgânii  gadareni,  care  —  în  acel  mo¬ 
ment  —  avea  mare  putere  de  convingere:  toţi  cei  care  i-au  ştiut  boa¬ 
la,  văzându-1  acum.  sănătos,  întreg  la  minte,  îmbrăcat,  vor  înţelege  că 
s-a  petrecut  o  minune,  iar  minuni  nu  poate  face  decât  Dumnezeul 
Adevărat. 

Iubiţi  credincioşi, 

•  *  •  - 

Să  cercetăm  câteva  clipe  cum  stau  lucrurile  astăzi.  Există  demo- 
nizaţi,  există  lucrări  diavoleşti,  există  semeni  în  jurul  nostru  care  se 
ocupă,  conştienţi  sau  nu,  de  astfel  de  lucrări?  Din  nefericire,  răspun¬ 
sul  este  afirmativ.  Există  îndrăciţi,  bolnavi  sărmani,  nu  numai  în  spi¬ 
tale  sau  cămine  speciale,  ci  şi  în  libertate.  îi  întâlnim  adesea  pe  la  ser- 
vici,  poate  chiar  prin  familiile  noastre,  pe  stradă  ş.a.m.d.  Ii  vedem,  din 
modul  de  manifestare,  că  sunt  stăpâniţi  de  diavoli,  poate  legiuni  de 
diavoli.  Spune  un  părinte  al  Bisericii:  câte  patimi  are  cineva,  atâţia 
diavoli  are!  înfricoşător  cuvânt!  Câte  patimi  atâtea  uşi  deschise  în  su¬ 
fletul  nostru  pentru  Satana.  De  aceea  trebuie  să  ne  străduim  să  închi¬ 
dem  aceste  uşi  prin  Taina  Spovedaniei:  propriu-zis,  de  la  o  mărturisire 
la  alta  să  tăiem  păcatele,  luând  hotărârea  de  a  nu  le  mai  repeta,  în 
acest  fel  tăind  de  fapt  accesul  Satanei.  Căci  trebuie  să  recunoaştem  că 
suntem  vulnerabili  la  lucrările  diavoleşti:  simţim  mereu  cum  ne  atacă, 
într-un  fel  sau  altul ...  Ce  este  de  făcut,  pentru  noi  şi  pentru  confraţii 
noştri  chinuiţi  de  diavoli?  Să  apelăm  la  Hristos,  căci  aşa  cum  spuneam 
mai  sus,  spre  deosebire  de  nefericiţii  suferinzi  din  Vechiul  Testament, 
când  diavolul  era  stăpânilor  al  lumii,  noi  vieţuim  în  lumea  harului: 
avem  Biserică  şi  Sfinte  Taine.  Nu  suntem  singurii  Tragismul  demoni- 
zatului  din  Evanghelia  de  azi  era  că  trăia  izolat,  prin  morminte  sau  pe 
unde  apuca,  săracul.  Şi  azi,  cine  se  izolează  în  singurătatea  egoismului 
şi  ateismului  devine  o  victimă  uşoară  a  Satanei.  Şi,  atenţie:  diavolii 
atacă  întotdeauna  în  cete,  ca  hoţii  de  azi  în  autobuze  sau  în  alte  lo¬ 
curi.  Este  dureros  cum  în  autobuze,  când  atacă  cetele  de  hoţi  pe  ci¬ 
neva,  ceilalţi,  de  frică  sau  laşitate,  nu  iau  atitudine.  Dar  dacă  pe  plan 
material  n-are  cine  să  ne  apere,  pe  plan  duhovnicesc  niciodată  nu  sun¬ 
tem  singuri.  Când  ne  atacă  vrăjmaşii  diavoli  şi  strigăm  repede  după 

ajutor:  Doamne  lisuse  Hrlstoase,  Maică  Preacurată,  Sfinţilor  Cutare  şi 
Cutare  (ale  căror  icoane  le  avem  în  casă),  ajutaţi-mă,  imedâat  ne  scapă 
de  Necuratul.  Căci  dacă  ne  prind  singuri,  fără  Hristos,  fără  spoveda¬ 
nie,  fără  împărtăşanie,  fără  rugăciuni,  suntem  pierduţi:  diavolii  profi¬ 
tă,  ca  şi  hoţii,  die  orice  neglijenţă  a  noastră.  Şi,  paradoxal,  cu  cât  în¬ 
cercăm  să  ne  păzim  mai  tare,  cu  atât  şi  ei  îşi  întăresc  forţele  agresoa¬ 
re.  Vă  este  cunoscută,  credem,  viziunea  unui  părinte  al  pustiei:  vede, 
la  scurt  interval,  două  tablouri.  In  primul,  Sf.  Antonie  cel  Mare,  în 
rugăciune,  atacat  de  şapte  diavoli,  care  se  agitau  furtunos,  dar  nu  pu¬ 
teau  pătrunde  în  chilie ...  în  al  doilea  tablou,  cetatea  Alexandriei, 
lângă  care  era  un  singur 'diavol,  şi  acela  dormind...  Dezlegarea  ori¬ 
cine  poate  s-o  facă.  Pe  Sf.  Antonie  nu-1  puteau  ataca  pentru  că  nu  era 
singur:  era  cu  Dumnezeu,  Maica  Domnului  şi  Sfinţii.  Pe  când  locuitorii 
cetăţii  Alexandria  se  izolaseră  în  viaţă  păgână,  cu  idoli  şi  păcate.  De 
aceea  erau  sub  imperiul  Satanei,  care,  încheindli-şi  misiunea,  dor¬ 
mea  . . . 


Iubiţi  credincioşi. 

Ne  găsim,  aşadar,  în  lumea  harului,  când,  în  mod  obiectiv,  diavo¬ 
lul  nu  mai  este  stăpânitor  al  lumii,  aşa  cum  era  până  la  jertfa  şi  în¬ 
vierea  Domnului.  Dar,  subiectiv,  fiecare  avem  o  lume  a  noastră,  un 
microcosmos,  în  care  putem  avea  stăpâni  pe  Dumnezeu,  sau.  Doamne 
fereşte,  prin  vieţuirea  în  patimi,  pe  Satana.  O  mică  ilustrare  este  bine¬ 
venită,  credem,  în  acest  sens:  Se  spune  că  un  om  foarte  bogat,  dar  şi 
foarte  zgârcit,  a  auzit  in  vis  într-o  noapte  un  glas  care  i-a  spus:  „Mâi¬ 
ne  dimineaţă  să  te  duci  la  salcia  dintre  dealuri  şi  să  faci  săpături,  că 
vei  găsi  o  mare  comoară"  ...  —  Cum  s-a  trezit,  omul  nostru  nici  n-a 
aşteptat  să  se  facă  bine  ziuă  şi,  cu  târnăcopul  şi  cazmaua  in  spate,  a 
mers  mai  mult  alergând  spre  locul  cu  pricina.  A  săpat  cam  un  metru, 
dar  n-a  găsit  nimic.  Lacom  cum  era,  a  mai  săpat  pe-atâta  şi,  când  era 
pe  punctul  de  a  abandona,  din  pricină  că-1  lăsaseră  puterile,  a  auzit 
un  glăscior  rugându-1  să  mai  sape  puţin . . .  Aşa  se  face  că  peste  câ¬ 
teva  momente  din  gaură  dădea  să  iasă,  ce  credeţi?,  un  diavol!  Ptiu, 
drace!,  strigă  săpătorul  înspăimântat,  dar  şi  foarte  mânios  că  în  loc  de 
comoară  îl  găsise  pe  Necuratul.  Şi  se  grăbi  să  arunce  pământ  peste  el, 
ca  astupe  groapa.  Stai,  creştine!  Nu  te  speria!  Ai  visat  că  vei  găsi  o 
comoară?  Visul  ţi  s-a  împlinit,  pentru  că  eu  sunt  una  din  căpeteniile 
lui  Scaraoţchi  şi,  pentru  că  ai  ostenit  şi  m-ai  scos  de  aici,  eu  pot  să  te 
răsplătesc  regeşte . . .  Aşa  da!  —  îşi  frecă  mâinile  a  chilipir  omul  nos¬ 
tru.  Ia  z!,  ce-mi  dai?  îţi  dau  voie,  zise  Ucigă-1  Toaca,  să  începi  să  chel- 
tuierti  din  banii  pe  care  ia-i  ascuns  în  beci ...  Ce  vorbă-i  asta?,  se 
mânie  din  nou  săpătorul.  Banii  aceia  sunt  ai  mei!  Da?  —  zise  drăcu- 

şorul,  or  fi,  dar  n-ai  umblat  la  ei  de  vreo  douăzeci  de  ani,  pentru  că 
erau  ai  mei.  Eu  am  fost  stăpânul  lor  până  azi!  Dar  pentru  că  m-ai  scos 
de  aici,  îţi  dau  voie  să-i  cheltui^'şti.  Sunt  ai  tăi!  Şi  se  făcu  nevăzut... 
Omul  nostru,  cu  toate  că  era  aproape  epuizat,  şi-a  adunat  puterile  şi 

a  început  sâ  alerge  spre  casâ«  cu  bănuiala  în  minte  că  dracul  îl  luase 
banii  din  pivniţă*  Intr-adevăr,  nu  mai  umblase  la  ei  de  douăzeci  de 
ani,  mare  minune  sâ  mai  fie  acolo*  Ajuns  acasă,  constată,  insă,  că  lă¬ 
zile  erau  intacte:  toţi  galbenii  erau  la  locul  lor!  Itămas  pe  gânduri, 
omul  nostru  începu,  insă,  chiar  din  acea  zl  să  cheltuiască  din  ei,  ba 
dusese  şi  părintelui  din  sat  o  sumă  frumuşică  pentru  sprijinirea  con¬ 
strucţiei  noii  biserici . .  / 

Desigur,  e  o  poveste.  Dar,  ca  orice  poveste,  are  un  sâmbure  de 
adevăr.  Anume,  că  Satana  poate,  cu  voia  noastră,  să  fie  stăpân  pe  bu¬ 
nurile  pe  care  nu  le  întrebuinţăm  creştineşte. 

De  aceea,  trăgând  învăţăminte  din  toate  cele  spuse  până  aici,  fa¬ 
cem  o  constatare:  cât  de  tragic  ar  fi  ca  această  lume  a  noastră,  micro¬ 
cosmosul  nostru,  părticică  dAn  marea  creaţie  a  lui  Dumnezeu,  s-o  scoa¬ 
tem  din  împărăţia  harului  şi  s-o  punem  sub  stăpânirea  Celui  Rău.  Sâ 
nu  fie!  De  aceea  să  ne  ţinem  strânşi  de  Maica  noastră  Biserica,  de  un¬ 
de  primind  însănătoşire  sufletească  şi  trupească,  să  nădăjduim  auzi- 
rea  glasului  tainic  al  Mântuitorului,  la  fel  ca  cel  vindecat  din  evan¬ 
ghelia  de  azi:  „Intoarce-te  In  casa  ta  şi  spune  cât  bine  ţi-a  făcut  ţie 
Dumnezeu""  (Luca  VIII,  39).  Amin. 


Preot  Dr.  VASILE  CORDON 


PREDICĂ  J.A  DUMINICA  DINAINTEA 
NAŞTERII  DOMNULUI 

—  Revelaţia  — 


„In  multe  feluri  şi  în  multe  chipuri  de  demult 
Dumnezeu  a  grăit  părinţilor  noştri  prin  prooroci, 
iar  în  zilele  acestea  mai  de  pe  urmă  a  grăit  nouă 
întru  Fiur  (Evrei  1,  1 — 2) 

Astăzi  în'  Duminica  dinaintea  Naşterii  Domnului,  Sfânta  noastră 
Biserică  face  pomenire  tuturoj:  părinţilor,  care  din  veac  bine  au  plă¬ 
cut  lui  Dumnezeu,  începând  de  la  Adam  până  la  losif,  logodnicul  Prea 
Sfintei  Născătoare  de  Dumnezeu;  adică  pomenirea  tuturor  drepţilor  din 
Vechiul  Testament,  care  cu  sute  şi  mii  de  ani  înainte  L-au  cunoscut 
pe  Mântuitorul  prin  descoperire  dumnezeiască. 

Genealogia  Mântuitorului,  această  carte  a  neamurilor  lui  lisus 
Hristos  istorisită  de  Sfânta  Evanghelie  de  astăzi  este  un  argument  e- 
locvent,  care  dovedeşte  cu  prisosinţă  că  lisus  este  cel  promis  şi  că  în 
El  se  împlineşte  întreaga  descoperire,  revelaţia  pe  care  Dumnezeu  a 
făcut-o  oamenilor. 

în  cele  ce  urmează  vom  arăta  cum  s-a  descoperit  Dumnezeu  omu¬ 
lui  şi  cu  ajutorul  celui  de  sus  vom  vorbi  despre  Revelaţie. 

CE  ESTE  REVELAŢIA? 

Cuvântul  „revelaţie"  derivă  din  cuvântul  latin  „revelatio",  care 
la  rândul  său  vine  de  la  verbul  „revelare",  care  înseamnă  a  ridica  vă¬ 
lul  de  pe  ceva,  adică  a  descoperi  ceva  ascuns.  De  unde  rezultă  că  Re¬ 
velaţia  este  descoperirea  sau  cunoaşterea  unor  adevăruri  ascunse  sau 
necunoscute. 

Noi,  oamenii  n-am  şti  nimic  despre  Dumnezeu,  dacă  El  nu  ni 
s-ar  fi  descoperit.  între  Dumnezeu  şi  om  există  aceeaşi  legătură  de  iu¬ 
bire,  ca  şi  între  părinţi  şi  copii.  De  la  părinţi  copiii  învaţă  farmecul 
limbii  părinteşti,  ce-i  dragoste  maternă  şi  paternă,  ce-i  dorul  de  casă. 
La  fel  şi  între  Dumnezeu  şi  om  n-ar  fi  existat  nici  un  sentiment  de 
iubire  şi  adorare  dacă  Dumnezeu  nu  s-ar  fi  descoperit  omului.  Fără 
descoperirea  de  sus  omul  nu  ar  fi  cunoscut  nimic  din  adevărurile  veş¬ 
nice,  din  tainele  adânci  ale  lumii. 

Din  revelaţie  cunoaştem  pe  Dumnezeu,  originea  lumii  văzute,  a 
îngerilor  şi  a  oamenilor,  apoi  învăţăturile  despre  viaţă  şi  moarte,  su¬ 
flet  şi  nemurire,  rai  şi  iad,  păcat  şi  mântuire  şi  celelalte  adevăruri. 

Privită  în  izvorul  ei,  care  este  Dumnezeu,  Revelaţia  divină  este 
una  singură.  Descoperirea  sau  Revelaţia  dumnezeiască  este  comoara 
de  adevăruri  pe  care  Dumnezeu  a  dat-o  oamenilor,  pentru  ca  aceştia, 
cunoscându-L  pe  El,  voia  Liii  şi  lucrarea  Lui,  să-L  cinstească  după 
vrednicie,  să-I  împlinească  voia  şi  prin  aceasta  să  se  mântuiască. 

Ţinând  seama  de  căile  folosite  pentru  a  ajunge  la  noi.  Revelaţia 
este  de  două  feluri:  întâi  Revelaţia  dată  pe  calea  firii  sau  Revelaţia 
naturală;  şi  al  doilea  Revelaţia  dată  pe  calea  mai  presus  de  fire  sau 
pe  calea  credinţei  sau  supranaturală. 

Revelaţia  naturală  este  comoara  de  învăţături  pe  care  natura  şi 
firea  omenească  ni  le  dezvăluie  despre  existenţa  şi  unele  însuşiri  ale 
lui  Dumnezeu.  întreaga  fire  ne  grăieşte  despre  Dumnezeu  după  cu¬ 
vântul  psalmistului:  „Cerurile  spun  slava  lui  Dumnezeu  şi  faceriea 
mâinilor  Lui  o  vesteşte  tăria"  (Ps.  18,  1).  Revelaţia  ddvină  naturală 
este  totalitatea  cunoştinţelor  religioase,  câştigate  de  om  cu  puterile 
proprii,  care  sunt  confirmate  şi  de  adevărurile  descoperite  de  Dumne¬ 
zeu  pe  calea  supranaturală. 

Revelaţia  supranaturală  este  procesul  supranatural,  prin  care 
Dumnezeu  face  cunoscute  omului,  prin  anumiţi  mijlocitori,  cele  de 
trebuinţă  pentru  mântuire,  privitoare  la  fiinţa  şi  lucrarea  Sa  şi  voia  Sa 
faţă  de  întreaga  creaţie  şi  de  om,  încununarea  acestei  creaţii.  Sf.  Ap. 
Pavel  vorbeşte  lămurit  şi  sintetic  despre  această  descoperire:^  „în 
multe  feluri  şi  în  multe  chipuri  de  demult  Dumnezeu  a  grăit  părinţilor 
noştri  prin  prooroci,  iar  în  zilele  acestea  mai  de  pe  urmă  a  grăit  nouă 
întru  Fiul"  (Evrei,  1,  1 — 2). 

Pentru  aceste  vremuri  de  mare  dezvoltare  a  ştiinţei,  pentru  a  a- 
juta  la  aprofundarea  credinţei,  este  necesar  şi  folositor  să  răspundem 
la  patru  întrebări  care  constituie  problema  Revelaţiei:  1)  este  posibilă 
Revelaţia;  2)  Este  necesară  Revelaţia;  3)  Este  reală  Revelaţia;  4)  Pot 
fi  cunoscute  cele  descoperite  de  Dumnezeu  (cognoscibile). 

1)  Revelaţia  este  posibilă  în  sensul  că  sunt  date  anumite  condi¬ 
ţii  care  nu  împiedică  realizarea  ei. 

Posibilitatea  Revelaţiei  este  condiţionată  de  trei  factori:  a)  Dum¬ 
nezeu  care  se  descoperă;  b)  omul  care  o  primeşte;  c)  adevărul  care  se 
comunică  de  la’  Dumnezeu  la  om. 

Dumnezeu  poate  face  revelaţii  pentru  că  este  duh,  spirit  absolut 
şi  iubire  şi  bunătate  absolută. 

Omul  încă  este  o  fiinţă  spirituală,  înzestrată  cu  suflet  raţional,  li¬ 
ber  şi  nemuritor,  care  adună  cunoştinţe  şi  se  încrede  în  adevărurile 

primite. 

Adevărul  este  căutat  neîncetat  de  om,  iar  izvorul  adevărului  este 
însuşi  Dumnezeu. 

Rezultă  că,  dacă  Dumnezeu  poate  face  revelaţii  sau  descoperiri, 
dacă  omul  este  capabil  să  le  primească  şi  să  le  fructifice,  dacă  conţi¬ 
nutul  revelaţiei  este  adevărat,  atunci  Revelaţia  este  posibilă. 

'  BiRl, '^cn 

mithjp.lieiJ 

^  ^  I ^  LI  J 

•  Istoria  religiilor  ne  încredinţează  că  Revelaţia  divină  există  de 
la  începutul  neamului  omenesc  —  atestând  o  Revelaţie  primară,  pri¬ 
mordială. 

Religia  creştină  în  special  ne  încredinţează  că  revelaţia  divină 
este  posibilă  fiindcă  ea  este  în  întregime  opera  revelaţiei  divine. 

Proba  cea  mai  elocventă  despre  posibilitaea  revelaţiei  divine  este 
inspiraţia.  Prin  inspiraţie  avem  o  potenţare  a  puterilor  sufleteşti,  care 
fac  capabili  pe  profeţi  să  vadă  şi  să  recepţioneze  adevărurile  cele  mai 
mari,  cele  mai  îndepărtate,  adevărurile  transcendente.  „Fost-a  cuvântul 
Domnului  către  mine»şi-a  zis..."  mărturiseşte  proorocul  leremia,  iar 
Sf.  Ap.  Pavel  scrie  lui  Timotei:  „Toată  Scriptura  este  insuflată  de  Dum¬ 
nezeu  şi  de  folos  oamenilor,  spre  învăţătură  şi  spre  mustrare,  spre  în¬ 
dreptare,  spre  povăţuire  întru  dreptate."  (I  Timotei  3,  16). 

2)  Necesitatea  revelaţiei  divine  se  evidenţiază  mai  întâi  raporta¬ 
tă  la  Dumnezeu  şi  apoi  raportată  la  om;  respectiv  din  această  comu¬ 
niune  de  iubire  sacră  dintre  Dumnezeu  şi  om. 

Dumnezeu  fiind  creatorul  lumii  şi  al  omului,  a  fost  firesc  să  se 
arate  omului  în  momentul  creaţiei  şi  să  stea  în  raport  cu  el  după  crea¬ 
ţie.  Scopul  omului  era  cunoaşterea  şi  mărturisirea  lui  Dumnezeu  în 
mijlocul  făpturilor.  Această  cunoaştere  trebuia  să  fie  înlesnită  ,de  în¬ 
suşi  Creatorul.  Omul  singur  şi  numai  prin  propriile  sale  puteri  n-ar  fi 
ajuns  la  această  cunoaştere.  Dumnezeu  consecvent  cu  planul  lumii  în 
general  şi  cu  menirea  omului  în  special,  trebuia  să-i  ofere  omului  po¬ 
sibilităţile  de  cunoaştere  necesare  împlinirii  rostului  existenţei  sale 
în  lume. 

Raportată  la  om  necesitatea  revelaţiei  apare  în  toată  amploarea 
şi  plenitudinea  ei;  şi  anume;  Dumnezeu  i-a  fixat  omului  un  scop 
transcedental  care  poate  fi  realizat  numai  pe  cale  supranaturală  şi  cu 
mijloace  supranaturale.  De  aici  rezultă  că  în  împlinirea  destinului  omu¬ 
lui  se  impun  numaidecât  mijloace  supranaturale.  întrucât  la  acestea 
nu  poate  ajunge  pe  cale  naturală,  este  necesară  o  intervenţie  divină. 
Această  intervenţie  se  face  prin  revelaţia  supranaturală,  pe  care  omul 
şi-o  însuşeşte  cu  ajutorul  credinţei,  care  nu  este  numai  o  putere  ome¬ 
nească,  ci  mai  ales  un  dar  al  lui  Dumnezeu,  primind  totodată  şi  harul 
divin;  adică  puterea  divină  de  a  traduce  în  viaţă  aceste  adevăruri. 

Revelaţia  divină  este  absolut  necesară.  Ea  este  ca  un  soare  lu¬ 
minos  care  ne  conduce  pe  cărările  vieţii  şi  prin  misterele  lumii  enig¬ 
matice  în  care  trăim.  Istoria,  ştiinţa  şi  filosofia  pot  să  confirme  adevă¬ 
rurile  descoperite  prin  revelaţie.  Filosoful  Kant  face  o  mărturisire  ve¬ 
ridică,  foarte  preţioasă,  când  recunoaşte  că  oricât  ar  progresa  omeni¬ 
rea,  nu  va  putea  întrece  principiile  morale  ale  Evangheliei  (care  este 
revelaţie)  şi  oricât  ar  fi  progresat  raţiunea,  nu  ar  fi  putut  ajunge  la  o 
cunoaştere  mai  clară  a  lor,  decum  Sunt  cuprinse  în  Evanghelie. 

3)  Revelaţia  supranaturală  este  o  realitate  faptică  care  a  intrat 
în  patrimoniul  omenirii.  Revelaţia  creştină  este  un  fenomen  care  nu 
se  poate  explica  ca  drept  simplu  rezultat  al  procesului  de  dezvoltare 

a  culturii  naturale  din  vremea  respectivă.  Ea  îşi  are  originea  în  Dum¬ 
nezeu  şi  ne-a  fost  vestită  de  Cuvântul  lui  Dumnezeu. 

Religia  creştină  ca  întreg,  corespunde  celor  mai  adânci  trebuinţe 
ale  sufletului  şi  are  ca  ţintă:  Mântuirea,  Desăvârşirea,  Preamărirea  lui 
Dumnezeu  şi  dobândirea  vieţii  veşnice. 

întruparea  Fiului  lui  Dumnezeu,  moartea  Sa  pre  cruce,  adică  ade¬ 
vărurile  de  credinţă  care  cuprind  fapte  istorice  dau  mărturie  realităţii 
revelaţiei  divine  şi  valorii  veşnice  a  Creştinismului. 

4)  Revelaţia  divină  este  cognoscibilă,  adică  cele  descoperite  de 
Dumnezeu  pot  fi  cunoscute  ca  atare  de  om.  Această  cunoaştere  este 
posibilă  prin  faptul  ca  are  anumite  semne  şi  momente.  Semnele  după 
care  se  cunoaşte  revelaţia  adevărată  se  numesc  criterii  ale  revelaţiei. 
Criteriile  dovedesc  veracitatea  adevărurilor  religiei  revelate  şi  garan¬ 
tează  demnitatea  de  credinţă  a  persoanelor  care  servesc  de  organe  ale 
revelaţiei  divine. 

Omenirea  întreagă  este  impresionată  de  valoarea  revelaţiei  şi  în 
special  de  valoarea  Sfintei  Scripturi. 

Este  foarte  adevărat  că  revelaţia  divină  cuprinde  şi  mistere  care 
nu  pot  fi  acceptate  uşor  de  raţiune,  Acestea  sunt  posibile  şi  sunt  ne¬ 
cesare  pentru  a  face  congnoscibilă  revelaţia. 

Noi  creştinii,  vedem,  de  exemplu,  în  minuni  semne  divine,  care 
ne  fac  să  ne  deschidem  ochii  şi  să  ne  ridicăm  mintea  şi  inima  spre 
cer  şi  să  mărturisim  cu  Nicodim:  „Rabi,  ştim  că  de  la  Dumnezeu  ai  ve¬ 
nit  învăţător,  căci  nimeni  nu  poate  face  minuni,  ce  tu  le  faci,  dacă  nu 
este  Dumnezeu  cu  el"  (loan,  3,  2). 

Şi  profeţiile  ca  şi  minunile  sunt  criterii  ale  revelaţiei  divine: 
„Pentru  că  niciodată  proorociile  nu  s-au  făcut  din  voia  omului,  ci  oa¬ 
menii  cei  sfinţi  ai  lui  Dumnezeu  —  profeţii  —  au  grăit  mânaţi  (inspi¬ 
raţi),  FIIND  DE  DUHUL  SFÂNT"  (II  Petru  1,  20—21). 

Revelaţia  divină  este  însăşi  inima  religiei  adevărate,  legată  in¬ 
disolubil  de  mântuirea  şi  desăvârşirea  omului  căzut.  Ea  reprezintă  un 
întreg  organic  şi  s-a  desfăşurat  în  decursul  timpului  ca  şi  însăşi  mân¬ 
tuirea  neamului  omenesc. 

In  desfăşurarea  sa  istorică  revelaţia  divină  a  trecut  prin  două 
etape  mari:  precreştină  şi  creştină. 

Revelaţia  precreştină  cuprinde  trei  momente: 

1)  Revelaţia  primordială  —  despre  care  Geneza  ne  spune  despre 
Creator,  că  în  Paradis,  comunica  îndeaproape  cu  protopărinţii  neamu¬ 
lui  omenesc. 

2)  Revelaţia  patriarhală  care  cuprinde  timpul  Patriarhilor  popo¬ 
rului  lui  Izrail  şi  anume  de  la  Avraam  până  la  Moise  (2000 — 1500  î.Hr.). 

3)  Revelaţia  mozaică,  numită  şi  Legea  sau  religia  mozaică,  care 
cuprinde  comunicările  divine  pe  care  poporul  Izrael  le-a  obţinut  mai 
ales  pe  muntele  Sinai,  o  parte  nemijlocit  de  Ia  Dumnezeu,  iar  o  parte 

prin  mijlocirea  lui  Moise. 

Revelaţia  creştină  nu  este  numai  una  divină,  ca  cea  a  Vechiului 
Testament,  ci  este  plinătatea  tuturor  revelaţiilor  divine  sau  Revelaţia 
absolută,  deplină,  în  sensul  că  ea  nu  poate  fi  îmbunătăţită  sau  desă¬ 
vârşită  şi  nici  nu  este  de  aşteptat  în  viitor  o  revelaţie  nouă,  adică  o 
altă  revelaţie  pentru  omenire. 

Revelaţia  divină  se  cuprinde  în  Sf.  Scriptură  şi  Sf.  Tradiţie,  cele 
două  comori  culturale,  sacre  şi  nemuritoare  ale  religiei  creştine,  de 
acestea  să  ascultăm.  „Cine  are  urechi  de  auzit  să  audă".  (Mt.  11,  15). 


Pr.  GHEORGHE  STREZA 

•  Rev.  Prof.  Dr.  Dură  Nicolae,  LE  REGIME  DE  LA  SYNO-? 
DALITE  SELON  la  LrâîISLATION  CONCILIARE,  OECUMfi^ 
NIQUE  DU  I-ER  MILENAIRE.  Ed.  Ametist  92,  Bucureşti,'  1999, 

1022  p. 


Din  numărul  mare  de  lucrări  teologice  nou  apărute  în  ultima  pe¬ 
rioadă,  de  timp,  în  domeniul  dreptului  canonic  -  remarcăm  cartea  de 
vaste  dimensiuni  a  Pr.  Prof.  Dr.  Nicolae  Dură,  în  care  pe  întinderea  a 
peste  o  mie  de  pagini  se  ocupă  de  problema  sinodalitâţii  ca  şi  insti¬ 
tuţie  canonică,  ca  şi  principiu  canonic  fundamental  al  Bisericii  din  pri¬ 
mul  mileniu  creştin. 

încă  din  introducerea  lucrării,  autorul  ţine  să  precizeze  impor* 
tanţa  dezbaterii  acestei  teme  care  este  actuală*  tocmai  datorită  ele-- 
mentelor  care  au  fost  copiate  în  viaţa  socio-politică  a  lumii  europene 
(p.  56).  Ultimii,  ani.  prin  schimbările  sociale,  economice  şi  politice  care 
s-au  reliefat,  prin  dorinţa  de  unitate,  europeană  şi  strângere  a  naţiu¬ 
nilor  în  jurul  unor  valori .  comune,  se  remarcă  stabilirea  tot  mai  mul¬ 
tor  relaţii  pe  bazele  normelor  dreptului  roman  care  în  multe  puncte  se 
suprapune  dreptului  canonic  al  primului  mileniu  creştin.  Bazele  uni¬ 
tăţii  ce  se  doreşte  a  se  realiza  în  Europa,  nu  sunt  altele  decât  princi¬ 
piile  canonice  afirmate  prin  legislaţia  Bisericii  ecumenice  din  primul 
mileniu  (p.  66). 

După  o  introducere  în  care  sunt  prezentate  premisele  dezvoltării 
acestei  lucrări  şi  dorinţa  de  cunoaştere  şi  stabilire  clară  a  anumitor 
precepte  canonice  reliefate  în  viaţa  societăţii,  Pf.  Prof.  Dr,  Nicolae 
Dură,  prezintă  în  cinci  mari  părţi  rezultatele  muncii  titanice  care  a 
dus  la  apariţia  lucrării  de  faţă. 

In  prima  parte*  sunt  făcute  câteva  evaluări  şi  precizări  eclesiolo- 
gice  canonice  despre  comuniunea  Bisericii,  sinodalitatea  şi  coiegiali*- 
tatea  episcopală,  relevată  de  două  concepte  eclesiologice  diferite  ale 
aceluiaşi  regim  sinodal  •  din  Orient  şi  Occident  până  la  Schisma  din 
i054.  In  Răsărit  această  concepţie  eclesiologică  s-a  materializat  prin 
principiul  sinodalităţii  ierarhice  după  cum  a  fost  pus  în  practică  şi  în 

perioada  primară,  dar  în  Apus,  monarhismul  papal  s-a  îndepărtat  trep^ 
tat  de  colegiul  episcopilor,  fapt  care  a  dus  şi  la  diferenţele  ce  aii  fa¬ 
vorizat  ruptura  Bisericii  de  la  1054  (p.  266 — 286).  Aceste  evaluări-  şi 
concluzii  sunt,  absolut  indispensabile  pentru  a  înţelege  evoluţia  for¬ 
melor  de  manifestare  a  ecumenicităţii  din  primul  mileniu.  -  ? 

Partea  a  doua  prezintă  „Corpus  Canonum"  a  Bisericii  ecumenice 
care  a  susţinut  această  legislaţie  canonică  în  care  să  se  poată  afirma 
regimul  sinodal.  Această  activitate  s-a  concretizat  printr-o  legislaţie 
canonică  sinodală,  confirmată  de  cele  7  sinoade  ecumenice,  care  a  ră¬ 
mas  neschimbată  până  azi  în  Biserica  răsăriteană.  Legislaţia  canonică, 
unitară  ecumenică,  a  primului  mileniu  este  una  exclusiv  sinodală 
(p.  295 — 303),  sinoadele  ecumenice  fiind  singurele  autorităţi  legislative 
ale  Bisericii  şi  tâlcuitoare  ale  acestor  învăţăţuri.  Ele  vin  să  confirme 
ce  a  fost  transmis  prin  ţradiţia  canonică  din  epoca  apostolică.  Istoricii 
şi  canoniştii  catolici  ai  zilelor  noastre  citaţi  de  Pr.  Prof.  Dr.  N.  Dură, 
precizează  că  în  Orient  la  fel  ca  în  Occident,  autoritatea  dreptului  vi¬ 
ne  de  la  vechimea  tradiţiilor  şi  voinţa  apostolilor  materializate  în  ac¬ 
ţiunea  ierarhiei  sacramentale.  în  finalul  acestei  părţi  autorul  conclu¬ 
zionează  că  legislaţia  canonică  a  primului  mileniu  este  sinodală  prin 
excelenţă,  „Corpus  Canonum*'  confirmat  prin  sinoadele  ecumenice  şi 
ratificat  prin  sinodul  endemic  din  920,  este  sintagma  canonică  a  Bise¬ 
ricii  Orientului  şi  Occidentului  de  atunci. 

încă  din  începutul  părţii  a  treia,  Pr.  Prof.  Df.  N.  Dură,  tratează 
sinoadele  ca  şi  expresii  ale  tradiţiei  (p.  383)  păstrate  şi  transmise  prin 
veacuri  din  perioada  apostolică.  în  paginile  următoare  este  prezentată 
apariţia  şi  evoluţia  termenului  de  „patriarh"  ca  mai  mare  între  epis- 
copi,  făcându-se  paralelă  între  concepţiile  celor  două  zone  creştine  ale 
lumii:  Răsăritul  şi  Apusul,  fiecare  cu  ambiţiile  proprii.  Treptat  sunt 
delimitate  4  trepte  arhiereşti:  patriarh,  arhiepiscop,  mitropolit  şi  episr 
cop,  care  s-au  păstrat  până  astăzi  şi  sunt  analizate  dispoziţiile  cano¬ 
nice  referitoare  la  întrunirea  şi  desfăşurarea  activităţilor  sinoadelor 
ierarhilor  de-a  lungul  timpului.  Concluzionând  cele  analizate  pe  întind 
derea  a  150  de  pagini,  distinsul  profesor  notează  că  Biserica  Răsări¬ 
teană  a  rămas  fidelă  tradiţiei,  în  graniţele  sale  păstrându-se  toate  si¬ 
noadele  şi  legislaţia  canonică.  In  conştiinţa  Bisetricii  orientale,  sinba- 
(iele  sunt  înainte  de  toate  expresia  Tradiţiei  şi  Părinţii  sinodali  orga¬ 
ne  ale  Tradiţiei  Bisericii  ecumenice  (p.  526 — 530). 

In  partea  a  patra  a  lucrării,  în  aproape  300  de  pagini,  distinsul 
autor  expune  formele  de  manifestare  ale  colegialităţii  episcopal-sino- 
dale  şi  ale  conducerii  colegial-sinodale  a  Bisericii  conform  legislaţiei 
canonice  sinodale  ecumenice,  a  primilor  o  mie  de  ani  din  viaţa  Bise¬ 
ricii.  Sunt  astfel  analizate  cu  ochiul  specialistului,  diferite  probleme 
cum  ar  fi:  colegialitatea  episcopal-sinodală,  alegerea  şi  hirotonia  epis- 
copilor  ca  expresie  a  colegialităţii  episcopal-sinodale,  judecata  sino¬ 
dală  a  episcopilor,  colegiul  pentarhic  (al  patriarhilor)  ca  o  aKă  formă 
de  colegialitate  episcopală  şi  Sinoadele  Ecumenice,  manifestări  esen¬ 
ţiale  ale  conducerii  sinodal-ierarhice  a  Bisericii.  Cu  fineţe,  autorul  ara¬ 
tă  câteva  din  problemele  cu  care  se  confruntă  azi  cele  două  Biserici 
surori  în  încercările  lor  firave  de  unire,  probleme  ce  îşi  au  rădăcina, 
dar  şi-ar  găsi  şi  rezolvarea  în  normele  canonice  şi  tradiţia  Bisericii  din 

primul  mileniu  creştin.  In  încheiere  subliniază  o  dată  în  plus  că  legis- 

•  •  *  • 

laţia  canonică  sinodală,  ecumenică  a  Bisericii  a  statuat  forma  de  con- 

ducere  de  tip  sinodal,  Sinoadele  fiind  autoritatea  supremă  în  Biserică, 
recunoscută  atât  de  occidentali  cât  şi  de  orientali  (p,  805 — 806). 

Partea  a  cincea  a  lucrării  prezintă  cele  două  concepte  faţă  în 
faţă:  sinodalitatea  şi  primafia  papală  în  lumina  legislaţiei  canonice  e- 
cumenice  a  primului  mileniu,  intrând  în  amănunte  în  ceea  ce  priveşte 
acest  raport  la  diferitele  niveluri  de  organizare  a  Bisericii.  Pe  sub  lupa 
profesorului  universitar  Nicolae  Dură  trece  şi  fundamentul  primatului 
papal,  textul  prin  care  apusenii  au  tradus  într-o  manieră  eronată  şi 
tendenţioasă  prerogativa  întâistătătorului  Romei  vechi  înaintea  celui 
al  noii  Rome,  raportul  normal  de  echilibru  dintre  instituţia  sinodală, 
şi  primaţia  papală,  şi  nicidecum  subordonarea  episcopilor  unui  primat 
monarhic.  Că  şi  exemplu  concret  şi  paradigmatic  de  aplicare  a  regimu¬ 
lui  sinodal  ierarhic,  Pr.  Prof.  Univ.  Dr.  Nicolae  Dură  ne  prezintă  situa¬ 
ţia  Bisericii  africahe  din  sec.  III — V,  care  a  luptat  pentru  păstrarea  au¬ 
tocefaliei  în  faţa  conducătorilor  Bisericii  Romei  (p.  916 — 982). 

Ultima  parte  â  vastei  lucrări  o  reprezintă  concluziile,  in  care  cu 
claritate  şi  pe  baza  celor  mai  înainte  prezentate  autorul  statuează  fap¬ 
tul  că  acest  hâf  al  regimului  sinodal  care  este  starea  de  echilibru  în¬ 
tre  putere,  âutoritate,  primat  şi  colegialitate  sinodal  ierarhică  s-a  mani¬ 
festat  în  toată  plenitudinea  să  în  Biserica  primului  mileniu.  De  aseme¬ 
nea,  cum  sinoadele  ecumenice  său  locale  aii  fost  singură  autoritate  le¬ 
giuitoare  canonică  în  Biserica  primului  mileniu,  ele  au  fost  şi  singu¬ 
rul  interpret  al  acestei  legislaţii  canonice  sinodale  (p.  989^ — ^992).  In 
ceea  ce  priveşte  autoritatea  sinoadelor  ecumenice,  ea  s-a  bazat  pe  pre¬ 
zenţa  Duhului  Sfânt  şi  conformitatea  cu  Sfânta  Tradiţie,  iar  infailibili¬ 
tatea  liu  aparţine  sinodului  ci  exclusiv  instituţiei  Bisericii.  Revenind 
asupra  raportului  siondaîitate  ierarhică-pfimat  papal,  arată  că  cele 
două  pot  să  se  exercite  în  cadrul  trasat  de  legislaţia  canonic  sinodală, 
ecumenică  ă  primului  mileniu,  adică  în  postulatul  afirmat  de  principiul 
înţelegerii  şi  unităţii  prevăzut  de  canonul  34  apostolit  (p.  1000 — 1002). 

In  ultimele  frâze,  c:u  dorinţa  sinceră  de  realizare  a  unităţii  Bise¬ 
ricii  lui  Hristos,  Pr.  Prof.  Dr.  N.  Dură,  creloneaiiă  ideea  de  bază,  adică 
punerea  în  practică  a  prevederilor  canonice,  sinodale,  ecumenice  a 
primului  mileniu,  adaptate  la  realităţile  de  astăzi  şi  de  mâine.  Dialogul 
deschis  şl  dorinţa  de  unitate  coroborate  cii  lucrarea  Sfântului  Duh, 
vor  putea  duce  în  final  lâ  realizarea  visului  creştinilor  care  doresc 
să-şi  spună  dirt  nou  fraţi  ca  şi  înainte  de  fatidicul  moment  1054  din  is¬ 
toria  creştinismului. 

Prin  strădania  deosebită  a  valorosului  profesor  dr.  Nicolae  Dură, 
titularul  catedrei  de  Drept  bisericesc  de  lă  Facultatea  de  Teologie  din 
Bucureşti,  se  pune  6  piatră  la  edificiul  ce  se  doreşte  a  fi  al  unităţii 
creştini,  lâr  distinsul  autor  dovedeşte  încă  o  dată  că  este  promotor  ăl 
unităţii  creştind  la  început  de  nou  mileniu. 


Dr.  SORIN  JOANTA 

I 

Maria  Razba,  PERSONALITĂŢI  HUNEDORENE  (sec.  XV— 
XX).  Dicţionar,  f.  ed.,  Deva,  2000,  568+XXIV  p. 


‘  Biblioteca  Judeţeană  „Ovid  Densuşianu",  Hunedoara  -  Deva  a  pu¬ 
blicat  recent  „Dicţionarul  personalităţilor  hunedorene** ,  alcătuit  de  doanina 
Maria  Razba.  Rod  al  unei  miuici  de  ani  de  zile,  acesta  cuprinde  date  des¬ 
pre  560  de‘  persoane  care  s-au  născut  ori  au  activat  pe  teritoriul  jude¬ 
ţului  Hunedoara,  remarcându-se  în  diferite  domenii:  cultură,  artă,  ştiinţă, 
tehnică  şi  sport. 

Informaţiile  pornesc  din  secolul  al  XV-lea,  prezentând  atât  bisericile 
cneziale  din  Ţara  Haţegului,  valea  Mureşului  şi  zona  Bradului:  Densuş, 
Streisâhgeorgiu,  Strei,  Sântămărie  -  Orlea,  Cetatea.  Colţului,  Râu  de 
Mori,  Ostrov,  Peşteana,  mănăstirea  Prislop,  Gurasada,  Leşnic,  Bârsâu, 
Roşcani,  Ribiţa,  Crişcior  cât  şi  pe  zugravii  acestora;  Ştefan  de  la  Densuş, 
Mihail  de  la  Cinciş  şi  loan  Ierodiaconul  din'Deva,  care  a.pictaţ  biserica  din 
Ckirasada. 

Alături  de.  aceştia  sunt  amintiţi:  episcopîul  româno-calvin.  Mihail 
Ţordaşi,  de  nuinele  căruia  se  leagă  apariţia  la  1582  a  lucrării  „Palia.de 
la  Orăştie*\  prima  traducere  românească  parţială  a  Vechiului  Testament; 
loân  -  egumenul  mănăstirii  Prislop,  care  în  1585  a  fost  ales  mitropolit  al 
Transilvaniei;  preotul  Ion  Românul  originar  din  Sâmi>etru  -  Hunedoa¬ 
rei,  autor  al  cunoscutului  manuscris  românesc  „Codex  Neagoeanus*\  iero¬ 
monahul  Efrem,  cronicarul  de  la  mănăstirea  Prislop,  care  a  alcătuit  în 
secolul  al  XVIII-lea  „Plângerea  Sfintei  mănăstiri  a  .SilvaşuluV*  sau  pro- 

topopul  loan  Popovici  din  Hondol,  care  a  fimcţionat  ca  vicar  episropal  şi 
preşedinte  al  Consistoriului.eparhial.de  la  Sibiu,  subliniind  şi  rolul  ,  pe 
care  toţi  l-au  avut  la  emanciparea  românilor  din^Transilvania.  -  -  . 

;  Tot  sub  îndrumarea  slujitorilor  Bisericii  au  apărut  Şcolile  primare 
(xuifesionale  dar  şi  gimnaziul  românesc  din  Brad  -  1868,  Ginmaziul  de 
stat  din  Deva  -  1871,  devenit  azi  Colegiul  Naţional  Decebal  şi  gimnaziile 
din  Orăştie  şi  Petroşani,  toate  formând  •  oameni  de  seamă,  care  au  con¬ 
tribuit  apoi  la  progresul  cultural,  spiritual  şi  economic  al  ţării  dar  şi  la 
afirmarea  drepturilor  româneşti  sub  stăpânire  străină. 

Intre  cărturarii  hunedoreni  sunt  amintiţi:  loan  Budai  Deleanu  (1760- 
1820),  scriitor,  istoric  şi  cărturar  iluminist;  Aron  Densuşianu  (1837-1900), 
critic  şi  istoric  literar,  poet  şi  folclorist  şi  Nicolae  Densuşianu  (1846-1911), 
istoric  şi  folclorist,  ambii  membri  corespondenţi  ai  Academiei  Române. 

Un  rol  deosebit  la  dezvoltarea  presei  româneşti  din  Orăştie  l-a  avut 
preotul  loan  Moţa  (1868-1940),  redactor  la  „Revista  Orăştiei**  şi  „Bunul 

Econom**.  Din  1902  thteitt^etor,  reactor  apod  director  al  gazetei 
bertatea**  care  între  1905-1916  a  avut  suplimentul  ^^Foaia  interesantâ'\ 
între  1907-1914  foaia  economică  „Tovărăşia^*,  sub  redacţia  lui  Vasile  Os- 
vadă;  între  1910-1914  suplimentul  „Bobâmaci*'  având  ca  redactor  pe  Emil 
Borcea  iar  în  1919  suplimentul  „Plugarul  luminat**  redactat  de  Sever 
Oldeaniu. 

Lucrarea  îi  prezintă  şi  pe  revoluţitmarii  de  la  1848:  Avram  lancu, 
preotul  Stmeori  Groza  din  Rovina,  ales  viceprefect  al  Zarandului;  Nicolae 
Solomon  din  Haţeg,  prefect  al  Legiunii  Române  „Ulpia  Traiana**  dar  şi  pe 
oamenii  politici  de  la  1918:  protopopul  Vasile  Damian,  ales  în  Marele  Sfat 
Naţional  Român,  avocatul  dr.  Aurel  VLad,  ajuns  ministru  al  Finanţelor, 
apoi  al  cultelor  şi  apoi  deputat,  avocatul  Victor  Bontescu,  devenit  după 
unire  ministru  în  diferite  guverne  şi  impunându-se  ca  un  element  politic 
important  al  forţelor  de  dreapta,  avocatul  loan  Mihu  din  Vinerea  şi 
miilţi  alţii. 

Dintre  istoricii  prezentaţi  trebuie  menţionaţi:  prof.  univ,  dr.  Silviu 
Dragomir  din  Gurasada,  devenit  ministru  şi  membru  al  Academiei  Ro¬ 
mâne,  Ştefan  Meteş,  fost  preot  în  Boholţ,  ales  membru  corespondent  al 
Academiei  Române  şi  David  Prodan  doctor  în  istorie,  profesor  universi¬ 
tar  şi  membru  al  Academiei  Române.  Desigur  nu  puteau  fi  lăsaţi  la  o  parte 
nici  oamenii  de  ştiinţă:  Aurel  Vlaicu  decedat  în  1913,  diplomat  al  Şcolii 
din  Miinchen  şi  pionier  al  aviaţiei  româneşti,  care  a  proiectat  şi  construit 
unul  din  primele  planoare;  Ion  Armeanca  din  Săcărâmb,  deceda/t  în  1954, 
doctor  în  astronomie  la  Gdttingen,  director  al  observatorului  astronomic 
din  Cluj  şi  reputatul  botanist  Ştefan  Peterfi  din  Deva,  decedat  în  1978, 
devenit  membru  şi  vicepreşedinte  al  Academiei  Române. 

Alături  de  aceştia  sunt  prezentaţi:  medici  de  renume:  Pius  Brân¬ 
zea  (n.  1911),  Ştefan  Gârbea  (1907—1992),  Aron  Faur  (1910—1989); 

compozitori:  Sabin  Drăgoî  (1894 — 1968),  Sigismund  Toduţă  (1908 — 1991) 
şi  profesorii:  losif  Boteanu  (1875 — 1948),  Liviu  Sirca  (1899 — 1968),  ambii 
deveniţi  directori  ai  Liceului  Decebal  din  Deva  şi  Constantin  Sporea 
(1875 — 1954),  director  la  Şcoala  Normală. 

Pentru  perioada  actuală  simt  amintiţi:  istoricul  Pompiliu  Teodor 
—  născut  la  Ilia,  părintele  profesor  Mircea  Păcurariu  —  născut  la  Ruşi, 
chimistul  Mircea  Banciu  —  născut  în  Hunedoara,  toţi  profesori  univer¬ 
sitari  şi  membri  corespondenţi  ai  Academiei  Române;  ziarişti,  pictori  de 
renume,  six>rtivi  de  performanţă,  ingineri,  matematicieni,  folclorişti,  eco¬ 
nomişti  şi  mulţi  alţii  din  diverse  domenii  de  activitate. 

Dicţionarul  readuce  astfel  prmtre  noi  pe  mulţi  dintre  oamenii  iluş¬ 
tri  peste  care  uneori  s-a  aşternut  uitarea,  dar  şi  persoane  mai  puţin  cu¬ 
noscute  care  prin  strădianiile  lor  au  adus  însemnate  contribuţii  la  propă¬ 
şirea  culturală,  spirituală  şi  ştiinţifică  a  himedorenilor  şi  a  tuturor  ro¬ 
mânilor.  El  are  desigur  imele  omisiuni,  poate  chiar  şi  date  mai  puţin  co¬ 
recte,  datorate  cu  siguranţă  faptului  că  este  prima  lucrare  de  acest  fel 

elaborată  pentru  judeţul  Hunedoara.  Aceasta  însă  nu  li  diminuează  va¬ 
loarea  având  în  vedere  că  în  cuprinsul  său  ne  prezintă  im  număr  atât  de 
mare  de  i>ersonalităţi,  fără  a  ţine  cont  de  etnia  din  care  provin  sau  de 
ramura  de  activitate,  ci  doar  de  aportul  adus  de  aceştia  la  creşterea  pres¬ 
tigiului  judeţului  Hunedoara  în  faţa  ţării  întregi.  In  acest  fel  socotim  că 
Dicţionarul,  este  util  tuturor  celor  interesaţi;  de  cercetarea  trecutului  aces¬ 
tui  judeţ. 


Drd.  VALERIU  GABRIEL  BASA 

